যুক্তরাষ্ট্র ভিসা না দেয়ায় জাতিসংঘে যেতে পারছেন না রুহানি! - Meherpur Pratidin\nহোম আন্তর্জাতিক\tযুক্তরাষ্ট্র ভিসা না দেয়ায় জাতিসংঘে যেতে পারছেন না রুহানি!\nজাতিসংঘের সাধারণ অধিবেশনে\nযুক্তরাষ্ট্র ভিসা না দেয়ায় জাতিসংঘে যেতে পারছেন না রুহানি!\nSeptember 20, 2019 · 7:41 am\nআগামী সপ্তাহে জাতিসংঘের সাধারণ অধিবেশনে অনুপস্থিত থাকতে পারেন ইরানের প্রেসিডেন্ট হাসান রুহানি ও তার প্রতিনিধি দল। যুক্তরাষ্ট্র তাদের ভিসা ইস্যু করেনি বলে এই সমস্যার সম্মুখীন হচ্ছেন তিনি।\nজাতিসংঘের সাধারণ অধিবেশনে যোগ দিতে সোমবার নিউইয়র্ক যাওয়ার কথা ছিল রুহানি ও তার প্রতিনিধিদের। কিন্তু তা আর হচ্ছে না বলেই মনে হচ্ছে। কারণ কয়েক ঘণ্টার মধ্যে যদি ভিসা ইস্যু না করা হয়, তবে এ সফর সম্ভবত বাতিল করা হবে। প্রতিনিধি দলে ইরানের শীর্ষ কূটনীতিক মোহাম্মদ জাভেদ জারিফও রয়েছেন। যদিও তার বিরুদ্ধে গত ৩১ জুলাই নিষেধাজ্ঞা আরোপ করেছে যুক্তরাষ্ট্রের ট্রাম্প প্রশাসন। শু\nক্রবার সকালেই নিউইয়র্ক সফরে যাওয়ার কথা ছিল ইরানি এই পররাষ্ট্রমন্ত্রীর। ভিসা ইস্যু না করার বিষয়ে সুনির্দিষ্টভাবে মন্তব্য করতে অস্বীকার করেছেন মার্কিন পররাষ্ট্রমন্ত্রী মাইক পম্পেও। কিন্তু ইরানিদের ভিসা অস্বীকার করা উচিত বলে তিনি আভাস দিয়েছেন। সৌদি সফরে থাকা মাইক পম্পেও সাংবাদিকদের বলেন, ‘ভিসা গ্রহণ কিংবা বাতিলের বিষয়ে আমরা কোনো মন্তব্য করবো না। যদি আপনি একটি বিদেশি সন্ত্রাসী গোষ্ঠীর সঙ্গে সম্পৃক্ত হন, তাহলে এ ব্যাপারে আমি কিছু বলতে পারবো না।’\nপম্পেওর এই মন্তব্য সত্ত্বেও জাতিসংঘের মহাসচিব অ্যান্তনিও গুতেরেস আশাবাদ ব্যক্ত করেন যে, বিশ্বসংস্থাটির হস্তক্ষেপে ইরানি প্রতিনিধি দলকে ভিসা দেয়া হবে। দুই চিরশত্রুর মধ্যে উত্তেজনা প্রশমনে ইউরেপীয় চেষ্টার অংশ হিসেবে রুহানির সঙ্গে ট্রাম্পের বৈঠকের যে আয়োজন ফ্রান্স করবে বলে শোনা যাচ্ছে, ইরানি প্রতিনিধি দলকে ভিসা না দিলে তা ভেস্তে যাবে।\nভালো সাংবাদিকের বন্ধু থাকে না : গণপূর্তমন্ত্রী\nরাশিয়ার করোনার টিকা নিয়ে ‘গুরুতর অনিয়মের’ অভিযোগ, পদত্যাগ...\nকরোনাভাইরাসে আরব আমিরাতে দুজনের মৃত্যু


পেটের চর্বি বা মেদ কমানোর কয়েকটি সহজ অভ্যাস –বিস্তারিত ভিতরে\nOctober 2, 2020 by BD NEWS\nদিন যাচ্ছে ত মেদ বেড়ে যাচ্ছে? দেখতে বিশ্রী লাগছে? আপনার পুরনো কাপড় চোপড় আর আঁটছেনা কোমরে? সঠিক খাবার খাওয়ার মাধ্যমে আপনি চাইলেই এসব সমস্যা দূর করতে পারেন।\nকম পরিমাণে ক্যালোরি নিন যা আপনার শরীর সহজে খরচ করতে পারে। পাশাপাশি খাদ্য তালিকায় বেশি করে ফল ও শাক সবজি রাখতে পারেন। পরিমিত পরিমাণে পানি পান করুন।\nএর মাধ্যমে শরীরের বর্জ্য দূর হয় এবং মেদ কমে যায়। এমন সাতটি ফল নিচে দেওয়া হলো-\nজীবনানন্দ দাশ সম্পর্কে অজানা তথ্য |\nসে’ক্স করতে চাইলে নি’জেকে আ’টকে রা’খবেন না : ক’ঙ্গ’না


প্রচ্ছদ App Home Page বেসরকারী খাতের উন্নয়নে কোম্পানী আইনের সংস্কার চায় ডিসিসিআই\n৮:৩৩ অপরাহ্ণ মে ২৪, ২০১৮\nআজ বৃহস্পতিবার ঢাকা চেম্বার অডিটোরিয়ামে অনুষ্ঠিত ‘বেসরকারী খাতের উন্নয়নে কোম্পানী আইনের সংস্কার’ শীর্ষক গোলটেবিল আলোচনা সভায় এই দাবি করেন ঢাকা চেম্বার অব কমার্স অ্যান্ড ইন্ডাস্ট্রি’র (ডিসিসিআই) সভাপতি আবুল কাশেম খান।\nআলোচনা সভায় অর্থ ও পরিকল্পনা প্রতিমন্ত্রী এম এ মান্নান অনুষ্ঠানে প্রধান অতিথি হিসেবে উপস্থিত ছিলেন। বিশেষ অতিথি হিসেবে উপস্থিত ছিলেন বাণিজ্য সচিব শুভাশীষ বসু ।\nআবুল কাশেম বলেন, ২০২১ সালের মধ্যে বাংলাদেশ একটি মধ্যম আয়ের দেশে পরিণত হতে হলে ব্যবসা পরিচালনায় সহজাত পরিবেশ তৈরির বিষয়টি অত্যন্ত গুরুত্বপূর্ণ। নতুন ব্যবসায়িক কার্যক্রম শুরুর জন্য নিবন্ধন পাওয়ার ক্ষেত্রে প্রক্রিয়াগত জটিলতা কমানো এবং বিভিন্ন ধরনের ফি/চার্জ হ্রাসের আহ্বানও জানান তিনি।\nআবুল কাশেম আরও বলেন, প্রস্তাবিত কোম্পানী আইন বাস্তবায়িত হলে অনেক নতুন কোম্পানী করের নেটওয়ার্কের আওতায় চলে আসবে এবং সরকারের রাজস্ব আহরণের পরিমাণ বৃদ্ধি পাবে।\nপ্রধান অতিথি’র বক্তব্যে অর্থ ও পরিকল্পনা প্রতিমন্ত্রী এম এ মান্নান বলেন, কোম্পানী আইন প্রণয়ন ও চূড়ান্তকরণের ক্ষেত্রে সরকার সংশ্লিষ্ট সকল স্টেকহোল্ডারদের সঙ্গে মতবিনিময় করেছে । আশা করা যায় নতুন এ আইনে ব্যবসায়ীদের আশা-আকাঙ্খার প্রতিফলন ঘটবে।\nতিনি আরও বলেন, বর্তমান সরকার জিডিপি প্রবৃদ্ধি অর্জনসহ অর্থনীতির সূচকে উল্লেখজনক অগ্রগতি অর্জন করেছে। তবে, ডুইং বিজনেস ক্যাটাগরিসহ বেশ কিছু সূচকে পিছিয়ে পড়ছে। যা অত্যন্ত উদ্বেগের বিষয়। এধরনের সূচকগুলোতে অগ্রগতি অর্জনে সকল পক্ষকে একযোগে কাজ করার আহ্বান জানান তিনি । ডুইং বিজনেস সহ অন্যান সূচকে অগ্রগতি অর্জনে সুশাসন প্রতিষ্ঠার কোন বিকল্প নেই বলে অভিমত ব্যক্ত করেন প্রতিমন্ত্রী।\nতিনি বলেন, আমাদের শাসন ব্যবস্থায় প্রচুর অপ্রয়োজনীয় আইন রয়েছে, যেগুলো বাদ দেওয়া প্রয়োজন এবং সরকার এ লক্ষ্যে কাজ করে যাচ্ছে। তিনি আইন সমূহের সংস্কারে আরও গতি আনয়নের উপর জোরারোপ করেন। তিনি সরকার ও ব্যবসায়ী সমাজের মধ্যে আস্থা বাড়নোর উপর গুরুত্বারোপ করেন।\nডিসিসিআই সহ-সভাপতি রিয়াদ হোসেন, পরিচালক আন্দালিব হাসান, হোসেন এ সিকদার, ইমরান আহমেদ, খন্দ. রাশেদুল আহসান, মো. আলাউদ্দিন মালিক, সেলিম আকতার খান এবং মহাসচিব এএইচএম রেজাউল কবির এ সময় উপস্থিত ছিলেন।\nআগের খবরলা লিগার সেরা ফুটবলার মেসি\nপরের খবর কিমের সঙ্গে সিঙ্গাপুর বৈঠক বাতিল করলেন ট্রাম্প


সৈয়দপুর রেলওয়ে কারখানা যাদুঘরের উদ্বোধন করলেন রেলপথ সচিব | অবলোকন ।\nসৈয়দপুর রেলওয়ে কারখানা যাদুঘরের উদ্বোধন করলেন রেলপথ সচিব\nইনজামাম-উল-হক নির্ণয়, নীলফামারী প্রতিনিধি ॥ নীলফামারীর সৈয়দপুর রেলওয়ে কারখানা পরিদর্শন ও সৈয়দপুর রেলওয়ে কারখানা যাদুঘর উদ্বোধন করেন রেলপথ মন্ত্রনালয় সচিব মোঃ সেলিম রেজা। এই যাদুঘরে বৃটিশ আমলে ব্যবহৃত প্রেসিডেন্ট সেলুনসহ তখনকার ব্যবহৃত মালামাল সহ যন্ত্রপাতি রক্ষিত থাকবে। আজ শনিবার(২৯ আগষ্ট/২০২০) বিকালে রেল কারখানা পরিদর্শন শেষে তিনি কারখানার ভিতর সৈয়দপুর রেলওয়ে কারখানা যাদুঘরের উদ্বোধন করেন।\nএ সময় রেলপথ সচিব বলেন, আমরা লোকবল সংকটে আছি। মাননীয় প্রধানমন্ত্রী জননেত্রী শেখ হাসিনার নির্দেশে রেলওয়ের জন্য লোকবল নিয়োগবিধী আগামী সেপ্টেম্বর মাসের মধ্যে চুড়ান্ত হয়ে যাবে। চুড়ান্ত হলেই আমরা দ্রুত নিয়োগ প্রক্রিয়া শুরু করবো। এবং আমরা এই কারখানাতেই আবার নতুন কোচ মেরামত শুরু করতে পারবো।\nউদ্বোধনী অনুষ্ঠানে সচিব আরো বলেন, ১৯৮৫ সালে তৎকালীন সরকার রেলওয়েতে নিয়োগ বন্ধ করে দেন। ফলে নিয়োগ প্রক্রিয়া জটিল হয়ে পড়ে। দেশের চাহিদা পূরণে শিগগিরই সৈয়দপুরে নতুন একটি ক্যারেজ নির্মাণ করা হবে। যার অর্থায়ন করবে ভারত সরকার।\nএর আগে মুক্তিযুদ্ধে রেলের শহীদদের স্মরণে নির্মিত অদম্য স্বাধীনতায় ফুল দিয়ে শ্রদ্ধা নিবেদন করা হয়। পরে রেলপথ সচিব ১১০ একর জমিতে ১৮৭০ সালে গড়ে ওঠা সৈয়দপুর রেলওয়ে কারখানার ২৯টি শপ ঘুরে দেখেন। এসময় তিনি শ্রমিকদের সঙ্গে কথা বলে কারখানার সমস্যা স¤পর্কে অবহিত হন। এরপর কারখানার সম্মেলন কক্ষে কর্মকর্তা-কর্মচারীদের সঙ্গে মতবিনিময় করেন। সেখানে কারখানার স¤পর্কে ডিজিটাল প্রেজেন্টেশন উপস্থাপন করা হয়।\nপরির্দশনকালে উপস্থিত ছিলেন, বাংলাদেশ রেলওয়ের অতিরিক্ত মহাপরিচালক (রোলিং স্টক) মো. মঞ্জুর-উল-আলম চৌধুরী, পশ্চিমাঞ্চল রেলওয়ের মহাব্যবস্থাপক (জিএম) মিহির কান্তি গুহ, প্রধান যন্ত্র প্রকৌশলী মুহাম্মদ কুদরত-ই খুদা, সৈয়দপুর রেলওয়ে কারখানার বিভাগীয় তত্ত্বাবধায়ক (ডিএস) মো. জয়দুল ইসলাম। #


রোহিঙ্গা সমস্যা সমাধানে বন্ধু রাষ্ট্রগুলোর ভূমিকা নিয়েও প্রশ্ন তুলেছেন মির্জা ফখরুল |\nপ্রচ্ছদ » শীর্ষ সংবাদ » রোহিঙ্গা সমস্যা সমাধানে বন্ধু রাষ্ট্রগুলোর ভূমিকা নিয়েও প্রশ্ন তুলেছেন মির্জা ফখরুল\nপূর্ববর্তী মহাকাশ ভ্রমণে নভোচারী সঙ্গে নেবেন আল কোরআন\nপরবর্তী আমরা আলোচনার মাধ্যমে রোহিঙ্গা সমস্যার সমাধানের চেষ্টা করে যাব: পররাষ্ট্রমন্ত্রী\nসরকার মিয়ানমারের ফাঁদে পড়েছে উল্লেখ করে রোহিঙ্গা সমস্যা সমাধান বিএনপির সরকারই করতে পেরেছিল বলে দাবি করেছেন দলটির মহাসচিব মির্জা ফখরুল ইসলাম আলমগীর। রোহিঙ্গা সমস্যা সমাধানে বন্ধু রাষ্ট্রগুলোর ভূমিকা নিয়েও প্রশ্ন তুলেছেন তিনি।\nআওয়ামী লীগের সাধারণ সম্পাদক ওবায়দুল কাদেরের বক্তব্যের জবাবে বৃহস্পতিবার (২৯ আগস্ট) সন্ধ্যায় এক আলোচনা সভায় তিনি এসব কথা বলেন।\nফখরুল বলেন, ‘দেখুন, কয়েকদিন ধরে আওয়ামী লীগের সাধারণ সম্পাদক সাহেবকে মনে হচ্ছে, তিনি খুব বিব্রত, কিছুটা বলা যেতে পারে ভারসাম্যহীন হয়ে গেছেন। তিনি (ওবায়দুল কাদের) বলছেন, রোহিঙ্গাদের সমস্যা না কি আমরা করেছি…. কী বলবেন? হাসিও পায় তার কথা শুনে।’\nতিনি বলেন, ‘এখন উনারা পারছেন না, দে আর ফেইলিং। আমরা পেরেছিলাম। ১৯৭৮ সালে এই রোহিঙ্গারা এসছিল, একইভাবে প্রেসিডেন্ট জিয়াউর রহমান অতি অল্প সময়ের মধ্যে মিয়ানমারকে বুঝিয়ে শুনিয়ে তাদের পাঠিয়ে দিয়েছিলেন।\nকেন পেরেছিলেন পাঠিয়ে দিতে? সেই শক্তি তার ছিল। তিনি কক্সবাজারে ক্যান্টনমেন্টই তৈরি করে ফেললেন ওই সময়ে, পুরো গ্যারিশন নিয়ে চলে গিয়েছিলেন। বলেছিলেন, আইদার ইউ টেইক ব্যাক অর ইউ উইল ফেইস।’\nখালেদা জিয়ার শাসনামলের কথা উল্লেখ করে মির্জা ফখরুল বলেন, ‘দেশনেত্রী বেগম খালেদা জিয়ার আমলে ১৯৯২ সালে একই ঘটনা ঘটেছিল।\nপ্রায় ২ লাখ ৪৪ হাজার রোহিঙ্গা এসেছিল সেই সময়ে। তিনি (বেগম খালেদা জিয়া) সরাসরি বললেন যে, তুমি (মিয়ানমার) কি ফেরত নেবে, না কি আমি অন্য ব্যবস্থা নেব। তারা ফিরিয়ে নিয়ে গিয়েছিল।’\nসরকারের সমালোচনা করে তিনি বলেন, ‘আজকে এই সরকার মিয়ানমারকে একবারের জন্য বকাবকিও করে নাই খেয়াল করে দেখবেন।\nএকটা স্টেটমেন্ট নাই যে, সেখানে বলেছে যে, মিয়ানমার জেনোসাইড করেছে, মিয়ানমার এথনিক ক্লিনজিং (জাতিগত নিধন) করছে, হত্যা করছে, নির্যাতন করছে-বিবৃতির কোথাও দেখবেন না।’\n‘বারবার করে তাদেরকে বলছে, ভাই নিয়ে যাও, নিয়ে যাও। এগ্রিমেন্ট সই করেছে, সেই এগ্রিমেন্ট সই করার মতো নয়। ওর মধ্যে কোনো কিছুই নাই, মিয়ানমার যা বলেছে তাই করতে হবে এবং তা করছেও তারা। সরকার ওদের ট্র্যাপে পড়ে গেছে।’\nবিএনপি মহাসচিব বলেন, ‘আজকে এমন কূটনৈতিক অবস্থা যে, একটা দেশও বাংলাদেশের পক্ষে নেই এখন। আপনার চীন, ভারত, জাপান, রাশিয়া-সব মিয়ানমারের পক্ষে। তাহলে বাংলাদেশের পক্ষে কে?\nএতদিন ধরে, দুই বছর ধরে কী করলেন? অথচ বন্ধুত্বপূর্ণ সম্পর্ক সুউচ্চ ভারত সঙ্গে, চীনের সঙ্গে। তাহলে বন্ধুরা কী করল?’\n‘আর পররাষ্ট্র মন্ত্রী মহোদয় তো জানেনই না এত বিরাট সমাবেশ কি করে হলো?\nআর আরেকজন বলেছেন, স্বামী-স্ত্রীর সম্পর্ক ভারতের সঙ্গে। কী বলব বলেন! আমাদের ওই কবি নজরুল ইসলামের কবিতার মতো বলতে হয়, আমরা ওই দেখিয়া শুনিয়া ক্ষেপিয়া গিয়াছি, তাই যা আসে কই মুখে, সেই অবস্থা দাঁড়িয়েছে’-যোগ করেন তিনি।\nদেশের বর্তমান অবস্থা তুলে ধরে মির্জা ফখরুল বলেন, ‘আজকে আওয়ামী লীগ জোর করে ক্ষমতায় বসে আছে। আজকের আওয়ামী লীগ তো সেই আওয়ামী লীগ নেই। যে আওয়ামী লীগ স্বাধীনতা যুদ্ধের আগে সংগ্রাম করেছে গণতন্ত্রের জন্য সেই আওয়ামী লীগ এখন নেই। এই আওয়ামী লীগ হচ্ছে সেই দল যাদের নিজেদের কোনো কিছুই নেই। তারা ফ্যাসিস্ট, গণবিরোধী। মানুষের বিরুদ্ধে অবস্থান নিয়েছে এবং তাদের হাত আজকে মানুষের রক্তে রঞ্জিত।’\n‘তাদেরকে পরাজিত করতে এখন যেটা দরকার তা হচ্ছে সাহস, শক্তি, মনোবল এবং এক লক্ষ্যে এগিয়ে যাওয়া। আমরা জানি, শহীদ প্রেসিডেন্ট জিয়াউর রহমান, যিনি ১৯৭১ সালে স্বাধীনতা যুদ্ধের ঘোষণা করেছিলেন, তখন বেশিরভাগ লোকই কিন্তু পালিয়ে গিয়েছিলেন, ছিল না। তিনি (জিয়া) স্বাধীনতা যুদ্ধ ঘোষণা করে গোটা জাতিকে যুদ্ধে নামিয়ে দিয়েছিলেন।’\nগণতন্ত্রের জন্য কারাবন্দি দলের চেয়ারপারসন বেগম খালেদা জিয়ার ত্যাগের কথা তুলে ধরেন বিএনপি মহাসচিব।\nঅস্ট্রেলিয়ায় একটি বিশ্ববিদ্যালয়ে শিক্ষকতায় নিয়োজিত জ্যেষ্ঠ কন্যা মির্জা সামারুহর পাঠানো একটি খুদেবার্তা (এসএমএস) পড়ে শুনিয়ে মির্জা ফখরুল বলেন, “আমি যখনই একটু মন-টন খারাপ করি, তখন আমরা মেয়ে ২-৩টা এসএমএস পাঠায়। আজকে সকালেই আমাকে একটা ম্যাসেজ পাঠিয়েছি সে। আমি তা জানাতে চাই আপনাদেরকে। এটা খুব দরকার। নেলসন ম্যান্ডেলার ছোট্ট একটা কথা সে কোড করে পাঠিয়েছে- ‘দ্য গ্রেটেস্ট গ্লোরি ইন লিভিং, রাইজ নট ইন ফেভার ফেইলিং, বাট ইন রাইজিং এভরি টাইম উই ফল’। অর্থাৎ আমরা যখন পড়ে যাই তখন উঠে দাঁড়ানোটাই হচ্ছে গ্লোরি (গৌরব)। আর কোনো দিন পড়ি না-এটার মধ্যে গ্লোরি নাই। আমরা পড়ছি আবার উঠে দাঁড়াতে হবে-এটার মধ্যেই আমাদের গ্লোরি।”\nএ সময় নেতাকর্মীদের উদ্দেশে তিনি বলেন, ‘আজকে চতুর্দিকে অন্ধকারে আমরা আক্রান্ত হয়েছি, আমাদের জাতিসত্তা আক্রান্ত হচ্ছে। একে রক্ষা করতে হলে, আমাদের মাথা তুলে দাঁড়াতে হলে আমাদের রুখে দাঁড়াতে হবে এবং আমাদের জনগণকে সংগঠিত করতে হবে, গণতন্ত্রকে ফিরিয়ে আনতে হবে, দেশকে উদ্ধার করতে হবে।’\nজাতীয় প্রেস ক্লাবের আবদুস সালাম হলে জাতীয়তাবাদী সামাজিক সাংস্কৃতিক সংস্থা-জাসাসের উদ্যোগে কাজী নজরুল ইসলামের ৪৩তম মৃত্যুবার্ষিকী উপলক্ষে এই আলোচনা সভা হয়।\nজাসাসের সভাপতি অধ্যাপক মামুন আহমেদের সভাপতিত্বে ও যুগ্ম সম্পাদক জাকির হোসেন রোকনের পরিচালনায় এই আলোচনা সভায় বিএনপির চেয়ারপারসনের উপদেষ্টা কাউন্সিলের সদস্য আবদুল হাই শিকদার, জাসাসের সাবেক সভাপতি রেজাবুদ্দৌলা চৌধুরী, মো. নাসিম আহমেদ, জাসাসের সাধারণ সম্পাদক হেলাল খান, কেন্দ্রীয় নেতা এহসানুল হক চৌধুরী, সানাউল হক, শাহরিয়ার ইসলাম শায়লা, জাহাঙ্গীর আলম রিপন, রফিকুল ইসলাম প্রমুখ বক্তব্য রাখেন।


রবিবার, ২৫ আগস্ট, ২০১৯, ০৫:০০ অপরাহ্ন\nপ্রচ্ছদ» লাইফস্টাইল »টাকে চুল গজানোর ওষুধ আবিস্কার!\nWednesday,9May, 2018 09:59pm\nবাংলাদেশ টাইম : অবশেষে টাক মাথায় চুল গজাতে সাহায্য করে এমন এক ধরণের ওষুধ খুঁজে পাওয়ার দাবি করেছেন গবেষকরা। তারা বলছেন, হাড়ের ক্ষয়রোধে ব্যবহার হয় এমন একটি ওষুধ মাথার চুল পড়া ঠেকানোর এক নতুন চিকিৎসা হয়ে উঠতে পারে।\nমানুষের দেহে এমন এক প্রোটিন আছে যা চুলের বৃদ্ধি আটকে দিতে অনেকটা গাড়ির ব্রেকের মতো কাজ করে। এই সাইক্লোস্পোরিন ঠিক এই প্রোটিনটিকেই আক্রমণ করবে। চুল পড়ার চিকিৎসার জন্য এখন মাত্র দুটি ওষুধ প্রচলিত আছে। একটি হচ্ছে ‘মিনোক্সিডিল’- যা পুরুষ ও মহিলা সবাই ব্যবহার করতে পারেন, আর অন্যটি হচ্ছে ‘ফিনাস্টেরাইড’- যা শুধু পুরুষের জন্য।\nতবে এ দুটি ওষুধের প্রতিটিরই কিছু না কিছু পার্শ্বপ্রতিক্রিয়া আছে এবং সবার ক্ষেত্রে এগুলো সমান কার্যকর হয় না। ড. হকশ বলছেন, সাইক্লোস্পোরিন চুল পড়ার চিকিৎসায় কার্যকর এবং নিরাপদ কিনা তা বের করতে একটি ক্লিনিক্যাল পরীক্ষা দরকার। বিবিসি।


অভিনব পন্থায় স্যালো মেশিনের মধ্যে ১১ হাজার পিস ইয়াবা জব্দ\nখুলনা অফিস : কেএমপি গোয়েন্দা শাখা (ডিবি) ও খুলনা সদর থানা পুলিশের পৃথক অভিযানে বিপুল পরিমাণ ইয়াবা ও বিদেশী মদ-বিয়ারসহ দু’জনকে গ্রেফতার করা হয়েছে। পৃথক এ দু’টি ঘটনায় সংশ্লিষ্ট থানায় মামলা দায়ের করা হয়েছে।\nশনিবার দিবাগত রাতে নগর গোয়েন্দা অফিসে কেএমপির অতিরিক্ত পুলিশ কমিশনার সরদার রকিবুল ইসলাম এক প্রেস ব্রিফিংয়ে বলেন, যে কোন মূল্যে আমরা খুলনাকে মাদকমুক্ত করতে চাই। সেজন্য স্থানীয় সাংবাদিক ও জনপ্রতিনিধিসহ সর্বস্তরের মানুষের সহযোগিতা কামনা করেন।\nগোয়েন্দা বিভাগের সূত্র মতে, গত তিনদিন ধরে নানা কৌশলে এই চক্রটির গতিবিধি নজরদারী করা হচ্ছিল। তারই ধারাবাহিকতায় শুক্রবার ও শনিবার নজরদারী থাকার পর ওই মাদক ব্যবসায়ী চক্রের সদস্য কবির হাওলাদারকে আটক করতে সক্ষম হন।\nকেএমপির গোয়েন্দা বিভাগের অতিরিক্ত উপ-পুলিশ কমিশনার এ এম কামরুল ইসলাম (পিপিএম) বলেন, কেএমপির পুলিশ কমিশনার মো. হুমায়ুন কবিরের তত্ত্বাবধানে একটি টিম সোনাডাঙ্গা বাসস্ট্যান্ডে অবস্থান করেন। এ সময় বাগেরহাট জেলার শরণখোলা থানার রসুলপুর গ্রামের বাসিন্দা ফুল মিয়ার ছেলে কবির হাওলাদার একটি ট্রান্সপোর্ট থেকে দু’টি পুরাতন স্যালো মিশন নিয়ে সোনাডাঙ্গা বাসস্ট্যান্ডে গিয়ে বাসে করে যাবার প্রস্তুতি নিচ্ছিল। ওই সময় তাকে স্যালো মেশিনসহ আটক করা হয়। স্যালো মেশিনের ভেতরে কৌশলে প্যাকেট করে রাখা ১১ হাজার পিস ইয়াবা উদ্ধার করা হয়। গ্রেফতারকৃত কবির হাওলাদার বর্তমানে হরিণটানা গল্লামারী তাবলীগ মসজিদের পেছনে বসবাস করে। ওই চক্রের অন্যান্য সদস্যদের গ্রেফতারের চেষ্টা অব্যাহত রয়েছে।\nঅপরদিকে খুলনা সদর থানার অফিসার ইনচার্জ এম এম মিজানুর রহমান জানান, শনিবার রাত ৯টার দিকে শহরের হাজী মহসীন রোডে ইজি বাইক তল্লাশি করে মদ-বিয়ারসহ তাকে গ্রেফতার করা হয়। জব্দ মদ-বিয়ারের মধ্যে রয়েছে ৫ বোতল বিদেশী মদ, ৬ বোতল দেশী মদ ও ১৯টি বিয়ারের ক্যান।\nর‌্যাবের অভিযানে ১৮ জুয়াড়ি গ্রেফতার : নগরীর দৌলতপুরে র‌্যাব-৬ অভিযান চালিয়ে ৩৪ জন সন্দেহভাজন জুয়াড়িকে গ্রেফতার করে। গ্রেফতাকৃত জুয়াড়িদের মধ্যে ১৮ জনের বিরুদ্ধে দৌলতপুর থানায় একটি মামলা দায়ের করা হয়েছে। ঘটনাস্থল থেকে টাকা ও জুয়া খেলা পরিচালনায় ব্যবহৃত সরঞ্জামাদি উদ্ধার করা হয়েছে।\nদৌলতপুর থানার ভারপ্রাপ্ত কর্মকর্তা হুমায়ুন কবীর জানান, নগরীর দৌলতপুর রেলওয়ে স্টেশনের পূর্ব পাশে শুক্রবার রাত সাড়ে ১১টার দিকে র‌্যাব-৬ অভিযান চালিয়ে ৩৪ জনকে গ্রেফতার করে। এরপর যাচাই বাছাই করে ১৮ জন জুয়াড়ির বিরুদ্ধে র‌্যাবের ডিএডি মো. বদিউজ্জামান দৌলতপুর থানায় একটি মামলা দায়ের করেন। ঘটনাস্থল থেকে ২৭ সেট প্লেয়ার কার্ড, জুয়া খেলার ৫৬ হাজার ৭৭৫ টাকা, একটি বিছনার চাদর, প্লাস্টিকের তৈরি র‌্যাকসিন ও দু’টি টিনের তৈরি বাক্স উদ্ধার করে।\nআসামীরা হলো-পলাশ ব্যাপারি, সাদ্দাম হোসেন, মো. আনছার মোল্যা, মো. রেজাউল সরদার, মো. জাহাঙ্গীর আলম, সোহেল মোল্যা, মো. আলমগীর হোসেন, আল-আমীন, নূরুজ্জামান আলী, আরিফ ব্যাপারি, আব্দুর রবউল্লাহ, সেলিম মাতব্বর, মো. শাহিন শেখ, জব্বার গাজী, ইলিয়াস মুন্সি, ইসমাঈল হাওলাদার, সুজন মোল্যা, ফারুক ব্যাপারি।


মঠবাড়িয়ায় গৃহবধূর মৃত্যু : মায়ের দাবী হত্যা | পিরোজপুর পোষ্ট ২৪\nমঠবাড়িয়ায় গৃহবধূর মৃত্যু : মায়ের দাবী হত্যা\nসৈয়দ মাহফুজ রহমান : পিরোজপুরের মঠবাড়িয়ার সুমি আক্তার (১৯) নামের এক গৃহবধূর লাশ উদ্ধার করেছে থানা পুলিশ। বুধবার দুপুরে ছোট শৌলা গ্রাম থেকে এ লাশ উদ্ধার করা হয়।\nসুমি ছোট শৌলা গ্রামের দিনমজুর মো. শহিদুল ইসলাম খাঁর স্ত্রী। লাশের ময়না তদন্তের জন্য পিরোজপুর মর্গে প্রেরন করা হয়েছে।\nসুমির স্বামী শহিদুল ইসলাম জানান, মঙ্গলবার সারা দিন বড় শৌলা গ্রামের শরীফ বাড়ি কাজ করে রাত সাড়ে ৮টার দিকে বাড়ি ফিরে স্ত্রী সুমিকে ঘুম থেকে জাগিয়ে দরজা খুলতে বলেন। দরজা খুলে ঘরের মধ্যে যাওয়ার সময় সুমি হঠাৎ অজ্ঞান হয়ে ঘরের মেঝে লুটিয়ে পরে, এসময় বমি করে। রাতেই সুমিকে উপজেলা স্বাস্থ কমপ্লেক্সে নিয়ে গেলে চিকিৎসাধীন অবস্থায় তার মৃত্যু হয়।\nগৃহবধু সুুমি আক্তারের মা ফরিদা বেগমের (৫০) অভিযোগ তার মেয়েকে নির্যাতন করে হত্যার পর মুখে বিষ ঢেলে আত্মহত্যা বলে প্রচার করা হচ্ছে।\nমঠবাড়িয়া থানা ভারপ্রাপ্ত কর্মকর্তা (ওসি) মো. মাসুদুজ্জামান সাংবাদিকদের জানান, এ ব্যাপারে থানায় একটি অপমৃত্যু মামলা হয়েছে। গৃহবধূর মায়ের অভিযোগ নির্যাতন করে হত্যা। লাশ ময়না তদন্তের জন্য প্রেরণ করা হয়েছে। রিপোর্ট পাওয়ার পর হত্যা প্রমানিত হলে আইনগত ব্যবস্থা গ্রহন করা হবে।\nমঠবাড়িয়ায় মসজিদ-মাদ্রাসা মাঠের মাটি কেঁটে নেয়ার অভিযোগ\nমঠবাড়িয়ায় উপজেলা স্বাস্থ্য কমপ্লেক্সে করোনা পরীক্ষার পিসিআর ল্যাব উদ্বোধন


বাংলা উপন্যাসের অন্দরমহল: সংজ্ঞা অনুসন্ধান – ৪ নম্বর প্ল্যাটফর্ম\nDecember 10, 2021 চার নম্বর প্ল্যাটফর্ম পঞ্চম বর্ষ, অষ্টম সংখ্যার প্রবন্ধ | ডিসেম্বর, ২০২১ 2\nপূর্ব প্রসঙ্গ: প্রসঙ্গকথা\nসহিত শব্দ হইতে সাহিত্য শব্দের উৎপত্তি। অতএব ধাতুগত অর্থ ধরিলে সাহিত্য শব্দের মধ্যে একটি মিলনের ভাব দেখিতে পাওয়া যায়। সে যে কেবল ভাবে-ভাবে ভাষায়-ভাষায় গ্রন্থে-গ্রন্থে মিলন তাহা নহে; মানুষের সহিত মানুষের, অতীতের সহিত বর্তমানের, দূরের সহিত নিকটের অত্যন্ত অন্তরঙ্গ যোগসাধন সাহিত্য ব্যতীত আর-কিছুর দ্বারাই সম্ভবপর নহে। যে দেশে সাহিত্যের অভাব সে দেশের লোক পরস্পর সজীব বন্ধনে সংযুক্ত নহে; তাহারা বিচ্ছিন্ন।\nমূল পর্যায় শুরুর আগে আমরা আমাদের দৃষ্টিভঙ্গি স্পষ্ট করে নিতে চাইছি। ধীমান পাঠকের কাছে অনুরোধ, এই ধারাবাহিক প্রবন্ধের বিভিন্ন আলোচনায় আগাগোড়া আমাদের এই দৃষ্টিভঙ্গিকে মান্যতা দেওয়া হোক।\nভারতে ঔপনিবেশিক শাসনব্যবস্থা ছিল মাত্র নব্বই বছর। তার আগে মেরেকেটে একশো বছর ছিল দেশীয় রাজা, নবাব, মুঘল সম্রাট আর কোম্পানির মধ্যে ক্রমাগত লড়াই। একশো বছরের মধ্যে ইস্ট ইন্ডিয়া কোম্পানি বেনেগিরি ছেড়ে রাইফেলের গুঁতো আর আমাদের ঘরের শত্রুদের যোগসাজশে শাসক বনে বসে। মোটের ওপর বিদেশি সাদা চামড়ার প্রভুত্ব আমাদের ওপর চলে ছিল কমবেশি দেড়শো বছর। তারপর আরও পঁচাত্তর বছর কেটে গেছে। আমরা এখন এক গণতান্ত্রিক আবহাওয়ায় বাস করি। আমাদের কারেন্সি নোটে ‘জাতির জনক’-এর ছবি থাকে। দেখতে দেখতে পৌনে একশো বছর কেটে গেল আমাদের নিজস্ব সংবিধানের বয়স। তবু আমাদের সমাজজীবনে সাদা চামড়ার ছেড়ে যাওয়া কোট-পাতলুনের প্রতি বশ্যতা অপ্রতিদ্বন্দ্বী (এমনকি সংবিধানের বিভিন্ন ধারা–উপধারায়)। তাদের অদৃশ্য প্রভুত্ব ভারতীয় সমাজে এখনও অটুট। অজর। ফলে আমরা এখনও তাদের শিখিয়ে যাওয়া বুলি তোতাপাখির মতো আওড়ে যেতে স্বচ্ছন্দবোধ করি। আমাদের মজ্জার ভেতর থেকে যাওয়া কলোনিয়াল হ্যাংওভার আজও আমাদের কাছে আন্তর্জাতিকতা।\nএত কথা বলতে হল, কারণ আমরা এখন একটি বিশেষ শব্দের অর্থের অনুসন্ধান করতে চাইছি। শব্দটা হল ‘আধুনিক’ কিংবা ‘আধুনিকতা’। সেই সূত্রে ‘উত্তর আধুনিক’। ইংরাজি শব্দ ‘modern’ বাংলা অনুবাদে ‘আধুনিক’। এই শব্দটা আমাদের অভিধানে ঔপনিবেশিককালের আগে কখনও ছিল না। থাকার কথাও নয়। কারণ ইংরেজরা আরও বহু কিছুর মতো এটাও আমাদের বিশ্বাস করতে শিখিয়েছে যে, ইংরেজ আসার আগে আমরা ‘আধুনিক’ ছিলাম না। কিন্তু সত্যিই কি তাই? ইংরেজরা এসেই আমাদের ‘আধুনিক’ করে তুলল? দাবিটা কতটা যুক্তিগ্রাহ্য তা প্রমাণের জন্য আমরা নাহয় একবার ‘আধুনিক’ শব্দটাকে নিয়ে নাড়াঘাঁটা করে দেখি?\n‘আধুনিক’ শব্দটার ঠিক আগে আর একটা শব্দ আমরা ইংরেজদের কাছ থেকে পেয়েছি। তা হল ‘মধ্যযুগ’। অর্থাৎ ইংরাজিতে যাকে বলে ‘Middle Ages’। ইওরোপীয় পণ্ডিতেরা দিস্তে-দিস্তে গবেষণা প্রকাশ করে প্রমাণ করেছেন মধ্যযুগ ছিল অন্ধকারের যুগ। তাই এখনও পিছিয়ে থাকা কোনও জাতি, কিংবা রীতিনীতি বা ঘটনার তুলনা টানতে আমরা ব্যবহার করি ‘মধ্যযুগীয়’ বিশেষণটি। এর সঙ্গে এও জুড়ে দেওয়া হয় যে, ‘মধ্যযুগ’ থেকে উত্তরণে ইওরোপ (আরও নির্দিষ্টভাবে বললে পশ্চিম ইওরোপ) বাকি দুনিয়াকে আধুনিকতার শিক্ষা দিয়েছে। আমাদের দেশজ পণ্ডিতসমাজও এই দাবিকে কখনও অগ্রাহ্য করেন না। কিন্তু ইওরোপ যাকে ‘মধ্যযুগ’ বলছে, যখন তাদের অঞ্চলে জোয়ান অফ আর্ক কিংবা ব্লাডি মেরি-র মতো ঘটনা ঘটছে, কিংবা পর্তুগিজ আর স্পেনীয় (কাতালান) রাষ্ট্র ঔপনিবেশিকতাবাদের লাগামছাড়া লুটপাটে নেমে পড়েছে, তখন কেমন ছিল আমাদের এই উপমহাদেশ?\nপাঠক লক্ষ করে দেখুন সম্রাট আকবর ঠিক এই সময়কার মানুষ। যিনি রাষ্ট্রপ্রধান হয়েও সর্বধর্মসমন্বয়ের জন্য ‘দীন-ই-ইলাহী’ ধর্মমত তৈরি করেছিলেন। ওই মধ্যযুগে আমাদের দেশে তাজমহলের মতো স্মৃতিসৌধ নির্মিত হয়েছিল। ভারতীয় শাস্ত্রীয় সঙ্গীত কিংবা মুঘল মিনিয়েচার পেন্টিং সেই সময়কার বিস্ময়। নানক, কবীর, শ্রীচৈতন্য, মীরাবাই এই সময়কার মানুষ। তথাকথিত এই মধ্যযুগে আমাদের বাংলাভাষায় মঙ্গলকাব্যের মতো সাহিত্য রচিত হয়েছে। পদাবলি লেখা হয়েছে। যেখানে সংস্কৃত বা তৎসম শব্দ নয়, খাঁটি বাংলা শব্দের ব্যবহার তিন-চতুর্থাংশ। আমরা তখন পিছিয়ে ছিলাম কোথায়? আর যদি পিছিয়েই থাকতাম, তাহলে ভারতের সমুদ্রপথ আবিষ্কার নিয়ে তখনকার ইওরোপের অমন আকচাআকচি, প্রতিযোগিতা কেন ছিল? কারণ তাদের মধ্যযুগ লুণ্ঠনের ইতিহাস। নারী নির্যাতনের ইতিহাস। ডাইনিতত্ত্বের ইতিহাস। ফলে তাদের উত্তরণের জন্য, আরও স্পষ্ট করে বললে তাদের ঔপনিবেশিক শাসনব্যবস্থা, দাস আর অস্ত্রব্যবসা টিঁকিয়ে রাখতে ‘আধুনিকতা’র দোহাই তাদের দিতে হয়েছিল।\nসেই আধুনিকতার মধ্যে তারা স্টিম ইঞ্জিন কিংবা ছাপাখানা আবিষ্কারকেও সামিল করে দিয়েছে। অথচ, প্রযুক্তির উন্নতির সঙ্গে উন্নত সভ্যতার কোনও সাযুজ্য নেই। বরং বৈরিতাই বেশি। মানুষ যত উন্নত প্রযুক্তির নিগড়ে নিজেকে বেঁধে নেবে, ততই সে বিশ্ব-প্রকৃতি থেকে নিজেকে বিচ্ছিন্ন করে ফেলবে। ইতিহাসের অমোঘ নির্দেশ এই। ফলে বাংলা উপন্যাসের অন্দরমহল নিয়ে আলোচনার সময় আমরা ‘আধুনিক’ কিংবা ‘উত্তর আধুনিক’ এমন ধারণাকে প্রশ্রয় না দিয়ে ঔপনিবেশিক কালপর্বের সময়কে ব্যাখ্যা করব আমাদের দেশজ দৃষ্টিভঙ্গি থেকে। আরও ঘনিষ্ঠভাবে বললে, আমরা দেখতে চাইব ইওরোপের আধুনিকতার বহু আগেই আমাদের দেশজ সাহিত্যে উপন্যাস কিংবা নভেলের যথেষ্ট প্রচলন ছিল কি না। হয়তো সেটা আজকের আদমানিকৃত আবরণে ঢাকা ছিল না। ছিল আমাদের জীবনযাপনে মৌখিক আর লিখিত পুথিসাহিত্যের আঙ্গিকে।\n‘‘বাঙ্গ‌্‌লায় মুদ্রাযন্ত্র সৃষ্টির পর বাঙ্গ‌্‌লার… উপন্যাস… জন্মগ্রহণ করিয়াছে।… ইহার পূর্ব্বে ‘উপন্যাস’ বলিয়া বাঙ্গ‌্‌লায় কিছু ছিল না।’’ ১৯০৯ সাল নাগাদ এমন সিদ্ধান্ত দক্ষিণারঞ্জন মিত্র মজুমদারের। তাঁর এই সিদ্ধান্ত কতটা যুক্তিগ্রাহ্য তা আমরা বিশ্লেষণ করতে চাই। তার আগে ইতিহাসের খানিক ধারাবিবরণ আবশ্যক।\nভারতে প্রথম ছাপাখানার কাজ শুরু করে পর্তুগিজরা গোয়ায় ১৫৫৬ সালে। বাংলায় মুদ্রণশিল্পের সুচনা ১৭৭৮ সালে হুগলিতে চার্লস উইলকিন্স এবং পঞ্চানন কর্মকারের যৌথ উদ্যোগে ন্যাথানিয়েল ব্রাসি হ্যালহেড প্রণীত অ্যা গ্রামার অব দ্য বেঙ্গলি ল্যাঙ্গুয়েজ বই ছাপার মধ্যে দিয়ে। ১৭৭৯ সালে পঞ্চাননবাবু কলকাতায় চলে আসেন কোম্পানির ছাপাখানা তৈরির কাজে। আর তার পরের বছর জেমস অগাস্টাস হিকি সূচনা করেন তাঁর ইংরাজি সাপ্তাহিক সংবাদপত্র বেঙ্গল গেজেট। যাকে বলা হয় ভারতের প্রথম ছাপা খবরের কাগজ।\nবাংলায় ছাপাখানা আসার প্রায় পঁচাত্তর বছর পর ১৮৫২ সাল নাগাদ প্রকাশিত হয় হানা ক্যাথেরিন মুলেন্স-এর রচিত ফুলমণি ও করুণার বিবরণ উপন্যাস। ফলে মিত্র মজুমদারের সিদ্ধান্ত যুক্তিগ্রাহ্য এমনটা আমরা বলতে পারছি না। ছাপাখানা আসার পরে-পরেই যে পুথিসাহিত্য ছাপার মুখ দেখেছে এমনটাও নয়। তার চেয়ে অনেক বেশি কসরত করতে হয়েছে বাংলার নিজস্ব গদ্যভাষা উদ্ভাবনে। যে কাজ প্রথম শুরু করেন রামমোহন রায়। বাংলায় উপন্যাস রচনার পঞ্চাশ বছর আগেই রামমোহন বাংলা গদ্যের একটা আদল তৈরি করে নিয়েছিলেন। রবীন্দ্রনাথের মতে রামমোহন জনশিক্ষার প্রয়োজনেই নিজস্ব গদ্যভাষা আয়ত্ত করেছিলেন। তার পরবর্তী সময়ে বাংলা সাহিত্যে গদ্যের ভুবন উন্মোচনে বিদ্যাসাগরের ভূমিকা আমাদের কাছে পরম পাওয়া। আক্ষেপ বিদ্যাসাগর যদি পাঠ্যপুস্তক ও অনুবাদ রচনার পাশাপাশি বাংলা সৃজনশীল গদ্যসাহিত্যে মনোনিবেশ করতেন, তাহলে হয়তো বাংলা সাহিত্যে উপন্যাসের সূচনা আরও আগে হত। বিদ্যাসাগর মহাশয় সেই যুগে ‘রাম বড় সুবোধ’ (বর্ণপরিচয় ২য় ভাগ। সপ্তম পাঠ)-এর মতো সম্পূর্ণ ক্রিয়াপদহীন বাক্য রচনা করেছিলেন। তাঁর গদ্যভাষা ছিল বিস্ময়করভাবে অলঙ্কারহীন। এছাড়া সংস্কৃত সাহিত্যের দীর্ঘ কয়েক শতকের ইতিহাসে বাণভট্টের কাদম্বরী–র মতো উঁচুমানের সাহিত্য প্রমাণ করে গদ্য জিনিসটা মোটেও বিদেশাগত নয়। এর সঙ্গে যদি আমরা মুকুন্দরাম চক্রবর্তীর সাহিত্যকে রবীন্দ্রনাথের দৃষ্টিকোণ থেকে মেনে নিই, তাহলে বলতেই হয় মুকুন্দরাম ছিলেন বাংলা ভাষার প্রথম প্রাকৃত ঔপন্যাসিক।\nদক্ষিণারঞ্জন প্রথাগতভাবে তাঁর সিদ্ধান্তে এসেছিলেন এমন অনুমানের কারণ বঙ্কিমচন্দ্রের জনপ্রিয়তা। নভেল রচনায় তাঁর ধারাবাহিক সফলতা। দক্ষিণারঞ্জনের মতো আরও বহু পণ্ডিত বাংলা উপন্যাসের ক্ষেত্রে বঙ্কিমচন্দ্রকেই সূচনাবিন্দু হিসাবে মান্যতা দিতে চান। এই চাওয়াটার লাগোয়া যে প্রতিপ্রশ্ন আমাদের মগজে আসে তা হল উপন্যাস কাকে বলে? এর উৎপত্তিই বা কোথায়?\nবঙ্কিমচন্দ্র এবং তাঁর সমকালীন সাহিত্যিকেরা উপন্যাস লেখার কৌশল শিখেছিলেন ইংরাজি নভেল পাঠের মধ্যে দিয়ে। ফলে এমন একটা আবছা ধারণা দীর্ঘকাল আমাদের জনমানসে থেকে গেছে যে, উপন্যাস বা নভেল মূলত ইংরাজি সাহিত্যের নিজস্ব উৎপাদন। এই ধারণা কতটা যুক্তিযুক্ত? মিগুয়েল দ্য কারভেন্তেস ফরাসি ভাষায় ১৬০৫ সালে লিখেছিলেন নভেল ডন কুইজোট। পশ্চিমা পণ্ডিতেরা বিচার-বিশ্লেষণ করে প্রমাণ করেছেন ডন কুইজোট পৃথিবীর প্রথম সার্থক নভেল বা উপন্যাস। ১৭২৬ সালে আইরিশ অথর জোনাথন সুইফট রচনা করেন গ্যালিভার’স ট্রাভেলস। পনেরো শতকে জোহানেস গুটেনবার্গ তাঁর ছাপার যন্ত্র বাজারে আনেন। ফলে বাণিজ্যিকভাবে ছাপার কাজ শুরু হওয়ার প্রায় একশো বছর পরে ফ্রান্সে প্রথম উপন্যাস লেখা হল। তার প্রায় একশো কুড়ি বছর পরে আইরিশ-ইংরাজিতে লেখা হল উপন্যাস। আর খাঁটি ইংরেজি নভেল আ টেল অফ টু সিটিজ় ১৮৫৯ সালে। বাংলায় প্রথম ছাপার অক্ষরে লেখা উপন্যাস তারও আগে ১৮৫২ সালে।\nএর থেকে আমরা দুটো প্রতিপাদ্যে আসতে পারি:\n১) ছাপাখানার দৌলতে উপন্যাস রচনা এল তামা-তুলসিপাতা হাতে নিয়ে এমনটা বলা যায় না। বরং ছাপাখানা আসায় মৌখিক সাহিত্য থেকে লিখিত সাহিত্য রচনার ঝোঁক বাড়ল। এল নিরীক্ষার সুযোগ।\n২) ইংরেজদের কাছ থেকে আমাদের পূর্বজরা উপন্যাস রচনার কৌশল শিখলেও, জিনিসটা ব্রিটিশজাত নয়। বরং আমরা যেভাবে উপন্যাসের কাঠামো জেনেছি, সেটা মূলত ফরাসি সাহিত্যের অবদান। কারভেন্তেস-কে প্রামাণ্য মেনে নিয়ে জার্মানি, ইতালি, স্পেন কিংবা রাশিয়ায় যে উপন্যাস রচনা শুরু হল, তার অবতলগত কাঠামো এক ও অভিন্ন। অর্থাৎ উপন্যাসের জনক ব্রিটিশ সাহিত্য নয়। সেখানেও আমাদের মতো জিনিসটাকে আত্মস্থ করা হয়েছে।\nইওরোপ উপন্যাসের এই কাঠামোকে মান্যতা দিয়েছে। ফলে আজও সেই প্রথা চলেছে। এর মধ্যেও জঁ পল সার্ত্র তাঁর নঁসিয়া নভেলে ভিন্ন এক কাঠামো ব্যবহার করে সফল হয়েছেন। আমাদের দেশে রবীন্দ্রনাথ ঘরে বাইরে উপন্যাসে ভিন্নধর্মী এক টেক্সট‌্ এনেছেন এবং সফলও হয়েছেন। কিংবা সুবিমল মিশ্রের মতো বাংলায় কড়াগোনা কয়েকজন অভিযাত্রী উপন্যাস রচনায় ভিনপথের পথিক হতে চেয়েছেন। তবুও দস্তয়েভোস্কি, তলস্তয় ঘুরে কাফকা কিংবা জয়েস, ফকনার হয়ে মার্কেজ পর্যন্ত সকলেই উপন্যাসের মূল কাঠামোকে নস্যাৎ করতে চাননি। যদিও এ কথা আমাদের স্মরণ রাখতে হয় গদ্যসাহিত্য, বিশেষত উপন্যাস বয়সে নবীন। কবিতার মতো এর অবিকল্প কোনও কাঠামো আজও গড়ে ওঠেনি। কবিতায় সনেট লিখতে গেলে কবিকে সনেটের কাঠামোর মধ্যে থেকে লিখতে হবে। ট্রিওলেট-এ কবিতা লিখতে গেলে তার সঙ্গে হাইকু মিশিয়ে দেওয়া যায় না। উপন্যাসে সে সম্ভাবনা রয়েছে। আর রয়েছে বলেই উপন্যাসের নিজস্ব দেশজ নির্মাণ সম্ভব। নিজস্ব আখ্যানতত্ত্ব বা ন্যারেটোলজি উদ্ভাবন জরুরি। এর জন্য কেবল চাই কলোনিয়াল হ্যাংওভার থেকে নিজেদের দৃষ্টিকে বিচ্ছিন্ন করা।\nদক্ষিণারঞ্জন মিত্র মজুমদার তাঁর সিদ্ধান্তকৃত মন্তব্যটির বিস্তারিত ব্যাখ্যায় নীচের কথাগুলো বলেছেন:\nউপন্যাসের কলাকৌশল, চমৎকারিত্ব, ভাষা এবং বর্ণনাভঙ্গী হইতে চরিত্রচিত্রণ প্রভৃতি এবং উহার কল্পনার নানামুখী গতি— সমস্তই পাশ্চাত্ত্য শিক্ষা এবং পাশ্চাত্ত্য আদর্শের মধ্য দিয়া পরিস্রুত হইয়া আসিয়াছে। ইহার পূর্ব্বে ‘উপন্যাস’ বলিয়া বাঙ্গ‌্‌লায় কিছু ছিল না। যাহা ছিল, আমার দেশ তাহাকে ‘কথা’ নাম দিয়াছিল। এই ‘কথা’, বাঙ্গালীর আপন প্রাণের নিতান্ত নিজস্ব সুরে একান্ত সহজ ভাবে বাজিয়া যাইত। অথচ, উপন্যাস এক্ষণে যে ক্ষেত্রে যাহা করিতেছে, তাহারও অপেক্ষা বিস্তৃততর ক্ষেত্রে, গুরু দায়িত্বরাশি এই ‘কথা’গুলির উপর সংন্যস্ত ছিল। আপনার কথা— সরস শব্দে ও সুরের মায়াপ্রবাহে নিতান্ত সরল-হেলায় ইহারা বিস্ময়কররূপে নিজকার্য্য উদ্ধার করিয়াছে।\nমিত্র মজুমদারের প্রথম মতের সমর্থনকারীরা কলকাতা নগরকেন্দ্রিক সাহিত্যকেই মান্যতা দেবেন তা সন্দেহ নেই। চিরস্থায়ী বন্দোবস্তের ফলে সেদিনের ভারতবর্ষে গ্রাম অর্থনীতির মালিকানায় মধ্যসত্ত্বভোগী একশ্রেণির সামন্তপ্রভুর উদ্ভব ঘটেছিল। উৎপাদনশীলতার বাইরে থাকা এইসব সামন্তপ্রভুরা ছিলেন গ্রামীণ শ্রমজীবী মানুষের ভাগ্যবিধাতা। তাঁরা গ্রামীণ অর্থনীতিকে শুষে নিয়ে কলকাতা শহরে জমিদারিপ্রথার বাড়বাড়ন্তের পথ প্রশস্ত করেছিলেন। বিদেশি বণিক আর দেশজ জামিদারের বংশ বাংলার অর্থনীতিকে কেবল শেষ করে দেয়নি, তার সঙ্গে শেষ করে দিয়েছে গ্রামীণ শিল্প-সাহিত্যকে। কারণ তখন বিদেশি প্রভুদের পদলেহন করে বাঙালি (পড়ুন হিন্দু বাঙালি) ইংরাজি কেতাকে জীবনের মোক্ষ মেনে নিয়েছিল। সাত সমুদ্র পার হয়ে আসা লুটেরা জাতের কাছে বিনা লড়াইয়ে এমন ক্লীব বশ্যতার নজির দুনিয়ায় মেলা ভার। সেদিন আমাদের বিদগ্ধ পণ্ডিতদের দৃষ্টিকে আচ্ছন্ন করে রেখেছিল আমাদেরই গৃহকোণের অতি সাধারণ তুলসিতলার প্রদীপের নীচের অন্ধকার।\nফলে দক্ষিণরঞ্জন মিত্র মজুমদারের সিদ্ধান্ত সর্বান্তকরণে সমর্থন করার কোনও উপায় আমাদের থাকছে না। ছাপাখানা (অর্থাৎ উপনিবেশের কল্যাণে) আসায় বংলায় উপন্যাস লেখা শুরু হয়ে গেল এমনটা নির্ভেজাল সমর্থনযোগ্য নয়। এবার আমরা দেখে নিতে চাইছি সেই বিশেষ ঋতুতে বাংলা উপন্যাস নিয়ে কেমন পরীক্ষানিরীক্ষা চলছিল।\nআগেই উল্লেখ করা হল ১৮৫২ সাল নাগাদ প্রকাশিত হয় প্রথম বাংলা উপন্যাস হানা ক্যাথেরিন মুলেন্স-এর রচিত ফুলমণি ও করুণার বিবরণ উপন্যাস। এই উপন্যাসটিকে আমরা কেবল একটা তথ্য হিসাবেই এখানে উল্লেখ করতে চাইছি। কারণ এ উপন্যাস মূলত আধা-সফল সাহিত্যপ্রয়াস। কাহিনির ছায়া বিদেশি। রচয়িতাও অভারতীয়। এবং রচনার উৎকর্ষ সেদিনের উপন্যাসের কাঠামোগত সব শর্তকে পূরণ করেনি। বাংলায় লিখিত প্রথম সার্থক উপন্যাস প্যারীচাঁদ মিত্রের (টেকচাঁদ ঠাকুর) রচিত আলালের ঘরে দুলাল, যা ১৮৫৮ সালে প্রকাশিত হয়। ১৮৬১ সাল প্রকাশিত হল হুতোম প্যাঁচার প্রথম নকশা। যার শিরোনাম ছিল চড়ক। অর্থাৎ ১৮৬৫ সালে বঙ্কিমচন্দ্র রচিত দুর্গেশনন্দিনী উপন্যাসের আগেই বাংলায় সার্থক উপন্যাস লেখা শুরু হয়। যদিও দীর্ঘ কলোনিয়াল সময়কালে বাংলাভাষার প্রথম নভেল হিসাবে দুর্গেশনন্দিনী–কেই মান্যতা দেওয়া হয়েছে।\nবাংলায় ছাপাখানা আসার ফলে নাগরিক হিন্দু সমাজের শিক্ষিত অংশ, যাঁরা ততদিনে ইংরাজি সাহিত্যের আস্বাদ পেয়ে গিয়েছিলেন, তাঁদের মধ্যে ইংরাজি উপন্যাসের প্রতি একটা স্বাভাবিক ঝোঁক তৈরি হয়। বঙ্কিমচন্দ্রের সাহিত্য প্রতিভা সেদিন নাগরিক হিন্দু সমাজের কাছে জাতীয়তাবাদের প্রতীক হয়ে উঠেছিল। অথচ মজার ব্যাপার এই যে, সেই সাহিত্যের খোলনলচে সবটাই সাদা চামড়ার শাসকের হাতঘুরে আমাদের কাছে এসেছে।\nমুদ্রণযন্ত্রের আর্বিভাবের ফলে আঠেরোশো শতকের শেষ দিকে সংবাদপত্র, সাময়িক পত্রিকা ইত্যাদির প্রকাশ নাগরিক বাঙালিদের অন্যতম উদ্যোগ ও সামাজিক কর্তব্য হয়ে ওঠে। সেই ঋতুতে যেমন মহাকাব্য কিংবা পুরাণের অনুবাদ হয়েছে, তেমনই সাময়িক পত্রিকার সূত্র ধরে প্যারীচাঁদ মিত্র কিংবা হুতোমি নকশার নজির আমাদের হাতের কাছে রয়েছে। যা আজকের আখ্যানতত্ত্বের নিরিখে উপন্যাস। কিন্তু সেই নকশা‌গুলো বা সমাজজীবন থেকে উঠে আসা প্যারোডিগুলো আমাদের এলিট সমাজের কাছে সেদিন যথেষ্ট মার্জিত বোধ হয়নি। আর্নেস্ট বিনফিল্ড হ্যাভেল এবং অবনীন্দ্রনাথ ঠাকুরের যৌথতায় গড়ে ওঠা বঙ্গীয় শিল্পকলা আন্দোলনের বিপরীতে অতুল সুর ও হেমেন্দ্রনাথ মজুমদারের জুবিলি আর্ট অ্যাকাডেমির দর্শনগত যে ফারাক, যে দূরত্ব লক্ষ করা যায়, কালীপ্রসন্ন সিংহ কিংবা প্যারীচাঁদ মিত্রের লেখনীর সঙ্গে দুর্গেশনন্দিনী-র ফারাক তার চেয়ে ন্যূন নয়। তখন ভিক্তোরিয়ান মূল্যবোধে ভাসছে নব্যবঙ্গ সমাজ। পাঁচালি, কথকতা, খেউরের নাগরিকত্ব প্রমাণের দায় কেউ নেওয়ার ছিল না সেদিন। আর থাকলেও তার সমালোচনার ঝাঁঝ এত কড়া ছিল যে, বাংলার প্রাচীন লোকসাহিত্যকে সেদিন অশ্লীলতার দায়ে দুষ্ট মনে হয়েছিল ইংরেজি কেতার বাবুসমাজের।\nঅথচ, এমনটা হওয়ার ছিল কি? ‘বিদ্যাসুন্দর’ কিংবা ‘অন্নদামঙ্গল’-এ কি আমরা খুঁজে পাই না আধুনিক উপন্যাসের বীজ? ক্যাথলিক বা প্রোটেস্ট্যান্টরা কি কল্পনা করতে পারবেন আমাদের কবি ভোলানাথ শিবকে তাঁর স্ত্রী অন্নপূর্ণার কাছে ভিখারি বানিয়ে ছেড়েছেন? কিংবা তারও আগে সেই মঙ্গলকাব্যের সময়কে ভাঁড়ু দত্ত আর মুরারী শীলের চরিত্রচিত্রণ যখন মুকুন্দরাম এঁকেছেন, তখন কোথায় ছিল ছাপাখানা আর কোথায় ছিলেন কারভেন্তেস? অথবা চাঁদ বেনের মতো এক আদ্যোপান্ত ঔপ্যনাসিক চরিত্র? সেদিনের ইওরোপের কল্পনার অতীত সেই কাহিনি। এক দেবী মর্ত্যে তাঁর পুজো পাওয়ার উদ্দেশ্যে কীভাবে মানুষের বৈরী হয়। আর সে মানুষ চোদ্দ ডিঙা ডুবিয়ে সর্বস্বান্ত হয়েও নতিস্বীকারে বাধ্য হয় না। এই উপন্যাসের উপজীব্যতা আমাদের ঔপনিবেশিক শাসকদের কাছ থেকে শিখতে হবে? রামমোহন কিংবা বিদ্যাসাগরের গদ্যসাহিত্য সেদিন যদি আমাদের পাঁচালি, পালাগানকে মান্যতা দিত, তবে কে বলতে পারে সেদিন বাংলাসাহিত্যে সূর্যোদয় হত না?\nদুর্গেশনন্দিনী লেখার পরে বৈদ্যবাটিতে দু দিন ধরে বঙ্কিমচন্দ্র তাঁর সদ্য লিখিত নভেলটি পাঠ করেন। সেদিনের সেই আয়োজনে শ্রোতাদের মধ্যে যেমন ছিলেন ভাটপাড়ার সংস্কৃজ্ঞ পণ্ডিতদের দল, তেমনই ছিলেন ইঙ্গবঙ্গ সমাজের তরুণ প্রতিনিধিরা। বঙ্কিমচন্দ্রের ছোট ভাই পূর্ণচন্দ্রের স্মৃতিকথা থেকে আমরা জানতে পারি পাঠ শেষে বঙ্কিমচন্দ্র অভ্যাগত পণ্ডিতদের জিজ্ঞেস করেছিলেন তাঁর লেখায় সংস্কৃত ব্যাকরণ বা শব্দের দুষ্টতা রয়েছে কি না? উত্তরে প্রত্যেকেই বলেছিলেন সাধু। সাধু। এর মধ্যে একজন আবার মন্তব্য করেন ব্যাকরণগত দুষ্টতা রয়েছে কি না তা তিনি খেয়াল করেননি। গল্পের গতি এত প্রখর যে, তিনি আপ্লুত ছিলেন। দ্বিতীয় একজনের মন্তব্য ছিল দু–এক জায়গায় তাঁর মনে হয়েছে ব্যাকরণগত কিছু দুষ্টতা থেকে গেছে, কিন্তু সেখানে ভাষা হয়েছে আরও প্রাণবন্ত। আরও মধুর। উল্লেখ থাক, আমাদের মঙ্গলকাব্যে দেশীয় শব্দের ব্যবহার পঁচাত্তর শতাংশ। তৎসম শব্দের ব্যবহার মাত্র পঁচিশ শতাংশ। উলটে বঙ্কিমের সমগ্র উপন্যাস রচনায় সংলাপ অংশ ব্যতীত সবটাই তৎসম নির্ভর। ইতিহাসের প্যারাডক্স হয়তো একেই বলা যাবে।\nভারতবর্ষে অতীতকাল থেকেই বহিরাগত জাতিরা এসেছে। রাজপাট করেছে। এবং সবচেয়ে বড় কথা আমাদের সঙ্গে তারা এমনভাবে মিলেমিশে গেছে, যে সবটা মিলিয়েই তৈরি হয়েছে ভারতীয় সংস্কৃতি। সেই সংস্কৃতিতে যেমন কাশীর বিশ্বনাথ মন্দির রয়েছে, তেমনই রয়েছে কুতুবমিনার। রয়েছে বোদ্ধগয়া। একের থেকে অন্যকে বিচ্ছিন্ন করার আজ আর কোনও উপায় নেই। কিন্তু ইংরেজরা এ দেশে মোটের ওপর দেড়শো বছর শাসনক্ষমতায় থাকলেও আমাদের প্রাত্যহিকতায় তারা মিলে যেতে পারেনি। চায়ওনি। এর কারণ বহুবিধ। এখানে সে আলোচনার অবকাশ নেই। আমরা ইংরেজ শাসনের খোলসটা নিতে পেরেছি মাত্র। শাঁসটা চিরকালের জন্য অধরা থেকে গেছে। গৌতম বুদ্ধ তাঁর বাণী আর উপদেশ দিয়েছিলেন পালি, প্রাকৃতে। সেই উপাদানে পুষ্ট হয়েছে পরবর্তীকালে ভারতের আঞ্চলিক ভাষাগুলি। কিংবা বাবরনামা বইটি চাঘতাই ভাষায় রচিত। সেই ভাষার কোনও অবশেষ পরবর্তী দুশো বছরে আর পাওয়া যায়নি। পরিবর্তে খড়িবলি ভাষা থেকে হিন্দি আর উর্দুর মতো সম্পূর্ণ কৃত্রিম দুই রাষ্ট্রভাষার উদ্ভব ঘটানো হয়েছিল ধর্মীয় মেরুকরণের কারণে। ইংরাজি ভাষার সঙ্গে আমাদের তেমন কোনও সম্পর্ক কখনও গড়ে ওঠেনি। এই না-বনিবনার কারণ প্রসঙ্গে দেবেশ রায় আমাদের জানিয়েছেন:\nইংরেজের কাছে সংস্কৃতি আলাদা উপকরণ ছিল না। ইংরেজের সংস্কৃতি ছিল তার সাম্রাজ্যনীতিরই অপরিহার্য অংশ আর সে-কারণেই ইংরেজের পক্ষে সম্ভব ছিল না শতাব্দীব্যাপী গর্ভধারণ। ভারতীয় সংস্কৃতির ওপর ইংরেজ সংস্কৃতির সেই আরোপকে তুলনা করা যায় ধর্ষণের সঙ্গেই মাত্র— সে–ধর্ষণের ফলে গর্ভাধান হতে পারে বটে কিন্তু সে ভ্রূণ মানবিক শারীরিক নিয়মেই কেবল বড় হয়ে ওঠে না, শরীরের বিকারের নিয়মেও বেড়ে যায়।\nদক্ষিণারঞ্জনের সিদ্ধান্তকে মান্যতা দিলে ইংরাজি ‘নভেল’র সঙ্গে বাংলার ‘কথা’র ফারাক খুব স্পষ্ট। তিনি ‘কথা’ প্রসঙ্গে রূপকথা, পুরাণকথা, কথকতা ইত্যাদির উদাহরণ দিয়েছেন। ফলে তাঁর মতে ‘কথাশিল্প’কে যেমন নভেল বা উপন্যাস বলা ভাষার ব্যুৎপত্তিগত দিক থেকে ভ্রান্তি, ঠিক তেমনই ‘কথাশিল্পী’ আর ‘ঔপন্যাসিক’ তর্জমায় এক নয়। অন্তত বাংলার দীর্ঘকালের লৌকিক সাহিত্যের নিরিখে। দক্ষিণারঞ্জন এমন মন্তব্য করলেও সৃজনশীল গদ্যসাহিত্যকে কিন্তু বহু সাহিত্যপণ্ডিত ও প্রাবন্ধিক এযাবৎকাল ‘কথাসাহিত্য’ বলে আসছেন। আর গত প্রায় একশো বছর ধরে আমরা উপন্যাসের জাত নির্বিচারে ‘কথাশিল্পী’, ‘কথাকার’, ‘কথাসাহিত্যিক’ এমন বিশেষণ ব্যবহার করে চলেছি। ফলে আজ আর আমাদের ‘কথা’ শব্দকে কথকতা কিংবা রূপকথার বন্ধনীতে বেঁধে রাখার জো নেই। আমরা কথাসাহিত্য বলতে অবশ্যই উপন্যাসকে বোঝাব। আমাদের দেশজ উপন্যাস।\nএই প্রসঙ্গে আমরা আর একটু এগিয়ে গিয়ে বলতে চাই লোকসাহিত্য, লৌকিক কাহিনি যে কোনও সমাজের মূল জীবনস্রোত। তাকে আগ্রাহ্য করে গড়ে ওঠা সাহিত্যের পাঠ মূলত বিনোদনমূলক। ফলে তার গায়ে জীবনযাপনের ছাপটা তেমন গাঢ় হয় না। যে কারণে আমাদের একজন মূলধারার সর্বজনগ্রাহ্য ঔপন্যাসিকের অপেক্ষায় থাকতে হয়েছে ১৯০৭ সাল অবধি। যে বছর ভারতী পত্রিকায় প্রকাশিত হয় শরৎচন্দ্র চট্টোপাধ্যায়ের বড়দিদি উপন্যাস। যার খোলসটা বিদেশি। যার কাহিনিবিন্যাস ইংরাজি নভেলের অণুকরণ। কিন্তু তার বিস্তার, তার প্রভাব স্থানিক জীবনের গভীরে প্রোথিত।\nবাংলা উপন্যাস-সাহিত্যের যেটি মূল প্রবাহ বা মেরুদণ্ড তার সূত্রপাত যদি বঙ্কিমচন্দ্র থেকে শুরু হয়ে থাকে, তবে তা রবীন্দ্রনাথ হয়ে শরৎচন্দ্র অবধি আমাদের পৌঁছে দেয়। বাংলা উপন্যাসের এটাই সর্বমান্য মাইলস্টোন। কিন্তু আমরা আমাদের আলোচনার শুরুতেই ঘোষণা করেছি যে এই মূল প্রবাহের আবরণ, ফর্ম, প্লট, কাহিনি বিন্যাস সবকিছুই ইংরাজি সাহিত্য থেকে আমরা যেমন গ্রহণ করেছি নির্দ্বিধায়, ঠিক তেমনই অশ্লীলতার দোহাই দেখিয়ে সেদিন মান্যতা দিইনি প্যারীচাঁদ মিত্র কিংবা কালীপ্রসন্ন সিংহকে। আমাদের এই পর্বের আলোচনায় আমরা দেখতে চাইছি বঙ্কিমচন্দ্রের সরণি বেয়ে বাংলা উপন্যাসের ধারাবিবরণ স্থির না করে আমরা যদি প্যারীচাঁদ আর কালীপ্রসন্নকে সূচনাবিন্দু ধরে বঙ্কিমচন্দ্র>রবীন্দ্রনাথ>শরৎচন্দ্রের সমান্তরাল মাইলস্টোনের কল্পিত পথ খুঁজতে চাই, তাহলে সেটা কোথায় আমাদের নিয়ে যায়? তার আগে আমরা একবার আলালের ঘরের দুলাল আর হুতোমপ্যাঁচার নকশা-র কুষ্ঠি বিচার করে নিতে চাই।\nআলালের ঘরের দুলাল–এর রচনা ১৮৫৮ সালে। বঙ্কিমচন্দ্রের প্রথম উপন্যাসের চেয়ে সাত বছর আগে। এই উপন্যাসে দেশি এবং তদ্ভব শব্দের ব্যবহার যেমন স্বতঃস্ফূর্ত, তেমন বিন্যাসে স্থানিকতাকে প্রাধান্য দেওয়ায় আমাদের দেশকালের জলহাওয়ায় পুষ্ট হয়েছে এর কাহিনি। নভেলের নায়ক মতিলালের বিপরীতে ঠকচাচা চরিত্রটি এবং তার বুকনি এমন সাবলীল আর বাস্তবধর্মী যে কালে–কালে এই উপন্যাসের ভাষা হয়ে উঠেছে বাংলাভাষার বিশিষ্ট এক ভাষাবিন্যাস। যার সঙ্গে বিলেতফেরত বাংলার কিংবা সংস্কৃতের আলোয়ান গায়ে তৎসম কাঁটায় বিদ্ধ মূলধারার বাংলাভাষার কোনও মিল নেই। পণ্ডিতেরা এই ভাষাকে পরবর্তী সময় ‘আলালী ভাষা’র তকমা দিয়ে শিক্ষিত সমাজ থেকে প্রায় বিচ্ছিন্ন করে দিয়েছেন। এই নভেলের আবরণ বিদেশি। কিন্তু তার আভরণ খাঁটি স্বদেশি। তার চরিত্রচিত্রণ, সংলাপ ও প্রকৃতির বর্ণনা কোথাও স্থানিকতা থেকে বিচ্যূত নয়। প্যারীচাঁদের মহানতা এখানেই। ধীমান পাঠকের স্মৃতি উসকে তার সামান্য নমুনা:\nঠকচাচা। মুইবি সাতে সাতে থাক‌্‌বে, মোকে আদালত, মাল, ফোজদারি, সৌদাগিরি কোন কামই ছাপা নাই। মোর শোনাবি এ সব ভাল সমজে। বাবু! আপসোস এই যে, মোর কারদানি এ নাগাদ নিদ যেতেচে, লেফিয়ে লেফিয়ে জাহের হল না। মুই চুপ করে থাকবার আদমি নয়— দোশমন পেলে তেনাকে জেপটে কেমড়ে মেটিতে পিটিয়ে দি— সৌদাগরী কাম পেলে মুই রোস্তম জালের নাফিক চল‌্‌ব।\nএরপর আসে কালীপ্রসন্ন সিংহ মহাশয়ের হুতোমপ্যাঁচার নকশা। ১৮৬১ সালে প্রথম চড়ক নকশা প্রকাশিত হয়। খোদ কলকাতা শহরের ফুলবাবুদের চরম অস্বস্তিজনক এই নকশা সেদিন তীব্র সমালোচনার মুখে পড়ে। কালীপ্রসন্ন সিংহের মতো মানুষকে এই রচনার জন্য একটা আড়াল নিতে হয়েছিল। কারণ পুরো বাবুসমাজকে কশাঘাত করতে গিয়ে তিনি নিজেকেও ব্যঙ্গ করতে ছাড়েননি। এইসব নকশা কি কেবল স্যাটায়ারধর্মী ছিল? তা নয়। উনিশ শতকের কলকাতার খুঁটিনাটি, মানুষের স্বভাব-চরিত্র, ইতিহাসের গতিমুখ, সিপাহি বিদ্রোহ কিংবা আওয়ধের নবাব ওয়াজেদ আলির কলকাতায় নির্বাসন, সবকিছু উঠে এসেছে নির্মোহ এক দৃষ্টিতে। খুব দুঃখের কথা, পরিতাপের বিষয় হুতোমপ্যাঁচার নকশাগুলো বাংলা উপন্যাস সাহিত্যের মিউজিয়ামে স্থান পেয়েছে। সংখ্যাগুরু ইংরেজ তোষণকারী বাবুসমাজ বিষবৃক্ষ নিয়ে উত্তাল হয়েছেন। বিতর্ক বাঁধিয়েছেন চোখের বালি, নষ্টনীড় কিংবা দেবদাস-কে কেন্দ্র করে। আর সুকৌশলে বাংলা উপন্যাসসাহিত্য থেকে মুছে দিয়েছেন টেকচাঁদ কিংবা হুতোমপ্যাঁচাকে। মহাভারতের অনুবাদক হিসাবে সেদিন কালীপ্রসন্নকে উঁচুজাতের হিন্দুসমাজ, ভুঁইফোড় বাবুসমাজ সামান্য সম্মানটুকু থেকে বঞ্চিত করতে চেয়েছিলেন। বাংলা ভাষায় সৎ সাহিত্যকে এইভাবে তার জন্মলগ্ন থেকে ঘরের কোণে মাথা কুটে মরতে হয়েছে।\nবাঙালির ঘরে-ঘরে বিষবৃক্ষের চারা রোপণের সম্পর্কে সতর্কতা যেমন বঙ্কিমচন্দ্র দিতে পেরেছিলেন, তেমন অথরিটি থেকেও ছিল না কালীপ্রসন্ন সিংহের। কিন্তু যে সাহিত্য সমাজে অন্তর্ঘাত সৃষ্টি করতে চায়, সেই সাহিত্যকে কি দলে-পিষে মেরে ফেলা যায়? ইতিহাস তার সাক্ষী। তার সাক্ষী বাংলা সাহিত্যের পাঠকসমাজ। আমরা কালীপ্রসন্নের সাহিত্যকীর্তির সামান্য নমুনা এখানে রাখতে চাইছি সময়ের কতটা অগ্রবর্তী ছিলেন এই সাহিত্যকার তার নির্দশন হিসাবে:\nযে সকল বাবুদের খড়দ, পেনিটি, আগড়পাড়া, কামারহাটী প্রভৃতি গঙ্গাতীর অঞ্চলে বাগান আছে, আজ তাঁদেরও ভারী ধুম। অনেক জায়গায় কাল শনিবার ফলে গেচে, কোথাও আজ শনিবার; কারু কদিনই জমাটি বন্দোবস্ত— আয়েস ও চোহেলের হদ্দ! বাগানওয়ালা বাবুদের মধ্যে কারু কারু বাচ খেলাবার জন্য পান‌্‌সী তইরি, হাজার টাকার বাচ হবে। এক মাস ধরে নৌকার গতি বাড়াবার জন্য তলায় চরবি ঘষা হচ্চে ও মাঝিদের লাল উর্দ্দী ও আগু পেচুর বাদসাই নিশেন সংগ্রহ হয়েচে— গ্রামস্থ ইয়ার দল, খড়দর বাবুরা ও আর আর ভদ্রলোক মধ্যস্থ!\nত্রৈলোক্যনাথ মুখোপাধ্যায়ের মৃত্যুর চার বছর পরে ১৯২৩ সালে প্রকাশিত হয় ডমরুচরিত। বঙ্কিমচন্দ্র তাঁর সাহিত্যসৃষ্টিতে কমলাকান্তের দপ্তর সংযোজন করেছিলেন সত্যি। কিন্তু উপন্যাসের বিষয় হিসাবে তিনি কমলাকান্তকে বিচার করতে পারেননি। তাঁর ঔপনিবেশিক দৃষ্টিতে আচ্ছন্ন ছিল বাংলার অশিক্ষিত, অর্ধশিক্ষিত সমাজজীবন। স্যাটায়ার বা শ্লেষাত্মক নাগরিক উপন্যাস নকশাধর্মিতায় সেদিন নভেল পদবাচ্য হতে পারেনি। ডমরুচরিত সেই দুর্ভাগ্য নিরসন করে হয়ে ওঠে খাঁটি বঙ্গজ এক নভেল। যার পরতে পরতে মাটির গন্ধ, দেশজ সৃজনশীলতা। ফলে আমরা যে সমান্তরাল রেখাটা তৈরি করতে চাইছি, যেটাকে এখন বিকল্প এক ব্যাখ্যানতত্ত্ব হিসাবে দাঁড় করানো যায় তার পরবর্তী মাইলস্টোন ত্রৈলোক্যনাথ মুখোপাধ্যায়। ঔপনিবেশিক সাহিত্যপাঠের অভ্যাস আমাদের সাহিত্যপাঠের অভিরুচি তৈরি করলেও সেই অভিরুচি থেকেই সৃজিত হওয়া উচিত দেশজ সাহিত্য। ইতিহাসের নির্দেশ এই। আজ যখন আমরা স্প্যানিশ সাহিত্যের বিপুল সংগ্রহের দিকে তাকাই তখন দেখতে পাই মূল স্প্যানিশ ভূখণ্ডটিকে আকারে-প্রকারে, অভিনবত্বে ছাড়িয়ে গেছে হিস্পানিয়ান সাহিত্য। ঔপনিবেশিক স্প্যানিশ সাহিত্য। বাংলাভাষার দুর্ভাগ্য সে তার হাজার বছরের সাহিত্যের ইতিহাস থেকে এখনও শিক্ষা নিতে পারেনি। বরং ঔপনিবেশিকতায় আচ্ছন্ন বাংলার সাহিত্যিক, প্রকাশক, পাঠক, সমালোচক সকলেই।\nপ্যারীচাঁদ মিত্রের পরবর্তী দীর্ঘ সময়কাল তাঁর অনুসৃত পথের কোনও পথিক আমরা পাইনি। শরৎচন্দ্র তাঁর কাহিনি রচনায় গ্রামজীবনকে প্রাধান্য দিলেও তাঁর চরিত্রেরা সকলেই একই ছাঁচে গড়া। দেবেশ রায়ের পর্যবেক্ষণ:\nশরৎচন্দ্রের সবচেয়ে শক্তিশালী উপাদান সংলাপ। অথচ, সে-সংলাপ চরিত্রের ব্যক্তিত্বে তৈরি নয়, চরিত্রের শ্রেণী দ্বারা তৈরি। বড়বৌয়ের যেমন কথা বলা উচিত সব উপন্যাসের বড়বৌয়েরাই তা বলে, কখনো-বা সেই বড়বৌ মেজদিদি, কখনো বড়দিদি, কখনো বৌদিদি।\nপ্যারীচাঁদ মিত্রের স্বজন হওয়ার উপকরণ ছিল জগদীশ গুপ্তের মধ্যে। অন্তত তাঁর অসাধু সিদ্ধার্থ কিংবা লঘুগুরু উপন্যাসে তার লক্ষ্মণ আবিষ্কার করা যায়। কিন্তু তিনি স্বাভাবিকত্ব ছেড়ে চরিত্রের মানবিক দোষ–ত্রুটিগুলোকে কাহিনির অবতলে নিয়ে এলেন। যা ফ্রয়েড এবং তার মনোবিদ্যার প্রভাব। লঘুগুরু-র মনস্তত্ত্ব রবীন্দ্রনাথের সমালোচনার কারণ ছিল মূলত তার বাস্তবতার জন্য। ফলে আমাদের অপেক্ষা করতে হয় একজন তারাশংকর বন্দ্যোপাধ্যায়ের জন্য। এবং তারাশংকর বন্দ্যোপাধ্যায়ের পাশাপাশি আমরা পেয়ে গেলাম আরও দু জন যুগন্ধর অথরকে। তাঁদের একজন যদি হন মানিক বন্দ্যোপাধ্যায়, অন্যজন সৈয়দ ওয়ালীউল্লাহ। একটা পদ্মানদীর মাঝি-র জন্য আমাদের অপেক্ষা করতে হল এই সেদিন ১৯৩৪ সাল অবধি। ধাত্রীদেবতা এল ১৯৩৯ সালে। গণদেবতা ১৯৪৩ সালে। আর লালসালু যখন প্রকাশ পেল তখন দুই বাংলা আলাদা হয়ে গেছে। আমরা ঢোঁড়াইয়ের জীবনকথা জানলাম তারও পরে।\nবঙ্কিমচন্দ্র থেকে ঔপনিবেশিক দৃষ্টিকাতর উপন্যাস রচনার চল ১৯৪০ দশকে এসে মহানদীতে পরিণত হয়েছে। সেই স্রোতকে মূল স্রোত হিসাবে ধার্য করে বাংলা উপন্যাসের গতি রুদ্ধ হলে তার নতুন দিনের ভগীরথ হলেন তিন বন্দ্যোপাধ্যায় ও ভাদুড়ি। কিন্তু পরিতাপের বিষয় কালের স্রোতে সেই ধারাও কেমন যেন মূলধারার সঙ্গে মিশে গেল। সরে গেল তার নিজস্ব নদীখাত থেকে। আমরা পুনরায় বোধহয় বিচ্যূত হলাম নিজস্ব উপন্যাসের প্রকরণের সন্ধানে।\nতিন বন্দ্যোপাধ্যায় ও ভাদুড়ির সৃজনপথে পরবর্তী সময়ে সকলে যে পা রাখেননি তার উদাহরণ ধুর্জটিপ্রসাদ মুখোপাধ্যায় (‘স্ট্রিম অফ কনসাসনেস‌্’), কমলকুমার মজুমদার (ফরাসি সৌরভ), অমিয়ভূষণ মজুমদার (বাংলার নবজাগরণ), সৈয়দ ওয়ালীউল্লাহ (তাঁরও ফরাসি প্রেম: পল এলুয়ার)। সাহিত্যের ভাষা আর বাগধারা ব্যবহারের বিশিষ্টতার সত্ত্বেও এঁরা কেউই তাঁদের জীবিতকালে বাংলা মূলধারার সাহিত্যে জোয়ার আনতে পারেননি। যেমনটা পরবর্তী সময় পারলেন নবারুণ ভট্টাচার্য কিংবা আখতারুজ্জামান ইলিয়াস। তবে বাংলা সাহিত্যে তাঁদের অবদান ব্যর্থ হয়নি। বাংলা উপন্যাসের মূলধারা আজ যখন বদ্ধ ডোবায় অবনত হয়েছে, তখন ভিন্নধারার রচনাকারেরা ধুর্জটিপ্রসাদ, কমলকুমার, অমিয়ভূষণ এবং ওয়ালীউল্লাহকে তাঁদের চর্চায় রেখেছেন। তাঁদের মধ্যেকার বিদেশিপনা আর রেনেসাঁসের প্রকরণগুলোকে বাদ দিয়ে কেবল তাঁদের দেশজ উপাদান, পুরাণকথা আর ইতিহাসচেতনাকে মান্যতা দিয়েছেন পরবর্তী প্রজন্মের সাহিত্যিকেরা। ফলে বঙ্কিমচন্দ্র থেকে সৃষ্ট বাংলা উপন্যাসের আজ যে বন্ধ্যাদশা, তার বাইরে প্যারীচাঁদ আর হুতোমপ্যাঁচাকে রেফারেন্স পয়েন্ট মেনে বর্তমান বাংলা উপন্যাসের এক বিকল্প বহমানতা দেখতে পাওয়া যাচ্ছে। আমরা সেই উপন্যাসের ভিতরমহলে এবার প্রবেশ করব। তার আগে আমরা এই অধ্যায়ের বৃত্তটি সম্পূর্ণ করে নিতে চাই।\nউপন্যাসের আঙ্গিক, চরিত্রনির্মাণ এবং ঘটনাপ্রবাহকে আমরা আমাদের ভাষায় ব্যপক অর্থে কথাসাহিত্য বলতে চাইছি। যার সূত্রপাত মঙ্গলকাব্য থেকে। যেখানে পয়ারের পায়ে-পায়ে ছিল ‘প্রবন্ধ লাচারী’। সেখান থেকে আমাদের দেশজ উপন্যাসের বীজ বপন শুরু এমন প্রস্তাব হয়তো আর নিন্দনীয় হতে পারে না। নন্দিত নাইবা হওয়া গেল, নতুনভাবে কিছু ভাবনার, তর্ক তোলার অবকাশ কি রইল না? আর তা যদি গ্রহণযোগ্য হয় (অর্থাৎ বিতর্ক), তবে তার পথ ধরে অন্নদামঙ্গল (নামে মঙ্গল থাকলেও এই আখ্যান মঙ্গলকাব্যের থেকে পৃথক), বিদ্যাসুন্দর হয়ে আমরা প্রবেশ করছি আলালের ঘরে। হুতোমের ব্ল্যাক হিউমার উপাখ্যানে। সেই রাস্তা নবারুণ, সুবিমল হয়ে পৌঁছে গেছে অন্য এক বিকল্প পথের সন্ধানে।\nসেই পথ নিয়ে বিস্তারিত আলোচনা পরবর্তী পর্বে।\n বঙ্গীয়-সাহিত্য-পরিষৎসভার বার্ষিক অধিবেশনে পঠিত। বৈশাখ ১৩০২। রবীন্দ্রনাথ ঠাকুর। রচনাবলী, ১২৫তম রবীন্দ্রজন্মজয়ন্তী উপলক্ষ্যে প্রকাশিত সুলভ সংস্করণ, চতুর্থ খণ্ড। পৃঃ ৬৬৫–৭৬। বিশ্বভারতী। কলকাতা। পুনর্মুদ্রণ পৌষ ১৪০২।\n বঙ্গোপন্যাস বাঙ্গালার গীতকথা ভূমিকা। দক্ষিণারঞ্জন মিত্র মজুমদার। ভূমিকা— বাংলার কথা সাহিত্য বঙ্গোপন্যাস ঠাকুরদাদার ঝুলি। পৃঃ ৬। মিত্র ও ঘোষ পাবলিশার্স প্রাঃ লিঃ। কলকাতা। ষোড়শ সংস্করণ।\n বাংলা উপন্যাস। দেবেশ রায়। উপন্যাস নিয়ে। পৃঃ ১৫। দে’জ পাবলিশিং। কলকাতা। দ্বিতীয় সংস্করণ, জানুয়ারি ২০০৩।\n আলালের ঘরের দুলাল। টেকচাঁদ ঠাকুর। চিরায়ত সাহিত্য সংগ্রহ। সম্পাদনা কাঞ্চন বসু। প্রথম খণ্ড। পৃঃ ২০১। রিফ্লেক্ট পাবলিকেশন। কলিকাতা। পঞ্চম মুদ্রণ ১৯৯৫।\n হুতোম প্যাঁচার নক্সা: প্রথম ভাগ। কালীপ্রসন্ন সিংহ। চিরায়ত সাহিত্য সংগ্রহ। সম্পাদনা কাঞ্চন বসু। প্রথম খণ্ড। পৃঃ ৯৩। রিফ্লেক্ট পাবলিকেশন। কলিকাতা। পঞ্চম মুদ্রণ ১৯৯৫।\n বাংলা উপন্যাস। দেবেশ রায়। উপন্যাস নিয়ে। পৃঃ ৩২। দে’জ পাবলিশিং। কলকাতা। দ্বিতীয় সংস্করণ, জানুয়ারি ২০০৩।\nবাংলা উপন্যাসের ইতিহাসকে অণুবীক্ষণযন্ত্রের নীচে ফেলে এই যে ভিন্ন চোখের বিচার- তা খুবই প্রয়োজনীয়। এর সঙ্গে যুক্ত থাকছে বাঙালির সমাজ বিবর্তনের ইতিহাসও। খুবই মূল্যবান লেখা। আগ্রহ নিয়ে পরের পর্বগুলির জিন্য অপেক্ষা করব।\nঅনেক কিছু জানলাম। ধন্যবাদ।\nLeaveaReply to শৈলেন সরকার\tCancel reply


অপরাজিত নিয়ে নতুন বিতর্ক!তথ্য বিকৃতি করা হয়েছে, ক্ষোভে ফেটে পড়লেন পথের পাঁচালীর দুর্গার মেয়ে! - TollyGossip\nHome/Entertainment/Tollywood/অপরাজিত নিয়ে নতুন বিতর্ক!তথ্য বিকৃতি করা হয়েছে, ক্ষোভে ফেটে পড়লেন পথের পাঁচালীর দুর্গার মেয়ে!\nবর্তমানে টলিউডে সবথেকে বেশি আলোড়ন সৃষ্টি হয়েছে যে সিনেমাটিকে কেন্দ্র করে তা হল অনীক দত্ত পরিচালিত অপরাজিত। “পথের পাঁচালী” সিনেমা তৈরির নেপথ্যের কাহিনী তুলে ধরা হয়েছে এই সিনেমার গল্প। আর বাঙালির কাছে সত্যজিৎ রায় মানেই আবেগ। তাই তাঁকে পর্দায় দেখা যাবে আর সিনেমা হিট হবে না, আলোচনা হবে না এমনটা তো হতেই পারে না।\nবাঙালি দর্শকদের কাছ থেকে বিপুল সাড়া পেয়েছে এই সিনেমা। আর এর অন্যতম কারণ হলো সত্যজিৎ রায়ের সঙ্গে সেই চরিত্রে অর্থাৎ অপরাজিত রায় চরিত্রে অভিনয় করা নায়ক জিতু কামালের মুখের মিল। সেই সাদা-কালো ভালোবাসা, পর্দায় অপু-দুর্গার রেলগাড়ি দেখা ঠিক যেনো আবার জীবন্ত হয়ে ধরা দিয়েছে।\nতবে এসবের মাঝেও অন্য কারণে কটাক্ষের শিকার হলো এই সিনেমা। সিনেমা নিয়ে অভিযোগ তুলেছেন অভিনেত্রী উমা দাশগুপ্তর মেয়ে শ্রীময়ী সেন রাম। উমাকে দেখা গিয়েছিল সত্যজিৎ রায়ের পথের পাঁচালীতে দুর্গা চরিত্রটিতে। তাঁর মেয়ের অভিযোগ অপরাজিত ছবির একটি দৃশ্যকে কেন্দ্র করে উঠেছে।\nফেসবুক পোস্টে তিনি লিখেছেন নিয়মিত স্কুল থিয়েটারে অভিনয় করতেন। স্কুলের সহ প্রধান শিক্ষিকা ছিলেন সত্যজিৎ রায়ের পরিচিত। সত্যজিৎ রায় তাঁকে অনুরোধ করেন একজন অভিনেত্রী খুঁজে দিতে দুর্গা চরিত্রের জন্য। তারপর একটি বৈঠক হয় যেখানে সর্বজয়া চরিত্রে অভিনয় করা করুণা বন্দ্যোপাধ্যায়ের সঙ্গে শ্রীময়ীর মায়ের মিল খুঁজে পান সত্যজিৎ রায়। তারপরের ঘটনা বহু পত্রপত্রিকায় প্রকাশিত হয়েছে। দাদু রক্ষণশীল ছিলেন তাই বাড়ির মেয়ে সিনেমায় অভিনয় করবে সেটা প্রথমে ভালো চোখে দেখা হয়নি।\nএরপর দাদুর কাছ থেকে অনুমতি মেলে কিন্তু দাদু সত্যজিৎ রায়ের থেকে একটা পয়সাও এর জন্য নিতে চাননি। কিন্তু এই ডকু ফিচার অর্থাৎ অপরাজিত সিনেমায় দেখানো হয়েছে অপরাজিত রায়ের বাড়িতে একটি মেয়েকে নিয়ে যাওয়া হয়। প্রথমে মেয়েটিকে পছন্দ হয় না তাঁর। পরে অপরাজিত\nরায়ের স্ত্রী বিমালা মেয়েটিকে শাড়ি পরিয়ে সামনে আনলে দুর্গা হিসেবে মেয়েটিকে বেছে নেন অপরাজিত।\nএই ছোট্ট তথ্য হয়তো সবার কাছে গুরুত্বপূর্ণ নয় অন্তত এত বড় মাপের একটি সিনেমার ক্ষেত্রে। কিন্তু শ্রীময়ীর মনে হয়েছে পরিচালকের আরো একটু বেশি গবেষণা করা উচিত ছিল। এই বিষয় প্রতিক্রিয়া জানার জন্য পরিচালক অনীক দত্তর সঙ্গে যোগাযোগ করার চেষ্টা করা হয়েছিল। কিন্তু উত্তর পাওয়া যায়নি।\naparajito Bengali movie pather panchali Satyajit Ray Tollywood movie


চাঁদপুর ভরপুর জলে স্থলে, মাটির মানুষ আর সোনার ফলে\nপ্রকাশ: ১৪ মার্চ ২০২১, ১৪:০৮\nঅজয়দা’র কথা ভুলেই গিয়েছিলাম! অজয় ভৌমিক, চাঁদপুর। চাঁদপুর আওয়ামী লীগ ‘ভারতীয় নাগরিক’ অপবাদ দিয়ে তাঁকে দল থেকে বের করে দিয়েছে। এই নেতিবাচক সংবাদটি নিয়ে আলোচনার আগে দু’টি ভাল সংবাদ দেই? নিউইয়র্ক টাইমস বুধবার ১০ই মার্চ ২০২১-এ এক নিবন্ধে প্রশ্ন রেখেছে, ‘দারিদ্র বিমোচনে বাইডেনের প্ল্যান কি হতে পারে’? উত্তরও দিয়েছে টাইমস, বলেছে, ‘লুক এট বাংলাদেশ’। শুক্রবার ১২ই মার্চ ওয়াশিংটনভিত্তিক কনজারভেটিভ থিংক ট্যাংক ‘দ্য হেরিটেজ ফাউন্ডেশন’ বলেছে, অর্থনৈতিক স্বাধীনতা সূচকে ভারত-পাকিস্তানের চেয়ে এগিয়ে রয়েছে বাংলাদেশ। এ দু’টি সংবাদ বাংলাদেশের জন্যে উৎসাহব্যঞ্জক।\nসামাজিক মাধ্যমে অজয় ভৌমিকের সংবাদটি দেখি, সাথে ছবি ছিলো, চেহারা একই, তবে বয়সের ছাপ পড়েছে। সেই কবেকার অজয়দা, সুন্দর, গোলগাল ছিমছাম চেহারা। আমাকে বা আমাদের যথেষ্ট স্নেহ করতেন। আমাদের বাড়িতে নিয়মিত যাতায়াত ছিলো। তিনি চাঁদপুর কলেজে ছাত্রলীগের নেতা ছিলেন, সেটি ষাটের দশকে। তখনকার আমলের আওয়ামী লীগ নেতা মিজান চৌধুরীর ঘনিষ্ট ছিলেন। যাঁরা তাকে বহিস্কার করেছেন, সেই আওয়ামী লীগ নেতার বাবা করিম পাটারী’র (পাটোয়ারী, কেউ তা বলতো না, সবাই পাটারী বলতো) সাথে রাজনীতি করেছেন। আরো পরে অজয়দা-কে আমরা এমপি কিরণভাই’র ঘনিষ্ঠ দেখেছি।\nভাগ্যের কি নির্মম পরিহাস, যাঁরা চাঁদপুরে আওয়ামী লীগকে শক্ত মাটির ওপর দাঁড় করিয়েছেন, তাঁদেরই একজন অজয়দা দল থেকে আউট! মিজান চৌধুরীর কথা যখন এলো, একটি ঘটনা বলি, আমরা তখন জুবলী স্কুলে (হাসান আলী বহুমুখী উচ্চ বিদ্যালয়) পড়ি, হেডমাষ্টার আবদুল হামিদ, পূর্ব-পাকিস্তানে নির্বাচন, মিজান চৌধুরী দাঁড়িয়েছেন, প্রতিদ্ধন্ধী আমাদের হেড-মাষ্টার। সময়টা ১৯৬৫? মনে নেই! স্কুলে হেড-মাষ্টারের জন্যে দোয়া ও মিলাদ মাহফিল। সেদিন হেডমাষ্টার ব্যাতিত সবাই মিজান চৌধুরী’র জন্যে প্রার্থনা করেছিলেন, তিনি জয়ী হ’ন। গল্পটি বলার কারণ হচ্ছে, অজয়দা তখনো মিজান চৌধুরীর সাথে ছিলেন। স্কুল শেষ করে চাঁদপুর কলেজে, অজয়দা কি তখনো কলেজে ছিলেন?\nএরপর মুক্তিযুদ্ধ, আমার ঢাকা চলে আসা, অজয়দা’র সাথে যোগাযোগ কমে যায়, চাঁদপুর গেলে দেখা হতো। ১৯৯০-এ আমেরিকা আসার আগে আমার ‘নাগরিকত্ব ও পুলিশ সার্টিফিকেট’ নিতে পৌরসভায় যাই, অজয়দা’র সাথে দেখা। জিজ্ঞাসা করলেন, ‘কবে আইছো, পৌরসভায় কি লাগবো’? বললাম। তিনি আমাকে নিয়ে চেয়ারম্যানের কক্ষে গেলেন। ভুল না হলে চেয়ারম্যান তখন শামসুভাই। আমার বাবা, শামসু চেয়ারম্যান, কলেজের ইংরেজীর শিক্ষক শৈলেন রায় একসাথে বড়শি বাইতেন। স্বাধীনতার পর সামসু-ভাই’র সাথে আমাদেরও কিছুটা সখ্যতা হয়, অজয়দা নিয়ে যাওয়ার ফলে কাজটা জটজলদি হয়ে যায়। এরপর তিনি নিজেই আমায় থানায় নিয়ে যান, সেটাও সাথে সাথে হয়ে যায়। আমার মনে আছে, ওসি জিজ্ঞাসা করলেন, ‘আগের কোন কেইস-টেইস নাইতো? অজয়দা উত্তর দিলেন, না, খুব ভালো ছেলে?\nআমেরিকায় আসার পর যতবার চাঁদপুর গেছি, অজয়দা’র সাথে দেখা হয়েছে বলে মনে পড়েনা! চাঁদপুর ছাত্রলীগ সভাপতি জহিরুদ্দিন’র পোষ্ট থেকে জানলাম, ‘মুক্তিযোদ্ধা অজয় ভৌমিক প্রতিহিংসার বলি’, তিনি লিখেছেন, ‘এক মহান নেতার অজানা কাহিনী’। অজয়দা মহান ছিলেন কিনা জানিনা, তবে ভদ্রলোক ছিলেন, রাজনীতি করতেন, দোষেগুণে মানুষ। আমি তাঁর মা-কে দেখেছি, বাবাকে দেখেছি বলে মনে পড়েনা! চাঁদপুর মহিলা কলেজের পাশে বিরাট মাঠের এককোনে একটি হিন্দু পাড়া ছিলো, অজয়দা সেখানে থাকতেন। ওই বাড়ীতে আমি অনেক গিয়েছি। ওই মাঠে আমরা ব্যাডমিন্টন খেলতাম, পার্শ্ববর্তী লেকে ঝাঁপ দিয়ে স্নান করতাম। সেই লেকটি ভরাট হয়ে গেছে দেখে দুঃখ পেয়েছি।\nঅজয়দা-কে নিয়ে জহিরুদ্দীনের পোষ্টটি পড়লাম। প্রথমেই মনে এলো জহিরুদ্দিন বাবর ভাই’র কথা, পরক্ষনে মনে এলো, তিনি তো নেই, পরে দেখলাম জহিরুদ্দিন ছাত্রলীগের সভাপতি। মনিরভাই, মাহবুব ভাই, ফজলুভাই, শিশুভাই, লেকুভাই, মোমিনভাই, দুলাল পোদ্দার, গণেশ, সন্তোষ এবং আরো অনেকের কথা মনে এলো। অজয়দা এবং এঁরা একসময় চাঁদপুর দাঁপিয়ে বেড়াতো। এরপর হানিফভাই, সেলিম, মানিক, মনসুর, রব্বানী বা আমাদের যুগ আসে। সেটা পুরানো স্মৃতি। সম্ভবত: ২০১৪ বা ২০১৭ সালে চাঁদপুর থেকে ঢাকা ফেরার পথে পুরো সময়টা জীবনকানাইদা’র সাথে দাঁড়িয়ে কথা বলেই কাটিয়ে দেই? জীবনকানাইদা, মাহবুবভাই বা ফজলুভাই-রা ছাত্র ইউনিয়ন, তবে চমৎকার মানুষ। বিষয়টি নিয়ে আমি চাঁদপুরের বন্ধু রব্বানী, সেলিম-র সাথে কথা বলার চেষ্টা করি। তবে এডভোকেট বিনয় মজুমদার জানালো, তিনি আওয়ামী লীগের সেক্রেটারী ক্যান্ডিডেট! ফেইসবুকে দেখলাম বন্ধু পার্থসারথী লিখেছে, নিলয় চক্রবর্তী, রাজীব চন্দ্র শীল, এবং আরো অনেকে লিখেছেন। জানতে ইচ্ছে করে চাঁদপুরের এমপি ডাক্তার দীপুমনি কি এঘটনা জানেন? সুজিত নন্দী?\nচাঁদপুর জেলা ছাত্রলীগ সভাপতি জহিরুদ্দিনকে আমি চিনিনা, তাঁকে ধন্যবাদ সত্যটা তুলে ধরার জন্যে। জহির লিখেছেন, ১৯৬৯ সালে চাঁদপুর কলেজের ছাত্র সংসদ নির্বাচনে ঘটে যায় একটি নাটকীয় ঘটনা, অজয়দা নির্বাচনে প্রার্থী নন, কিন্তু ছাত্র সংসদ নির্বাচনে ১১০০ ভোটের মধ্যে ৬৭৯টি ভোট পান, ছাত্র ইউনিয়নের প্রার্থী এড রহমান পান ১২০ ভোট, ছাত্রলীগের প্রার্থী বোরহান উদ্দিন আহমেদ পেয়েছেন ৩৩ ভোট। অবাক কান্ড, তাইনা? হ্যাঁ, সেটাই হয়েছে, ব্যালটে তার নাম ছিলো না তাই সবাই ব্যালটের পিছনে লিখে দিয়ে ছিলো অজয়-দাকে ভিপি চাই। অজয়দা ১৯৬৯ সালে ছাত্র সংগ্রাম পরিষদের যুগ্ম আহবায়ক, ১৯৭১-এ মুক্তিযুদ্ধের সংগঠক, ১৯৭২-এ চাঁদপুর মহকুমা যুবলীগের সাধারণ সম্পাদক, এরপর থানা-আওয়ামীলীগের সাধারন সম্পাদকের দায়িত্ব নিষ্ঠার সাথে পালন করেন। জাতিরজনক বঙ্গবন্ধু ১৯৭৩-এ চাঁদপুর এলে সেই অনুষ্ঠানটি পরিচালনা করেন অজয়দা। বঙ্গবন্ধুর মৃত্যুর পর জেল খেটেছেন, নির্যাতনের শিকার হয়েছেন, তার পরিবারও রেহাই পায়নি। সাংস্কৃতিক অঙ্গনে তার অবদান ছিলো ব্যাপক, সুনামের সাথে চাঁদপুর জেলা শিল্পকলা একাডেমির সাধারন সম্পাদকের দায়িত্ব পালন করেছেন ২৯ বছর।\nহ্যাঁ, এই অজয় ভৌমিক-কে বহিস্কার করেছেন করিম পাটারীর গুনধর পুত্র আবু নঈম পাটোয়ারী দুলাল। চাঁদপুর আওয়ামী লীগে করিম পাটারীর সুনাম ছিলো, আমরা তাঁকে শ্রদ্ধা করতাম। তাই হয়তো দুলাল পাটোয়ারীর কাছে এমনটা আশা করিনি। বড়দের শ্রদ্ধা করা চাঁদপুরের রেওয়াজ কি উঠে গেছে? অজয়দা মাটি কামড়ে থাকার লোক। চাঁদপুরে গ্রূপিং-এ অজয় ভৌমিক কোন গ্রূপ আমার জানা নেই, তবে নির্দ্বিধায় বলা যায়, কাজটি অন্যায় হয়েছে, এটি ক্ষমার অযোগ্য অপরাধ। সামাজিক মাধ্যমে দেখলাম অজয়দা’র বিবিধ সনদ দিয়ে সবাই প্রমান করতে চেয়েছেন যে, তিনি বাংলাদেশ এবং চাঁদপুরের ভূমিপুত্র। এর প্রয়োজন ছিলোনা, কারণ অজয় ভৌমিক-কে যদি নথিপত্র দিয়ে প্রমান করতে হয় যে তিনি চাঁদপুর বা বাংলাদেশের সন্তান, আওয়ামী ঘরানার মানুষ, তবে যাঁরা তাকে বহিস্কার করেছেন, তাঁরা একদিন হারিয়ে যাবেন। জহিরের লেখা পড়ে বলেছি, ‘হে মোর দুর্ভাগা চাঁদপুর’।\nষাটের দশকের চাঁদপুরের শ্লোগান ছিলো, ‘চাঁদপুর ভরপুর জলে-স্থলে, মাটির মানুষ আর সোনার ফলে’। সেই জল-স্থলে ভরপুর আজকের যে চাঁদপুর এর পেছনের ইতিহাস লিখতে গেলে অনেকের সাথে অজয়দা’র নামটি প্রথম সারিতে থাকবে, তাঁর প্রতি একটি অন্যায় করা হয়েছে। আশা করি, এটি দ্রুত সংশোধন করে আজীবন সংগ্রামী একজন অজয়দা’কে তাঁর হৃতগৌরব ফিরিয়ে দিয়ে সসম্মানে যথাযোগ্য পুনর্বাসন করা হবে? আমার এ লেখাটি যদি কোন কারণে জননেত্রী শেখ হাসিনা বা ওবায়দুল কাদের-র নজরে পড়ে, আমি জানি অজয়দা সুবিচার পাবেন, যারা এ অপকর্মটি করছেন, তাঁরা শাস্তি পাবেন।\nঅজয়দা ভালো থাকুন, আরো দীর্ঘকাল মানুষের সেবায় নিয়োজিত থাকুন।


Home / সকল খবর / নিউইয়র্কে বইমেলা ও বাংলাদেশ উৎসব শুরু\nFokrul Alam June 16, 2019\tসকল খবর 62 Views\nনিউইয়র্ক, ১৬ জুন- মুক্তধারা আয়োজিত নিউইয়র্কে চার দিনব্যাপী বইমেলা ও বাংলাদেশ উৎসব শুরু হয়েছে ১৪ জুন। মননে বই জীবনে বইএই স্লোগান সামনে রেখে এবার বসেছে মুক্তধারা বইমেলার ২৮তম আসর। গ্রীষ্মের সোনারোদ বিকেলে ডাইভার্সিটি প্লাজার উন্মুক্ত স্থানটি যেন এদিন উদ্ভাসিত হয়ে উঠেছিল। বাংলাদেশের লালসবুজ পতাকা সগৌরবে আমেরিকার তারকাখচিত পতাকার পাশে বাতাসে আন্দোলিত হচ্ছিল। ফাহিম রেজা নুর ও সাবিনা হাই ঊর্মির সঞ্চালনায় উদ্বোধনী অনুষ্ঠান শুরু হয়।\nবইমেলা ও বাংলাদেশ উৎসবের উদ্বোধনী দিনে ডাইভার্সিটি প্লাজার উন্মুক্ত স্থানে এক শিশু শিল্পীর নাচ পরিবেশনা। উদ্বোধনী অনুষ্ঠানে বক্তব্য দেন বাংলা একাডেমির মহাপরিচালক কবি হাবীবুল্লাহ সিরাজী, জাতিসংঘে নিযুক্ত বাংলাদেশের স্থায়ী প্রতিনিধি রাষ্ট্রদূত মাসুদ বিন মোমেন, লেখক সেলিনা হোসেন, লেখক ও সাংবাদিক আনিসুল হক, বাংলাদেশের কনসাল জেনারেল সাদিয়া ফয়জুন্নেসা, বইমেলার আহ্বায়ক নজরুল ইসলাম, খবর পাঠক রোকেয়া হায়দার, মুক্তিযোদ্ধা ডা. নুরুন নবী, জার্মানি থেকে আসা লেখক নাজমুন নেসা পিয়ারী।\nপ্রকাশকদের মধ্যে ছিলেন প্রথমা প্রকাশনের প্রধান নির্বাহী পরিচালক কবি জাফর আহমেদ রাশেদ, অনন্যা প্রকাশনীর মনিরুল হক, অনুপম প্রকাশনীর মেজবাহ উদ্দীন আহমেদ, প্রীতম প্রকাশের পপি চৌধুরী, অন্বয় প্রকাশের হূমায়ুন কবীর ঢালী, নালন্দা প্রকাশনীর কর্ণধার রেদোয়ান জুয়েল, ইত্যাদি প্রকাশনীর স্বত্বাধিকারী জহিরুল আবেদীন জুয়েল প্রমুখ। উদ্বোধনী অনুষ্ঠান শেষে উপস্থিত সবাই মঙ্গল শোভাযাত্রা নিয়ে সড়ক প্রদক্ষিণ করেন। ব্যানার ও পতাকাসজ্জিত এই শোভাযাত্রা পিএস ৬৯ স্কুলের সামনে শেষ হয়। সেখানে বেলুন উড়িয়ে বইমেলার শুভ উদ্বোধন করা হয়।\nমেলায় প্রথম আলো উত্তর আমেরিকার স্টল উদ্বোধন করছেন প্রথম আলোর সহযোগী সম্পাদক আনিসুল হক। এবারের মেলায় চিকিৎসক ও সাংস্কৃতিক ব্যক্তিত্ব ওয়ালেদ চৌধুরী এবং লেখক ও গণমাধ্যম ব্যক্তিত্ব ফরিদুর রেজা সাগরকে সম্মাননা জানানো হবে। মেলায় সংগীত পরিবেশন করবেন জনপ্রিয় শিল্পী রেজওয়ানা চৌধুরী বন্যা। বইমেলার আহ্বায়ক ড. নজরুল ইসলাম বলেন, চার দিনব্যাপী মেলায় স্বরচিত কবিতা পাঠ, কবিতা আবৃত্তি, সাহিত্য আলোচনা, নতুন বইয়ের মোড়ক উন্মোচনসহ লেখক-প্রকাশ-পাঠকদের নিয়ে নানা আয়োজন থাকবে। সংগীতশিল্পী সৈয়দ আব্দুল হাদীর মেয়ে তনিমা হাদী ছাড়াও প্রবাসের জনপ্রিয় শিল্পীরা গান গাইবেন। থাকবে শাড়ি ও গয়নার স্টল। সবকিছু দিয়ে আমরা চেষ্টা করেছি বইকেন্দ্রিক প্রবাসী বাঙালিদের একটি উৎসবের আয়োজন করতে।\nমুক্তধারা ফাউন্ডেশনের চেয়ারম্যান ড. জিয়াউদ্দীন আহমেদ বলেছেন, আমরা চাই, বাংলা বইয়ের প্রসার হোক বিশ্বব্যাপী। মানুষের মননে ও জীবনে ভালো বইয়ের প্রভাব পড়ুক। আমরা বছর ধরে সবাই মিলে চেষ্টা করছি ভালো প্রকাশনা সংস্থাগুলো যেন এই বইমেলায় অংশ নেয়।\nমুক্তধারা ফাউন্ডেশনের প্রতিষ্ঠাতা ও প্রধান নির্বাহী কর্মকর্তা (সিইও) বিশ্বজিৎ সাহা বলেন, বইমেলা উপলক্ষে নিউইয়র্কে যে জাগরণ, তা দেখে আমি আপ্লুত। ২৮ বছরে আজকের এ পর্যায়ে এসেও মনে হচ্ছে, বাংলা ভাষা ও সংস্কৃতির জন্য আমাদের আরও অনেক করণীয় রয়েছে।\nবইমেলা ও বাংলাদেশ উৎসবের উদ্বোধনী অনুষ্ঠানের মঞ্চে অতিথিরা বইমেলায় সাহিত্যে সামগ্রিক অবদানের জন্য প্রতিবারের মতো এবারও জেএফবি সাহিত্য পুরস্কার এবং কথাপ্রকাশ-মুক্তধারা প্রকাশক পুরস্কার দেওয়া হবে। বাংলাদেশ ও ভারতের বাইরের বসবাসরত বাংলা ভাষার লেখকদের জন্য বইমেলা থেকে শহীদ কাদরী পুরস্কার দেওয়ারও উদ্যোগ নেওয়া হয়েছে।\nPrevious নিউইয়র্ক বাংলা বইমেলায় সাহিত্য পুরস্কার পেলেন দিলারা হাশেম\nNext প্রধানমন্ত্রীর নতুন বই আমাদের ছোট রাসেল সোনা প্রকাশিত


এলেক্সার রেংকিং কি ? এলেক্সার রেংকিং নিয়ে বিস্তারিত টিপস। – Forums Bangladesh\nHome / Seo / এলেক্সার রেংকিং কি ? এলেক্সার রেংকিং নিয়ে বিস্তারিত টিপস।\nOn: February 14, 2020 Posted in Seo\tComments: 3\tViews: 340\nএলেক্সা এমাজন ডট কম এর একটি প্রতিষ্ঠান । এলেক্সা সাধারনত কোনো সাইটের জনপ্রিয়তা অর্থ্যাৎ ভিজিটরের উপর নির্ভর করে এলেক্সা’র রেংকিং হয়।\nসাধারণত বিজ্ঞাপন দাতারা কোনো সাইটে বিজ্ঞাপন দেওয়ার আগে সেই সাইটের মানকে অ্যালেক্সা ররেংকিং দিক থেকে ট্রাফিক ও আগত কিওয়ার্ড সন্মন্ধে বিবেচনা করে থাকে। কোনো সাইটের ট্রাফিক ও বৈশিষ্ট্যগত দিকের উপর নির্ভর করে সাধারণত অ্যালেক্সা রেংকিং হয়।\nআরও জানতে দেখুন\nগুগুল পেইজরেংক এর পর আমরা সবচেয়ে বেশী এলেক্সা’র রেংকিং গুরুত্ব দেই। মুলত এডভারটাইজিং এর মাধ্যমে ইনকাম করতে গেলে আমরদের এলেক্সা’র রেংকিং এর দরকার হয় সবচেয়ে বেশী। সত্যিকার অর্থে এলেক্সা’র কোন প্রভাব সাইটে ভিজিটর আনার জন্য পড়ে না। সার্চ ইঞ্জিনের সাথে এলেক্সা’র কোন সর্ম্পক নাই। এসইও কি ? এসইও করে কি লাভ ? ক্যারিয়ার হিসেবে এসইও, কিভাবে শিখবেন।\nকিভাবে এলেক্সা’র রেংক বাড়ানো যায?\nএলেক্সা’র রেংক দরকার মুলত আপনি যদি এডভারটাইজিং বা সাইট ফিল্পিং করে ইনকাম করতে চান তাহলে আপনার জন্য এলেক্সা’র খুব গুরত্বপূর্ন। এই ই ও জন্য এলেক্সা’র কোন প্রভাব পড়ে না।\n#এলেক্সা’র টুলবার ইন্সটল করুন। এবং ব্যবহার করুন।\nএলেক্সা’র টুলবার ইন্সটল করুতে ক্লিক করুন\nএলেক্সা’র Widgets গুলো সাইটে ব্যাবহার করুন\nএ পর্যায়ে এলেক্সার সাইট ইনফো Widgets গুলো ব্যবহার করুন। এটি আপনাকে ভালো রেংক পেতে প্রত্যক্ষ এবং পরোক্ষ ভাবে সাহায্য করবে। তাই আপনার সাইটের ডাটা সম্বলিত Alexa Traffic Widgets আর Review Widgets ২ টি সাইটে বসিয়ে দিন।\n#আমরা যারা বাংলায় ব্লগিং করি তাদের একটা পোস্ট লেখার জন্য অনেক কষ্ট করতে হয় । উপরুন্তু আমাদের বাংলায় লেখার জন্য আমাদের এডসেন্স থেকে ইনকাম করার কোন সুয়োগ নাই। আমার এই সাইট আপনাদের এলেক্সা’র রিভিউ খুব গুরুত্বপূর্ন। কারন আমার এই সাইট এলেক্সা’র রেংকিং পেলে আমি ভাল মানের পেইড রাইটার নিয়োগ করতে পারব যারা কিনা বাংলা ভাষায় আরও অনেক সুন্দর এবং ভাল মানের লেখা আপনাদেরকে উপহার দিবে। আপনারা যারা আমার সাইটের পাঠক। আপনারা অব্যশই চান যে, আরও ভাল মানের লেখা বংলা ভাষায় আসুক। সুতারাং আমার সাইটের এলেক্সা রেংকিং এর জন্য রিভিউ লিখুন\nএলেক্সা রিভিউ লিখতে ক্লিক করুন\nব্লগ/সাইটের এলেক্সা রেংক কমিয়ে আনার হট টিপসঃ\n১। এলেক্সাতে আপনার ব্লগ/সাইটি Claim করুন এবং সাইটের ডেসক্রিপশন ও কন্টাক্ট ইনফো আপডেট করুন\nপ্রথমেই এলেক্সাতে আপনার ব্লগ/সাইটটির URL সাবমিট করার মাধ্যমে Claim Your Site এই লিংকে ক্লিক করে ক্লেইম করুন। এখানে আপনাকে আপনার ব্লগ/সাইট টি ভেরিফিকেশন করতে হবে, ভেরিফিকেশন কোড সাইটে বসিয়ে অথবা ফাইল ডাউনলোড করে সাইটে আপলোডের মাধ্যমে ভেরিফাই করতে হবে। ভেরিফাই হয়ে গেলে এখন ২য় স্টেপে এসে আপনার সাইটের যাবতীয় ডাটা (সাইটের টাইটেল, ডেসক্রিপশন, লোগো, লিসিনিং কান্ট্রি, সাইট ওউনার ইত্যাদি) এবং কন্টাক্ট ইনফো আপডেট করে দিন। ব্যাস হয়ে গেলো।\n#লিংক বিল্ডিং করুন:\nআপনার ওয়েবসাইটের লিংক বিভিন্ন হাই পেইজ রেংক সাইট লিংক বিল্ডিং করুন। এদিকে খেয়াল রাখবেন লিংক যেন কিওয়ার্ড রিলেভেন্ট হয়।\nভাল মানের লেখা:\nএলেক্সা আপনার সাইট এড করার পর এলেক্সা আপনার ভিজটর কতক্ষন পেজ ভিউ, বাউন্স রেট, কতক্ষন টাইম ব্যায় করছে তা ট্র্যাক করবে। আপনার সাইটের লেখা, ইউনিক এবং গুনগত মান সম্পন্ন না হলে ভিজিটর আপনার সাইটে থাকবে না। সুতরা ভাল মানের লেখা লিখতে হবে। ডোমেইন অথোরিটি আসলে কি ? ডোমেইন অথোরিটি চেক করুন।\n#কপি করবেন না:\nআপনি কোন ব্লগ বা ওয়েবসাইট থেকে লেখা কপি করলে আপনার যেমন সার্চ ইঞ্জিনের রেংকিং সমস্যা হয় তেমন আপনার ওয়েবসাইটের গুনগত মান কমে যায়। একজন ভিজিটর বিভিন্ন ধরনের সাইট ব্যাউজ করে থাকে এবং একই ধরনের লেখা পেলে অব্যশই ভিজিটর সেই লেখা পড়বে না। সুতরাং কপি করবেন না।\n#সোস্যালি মিডিয়ার ব্যবহার করুন:\nআপনার পোষ্ট গুলো রেগুলার ফেইসবুক, টুইটার, গুগুল প্লাস, লিংকদিন এবং অন্যানো সোস্যালি মিডিয়ায় শেয়ার করুন এতে করে আপনার সাইট ট্রাফিক বাড়বে এবং সার্চ রেংকি কিছুটা ভুমিকা রাখবে।\nআপনার সাইটের এলেক্সা বাড়ানোর জন্য এটি একটি খুব গুরুত্বপূর্ন পদ্ধতি। আপনি রেগুলার পোষ্ট আপডেট করলে একদিকে যেমন আপনার সাইট গুগল ইনডেক্য বাড়বে আবার এটি এলেক্সা রেংকিং এর জন্য দারুন সহায়ক। রেংকিং এর জন্য নিচের ফর্মূলা দেখতে মনে রাখবেন।\nMore Post = More Search visibilities = More traffic = Alexa Rank\nগেস্ট ব্লগিং হল ভিজিটর আনার সবচেয়ে সহজ এবং সরল পদ্ধতি। ভাল পেইজরেংক সাইট এর গেষ্ট ব্লগিং পেলে ভাল হয়।\n১. খুব গুরুত্বপূর্ন বিষয় হল আপনার কম্পিউটারে এলেক্সা টুলাবার ব্যবহার করুন এবং আপনার ওয়েবপেইজে হোম পেইজ হিসাবে ব্যবহার করুন। অ্যাফিলিয়েট মার্কেটিং কি ? অ্যাফিলিয়েট মার্কেটিং থেকে আয় করার কয়েকটি কৌশল।\n২.আপনার বন্ধুদেরকে এলেক্সা রিভিউ লেখার জন্য বলেন। এতে আপনার সাইট রেংকিং এর জন্য ভাল\n৩. আপনি কোন অফিসে কাজ করলে আপনার অফিসে এলেক্সা টুলবার ইনষ্টল করুন এবং হোমপেইজে আপনার ওয়েবসাইট এড করুন।\n৪. আপনার ব্লগ সাইট সম্পর্কে এলেক্সা রিভিউ লিখুন। এবং অন্যানো ব্লাগারকে বলুন আপনার সাইট নিয়ে তাদের ব্লগে লিখতে।\nআজকে এ পর্যন্তই, লেখাটি ভালো লেগে থাকলে শেয়ার করতে ভুলবেন না।\nএলেক্সা কি?এলেক্সার রেংকিংলিংক বিল্ডিং\nOn: April 13, 2020 Comments: 0\nকিভাবে খুব সহজেই গুগলে র‍্যাংক পাওয়া যায়?\nOn: February 11, 2020 Comments: 9\nএসইও কি ? এসইও করে কি লাভ ? ক্যারিয়ার\npannu\tNew Member\nAddedacomment on February 15, 2020 at 4:55 pm\nকি ভাবে ডিজিটাল মার্কেটিং ক্যারিয়ার শুরু করবেন। - Forums Bangladesh\nAddedacomment on February 19, 2020 at 8:45 pm\n[…] সার্চ ইঞ্জিন অপটিমাইজেশন দীর্ঘমেয়াদি প্রক্রিয়া হবার কারণে নির্দিষ্ট পরিকল্পনা ও সতর্কতার সাথে এটি বাস্তবায়ন করতে হয়। কিন্তু আপনার পণ্য বা সার্ভিসের বিক্রি বাড়ানোর জন্য হয়তো ততটা সময় আপনার নাও থাকতে পারে। এক্ষেত্রে টাকা খরচ করে সার্চ ইঞ্জিনগুলোতে বিজ্ঞাপন দিলে তুলনামূলকভাবে কম সময়ে আপনার প্রচারণার ফলাফল পেতে পারেন। এলেক্সার রেংকিং কি ? এলেক্সার রেংকিং ন… […]\nসার্চ ইঞ্জিন অপ্টিমাইজেশান - Forums Bangladesh\nAddedacomment on February 25, 2020 at 4:55 pm\n[…] ভবিষ্যতে বিস্তারিত আলোচনা করা হবে। এলেক্সার রেংকিং কি ? এলেক্সার রেংকিং নিয়ে বিস্তারিত […]


মাতৃত্বকালীন ভাতা পাচ্ছেন পুরুষ! – খেলার খবর প্রতিদিন\nHome/শিক্ষাঈন/মাতৃত্বকালীন ভাতা পাচ্ছেন পুরুষ!\nআল-আমিন চৌকিদার বরগুনা সদর উপজেলার ঢলুয়া ইউনিয়নের ছোট পোটকাখালী এলাকার বাসিন্দা। তিনিও দুগ্ধদায়ী মা হিসেবে মাতৃত্বকালীন ভাতার টাকা পাচ্ছেন। তালিকায় নামের জায়গা খালি থাকলেও তার ব্যবহৃত মোবাইল\nব্যাংকিং অ্যাকাউন্ট নম্বরটি রয়েছে। তার স্ত্রীর সুখি বেগমও রয়েছেন এ তালিকায়। বরগুনায় ল্যাকটেটিং মাদার কর্মসূচি নিয়ে এমনই এলাহিকাণ্ড চলছে। আল-আমিন ও সুখি দম্পত্তি জানায়, দুজনের নাম ভাতার তালিকায় অন্তর্ভুক্ত করতে অফিস সহকারী\nনাজমুল ইসলামকে ছয় হাজার টাকা দিয়েছেন। বরগুনায় মাতৃত্বকালীন ভাতার সুবিধাভোগী করে দেওয়ার নামে ঘুষের রমরমা কারবার এখানে ‘ওপেন সিক্রেট’। টাকার বিনিময়ে বয়স্ক, স্বামী-শিশুহীন নারী এমনকি পুরুষও পাচ্ছেন মাতৃত্বকালীন ভাতা। এ বিষয়ে জেলা প্রশাসক বরাবর লিখিত অভিযোগও দিয়েছেন\nভুক্তভোগী এক নারী জানা যায়, মায়ের স্বাস্থ্য ও শিশুর পুষ্টি নিশ্চিত কর্মসূচির আওতায় শিশুর জন্ম থেকে ৩ বছর পর্যন্ত প্রত্যেক মাকে ২৮ হাজার ৮০০ টাকা সহায়তা দেওয়া হয় মোবাইল ব্যাংকিং অ্যাকাউন্টের মাধ্যমে। ২০-৩৫ বয়সী দুগ্ধদায়ী মায়েরা এ সুবিধা পেয়ে থাকেন। ২০১৯-২০ অর্থ বছরে বরগুনা পৌর শহরে ‘ল্যাকটেটিং মাদার’ কর্মসূচির সুবিধাভোগীর সংখ্যা ১ হাজার ৫০\nজন। তবে অভিযোগ উঠেছে, নীতিমালার তোয়াক্কা না করে ঘুষের বিনিময়ে কর্মসূচিতে সুবিধাভোগীদের অন্তর্ভুক্ত করা হয়েছে। এখানে বয়স্ক, স্বামী-শিশু নেই এমন নারী এমনকি পুরুষও এ সুবিধা নিচ্ছেন। এখানে এ কর্মসূচির শুরু থেকেই ব্যাপক অনিয়ম ও দুর্নীতির অভিযোগ আছে। পৌর এলাকার নিম্ন আয়ের কর্মজীবী মায়েদের বদলে, ঘুষের বিনিময়ে অন্য উপজেলার বাসিন্দাদের দেওয়া হয়েছে বরাদ্দ। আবার বরাদ্দের প্রতিশ্রুতি দিয়ে বিপুল\nঅংকের টাকা হাতিয়ে নেওয়ারও অভিযোগে উঠেছে। আবার অন্য জেলার ভোটার হয়ে স্বামী স্ত্রী দুজনই পাচ্ছেন মাতৃত্বকালীন ভাতা।এ কার্যক্রমের শুরুর দিকের সুবিধাভোগী পৌরসভার স্বাস্থ্য বিভাগের মাস্টার রোল কর্মচারী মরিয়ম আক্তার বিথী। ২০১৭ খ্রিষ্টাব্দে ঘুষের বিনিময়ে প্রকল্পে অন্তর্ভুক্ত হন তিনি। পরে ১৬৯ জনের কাছ থেকে ১২ লাখ টাকা নিয়ে তা তুলে দেন চক্রের অন্য সদস্যদের হাতে।\nএ বিষয়ে অভিযুক্ত মরিয়ম আক্তার বিথী দৈনিক শিক্ষাডটকমকে বলেন, যারা টাকা খেয়ে তাদের নাম দিয়েছে তারাই এখন বলে আপনার টাকা আর পাবেন না। তাহলে এই টাকা গেলো কোথায়। তিনি আরও বলেন, আমি মূলত এক টাকাও খায়নি, টাকা খেয়েছে ওরা। এর দায়ভার আমি কেনো নেবো? সুবিধাভোগী একাধিক নারী দৈনিক শিক্ষাডটকমকে জানান, বরগুনা মহিলা অধিদপ্তরের অফিস সহকারী নাজমুল ইসলাম ও জেলা মহিলা\nবিষয়ক কর্মকর্তা মেহেরুন নাহার মুন্নির যোগসাজশে উৎকোচের বিনিময়ে এমন অনৈতিক কাজ চলছে। বরগুনা পৌর শহরের কলেজ ব্রাঞ্চ সড়কের বাসিন্দা বিলকিস রিনা। জাতীয় পরিচয়পত্র অনুযায়ী তার বয়স ৫৩ বছর। তার কনিষ্ঠ সন্তান এখন লেখাপড়া করছে দশম শ্রেণিতে। তিনিও ২০১৯ খ্রিষ্টাব্দে এ প্রকল্পের অধীনে সহায়তা পাচ্ছেন উৎকোচের বিনিময়ে। তিনি ছয় হাজার টাকা দিয়ে তালিকাভুক্ত হয়েছেন। বরগুনা সদর উপজেলার গৌরিচন্না\nইউনিয়নের দক্ষিণ মনসাতলি এলাকার বাসিন্দা স্বর্ণা সরকারের শিশু নেই। অথচ তিনি কর্মসূচির আওতায় নিয়মিত ভাতা পাচ্ছেন।\nবরগুনা মহিলা বিষয়ক অধিদপ্তরের অফিস সহকারী নাজমুল হাসান ঘুষ নিয়ে নাম অন্তর্ভুক্তির অভিযোগ অস্বীকার করে দাবি করেন, ঘুষ নেওয়ার কোনো প্রমাণ নেই। তবে, এক ভুক্তভোগীর সঙ্গে শালিস বৈঠকের ভিডিও দেখালে তিনি চুপ হয়ে যান।\nবরগুনা মহিলা বিষয়ক অধিদপ্তরের উপ-পরিচালক মেহেরুন্নাহার মুন্নি দাবি করেন, নীতিমালা মেনেই সুবিধাভোগী বাছাই ও ভাতা দেওয়া হচ্ছে। ঘুষ নেওয়ার বিষয়টি অস্বীকার করেন তিনি। তবে অফিস সহকারীর ঘুষ নেওয়া প্রসঙ্গে তিনি বলেন, তার (নাজমুলের) বিরুদ্ধে কেউ লিখিত অভিযোগ দিলে ব্যবস্থা নেওয়া হবে।


‘মিস্টার ডিপেন্ডেবল’ মুশফিক এখন টি২০’র বোঝা! || খেলা || জনকন্ঠ\nমোঃ মামুন রশীদ ॥ এখন পর্যন্ত সবচেয়ে বড় সাফল্যটা বাংলাদেশ দলের জন্য এবারের টি২০ বিশ্বকাপেই এসেছে। হয়তো কথাটি অবিশ্বাস্যই মনে হবে। কিন্তু সেটাই সত্য। ব্যক্তিগত নৈপুণ্যের ক্ষেত্রে অনেক কিছুই এসেছে এবারের বিশ্বকাপে। ওপেনার তামিম ইকবাল প্রথম বাংলাদেশী ক্রিকেটার হিসেবে টি২০ ফরমেটে এক হাজার রানের মালিক হন তিনি। পরে সেই রেকর্ডটা ছুঁয়েছেন সাকিব আল হাসানও। এছাড়া টি২০ ক্রিকেটের ইতিহাসে দ্বিতীয় ক্রিকেটার হিসেবে বল হাতে ৫০ উইকেট ও ১ হাজার রানের গর্বিত মালিকও হন তিনি। নিউজিল্যান্ডের বিরুদ্ধে শেষ ম্যাচে প্রথম বাংলাদেশী বোলার হিসেবে বিশ্বকাপে এক ম্যাচে ৫ উইকেট শিকারের কৃতিত্ব দেখান তরুণ পেসার মুস্তাফিজুর রহমান। বর্তমানে বিস্ফোরক ইনিংস খেলে মাহমুদুল্লাহ রিয়াদ এবং সাব্বির রহমান স্বীকৃত টি২০ স্পেশালিস্ট হয়ে গেছেন দলের। কিন্তু টি২০ ফরমেটে প্রথম বাংলাদেশী হিসেবে সেঞ্চুরি হাঁকান তামিম ইকবাল প্রাথমিক রাউন্ডে ওমানের বিরুদ্ধে। যদিও এরপর তিনি দাবি করেছিলেন বাংলাদেশ দলের সেরা টি২০ ব্যাটসম্যান মুশফিকুর রহীম। সেই মুশফিক দীর্ঘদিন ধরেই ব্যাট হাতে চরম ব্যর্থ।\nএশিয়া কাপ থেকে শুরু করে চলতি বিশ্বকাপের সব ম্যাচ খেলেও দলকে কিছুই উপহার দিতে পারেননি। উল্টো ভারতের বিরুদ্ধে ১ রানের হারের ম্যাচে শেষ ওভারে উইকেট বিলিয়ে এসেছেন! দীর্ঘদিন সুযোগ পেয়েও সেটা কাজে লাগিয়ে নিজেকে ফিরে পাননি। ইতোমধ্যেই প্রমাণ হয়ে গেছে মুশফিক এখন টি২০ দলের বোঝাস্বরূপ। এবার বাংলাদেশ ক্রিকেটকে হাঁটতে হবে তার বিকল্প খোঁজার রাস্তায়। সেই রাস্তাটা ইতোমধ্যেই অবশ্য পেয়ে গেছে বাংলাদেশ দল। তরুণ উইকেটরক্ষক ব্যাটসম্যান নুরুল হাসান সোহান এবার বিশ্বকাপ স্কোয়াডে ছিলেন। মুশফিকের টানা ব্যর্থতার পরও সেই সোহানকে খেলানো হয়নি। এর একটাই কারণ, মুশফিক অতীতে যা করেছেন সেটার জন্যই তার ওপর আস্থা রেখেছিল দলের কোচ, অধিনায়ক এবং টিম ম্যানেজমেন্টের অন্যরা। ভয়াবহ বাজে সময়ের মধ্যে দিয়ে যাচ্ছেন মুশফিক যেখান থেকে কোনভাবেই বেরোতে পারছেন না। ক্রিকেট পরাশক্তিদের ক্ষেত্রে এসব পরিস্থিতিতে দেখা যায় অপরিহার্য ব্যাটসম্যানদেরও বিশ্রাম দিতে। কিন্তু মুশফিকের ক্ষেত্রে সেই চেষ্টাও করা হয়নি।\nএশিয়া কাপ থেকে শুরু করে মুশফিকের ব্যাটিং চিত্রটা ছিল টেলএন্ডার ব্যাটসম্যানের মতো। সেটা নির্দিষ্ট এক ছন্দে এগিয়ে গেছে। মুশফিকের ব্যাটিং নৈপুণ্যের তালিকাটায় দুই অঙ্কে যাওয়া ইনিংসের সংখ্যাটাও খুব কম! এশিয়া কাপে ভারতের বিরুদ্ধে ১৬*, আরব আমিরাত ৪, শ্রীলঙ্কা ৪, পাকিস্তান ১২, ভারত ৪ এবং বিশ্বকাপে হল্যান্ডের বিরুদ্ধে ০, পাকিস্তান ১৮, অস্ট্রেলিয়া ১৫*, ভারত ১১ ও নিউজিল্যান্ড ০। অর্থাৎ ১০ ইনিংসে ১০.৫ গড়ে তার রান মাত্র ৮৪! টি২০ ফরমেটে উন্নয়নশীল একটি দলের নির্ভরযোগ্য ব্যাটসম্যান এত ব্যর্থতার পরেও দলে টিকে থাকাটা কতটা যৌক্তিক সেটাও এখন প্রশ্নের কারণ হয়ে দেখা দিয়েছে। এমনকি এশিয়া কাপ ও বিশ্বকাপের আগেও খুব বড় কোন ইনিংস খেলতে পারেননি তিনি জিম্বাবুইয়ের বিরুদ্ধে ৪ ম্যাচের সিরিজে। ৫৭ টি২০ ম্যাচে একটি মাত্র অর্ধশতক হাঁকিয়েছেন ২০১৩ সালের ৬ নবেম্বর নিউজিল্যান্ডের বিরুদ্ধে ঢাকায়। মোট ৪৯ ইনিংস ব্যাট করেছেন যার মধ্যে ২০ রানের বেশি করতে পেরেছেন মাত্র ১৩ ইনিংসে! টি২০ ক্যারিয়ারে মুশফিকের রান ১৭.৫৭ গড়ে ৭০৩! নির্ভরযোগ্য এবং টি২০ ক্রিকেটে বাংলাদেশের অন্যতম সেরা ব্যাটসম্যান মুশফিক একটা সময় ছিলেন মিস্টার ডিপেন্ডেবল। এখনও তিনি টেস্ট দলের অধিনায়ক। ছিলেন ওয়ানডে ও টি২০ দলের নেতৃত্বেও। নিজে থেকেই কিছুদিন টি২০ ম্যাচের বাইরে যাওয়ার কথাটাও নিশ্চয় ভাববেন তিনি। ২৮ বছর বয়সী এ মেধাবী ব্যাটসম্যানের কাছ থেকে এখনও বাংলাদেশ ক্রিকেটের অনেক কিছুই পাওয়ার আছে। কিন্তু এই পর্যায়ে তিনি টি২০ দলের বোঝা হয়ে গেছেন তা পরিসংখ্যানই বলছে! সেরা ব্যাটসম্যান মুশফিক ব্যর্থ হলেও অন্যরা ছিলেন দারুণ ফর্মে। তামিম চলতি বিশ্বকাপে ওমানের বিরুদ্ধে প্রাথমিক রাউন্ডে ধর্মশালায় হাঁকালেন ৬৩ বলে ১০ চার ও ৫ ছক্কায় ১০৩ রানের অপরাজিত ইনিংস। সেদিনই প্রথম বাংলাদেশী ব্যাটসম্যান হিসেবে তিনি ১ হাজার রানের মালিক হয়ে যান। চলতি বিশ্বকাপে এখন পর্যন্ত তিনিই রান সংগ্রহের দিক থেকে সবার ওপরে। আর বিশ্বকাপের আগে বাজে সময়ের মধ্যে যাওয়া বিশ্বসেরা অলরাউন্ডার সাকিব আল হাসানও দারুণ ফর্মে ফিরেছেন। তিনি ৭ ম্যাচে ১০ উইকেট শিকার করে তিন নম্বরে। এক হাজার রান ও ৫০ উইকেটও হয়ে গেছে তার। পুরো আসরে মুস্তাফিজ খেলতে না পারলেও তিন ম্যাচ খেলেই মুস্তাফিজ চমক দেখিয়েছেন। ৯ উইকেট তার ঝুলিতে নিয়ে চারে অবস্থান করছেন। এর মধ্যে প্রথম বাংলাদেশী হিসেবে বিশ্বকাপে এক ম্যাচে ৫ উইকেট নিয়েছেন নিউজিল্যান্ডের বিরুদ্ধে। ২২ রানে ৫ উইকেট নিয়ে চলতি আসরের সেরা বোলিং নৈপুণ্যটাও তার দখলে। দুই আফগান বোলার মোহাম্মদ নবি ও রশিদ খান ১১ উইকেট করে নিয়ে প্রথম দুটি স্থান দখল করেছেন। আর ধারাবাহিকভাবে সফল ছিলেন বোলিংয়ে আল আমিন হোসেন এবং ব্যাটিংয়ে সাব্বির ও মাহমুদুল্লাহ।


নববর্ষ নতুন হোক সকলের হোক - মুন্সিগঞ্জের খবর\nBy Munshigonj24.com on 14/04/2014\nবাংলা নববর্ষ আসে, চলে যায়। যখন আসে তখন চুপি চুপি আসে না, কারচুপিও করে না, প্রচণ্ডভাবে আসে। চৈত্রেই তার পদধ্বনি শোনা যায়, বৈশাখকে চিনতে কোনো ভুল হয় না। সে তুলনায় ইংরেজি নববর্ষ আসে শান্তভাবে। সে হচ্ছে শীতে এবং শীত আমাদের প্রধান ঋতু নয়, গ্রীষ্মই প্রধান। আর সেই গ্রীষ্ম কেবলই তপ্ত হচ্ছে। তাই তাকে কেউ কেউ হয়তো নতুনভাবে পায়, কিন্তু অধিকাংশই দেখে তেমন কোনো পরিবর্তন আসছে না।\nপরিবর্তন অবশ্য আসে কিন্তু যেমনটা আশা করা যায় তেমনটা ঘটে না। সেই পরিবর্তনকেই আমরা পরিবর্তন বলি, যেটা আমাদের পছন্দের। কিন্তু সেই পছন্দের পরিবর্তনটা পাই না। বরং এ আশংকা হয় সামনের বছর বুঝি গত বছরের চেয়ে খারাপ হবে।\nএই আশংকার সঙ্গে বিশ্ব পরিস্থিতির যোগ আছে। বিশ্ব পরিস্থিতি খারাপ। তার তাপেই আমাদের গ্রীষ্মপ্রধান দেশের গ্রীষ্মকে ক্রমাগত উত্তপ্ত করে চলেছে। তারা জ্বালানি জালায়, সারা পৃথিবী জ্বলে আমাদের বৈশাখ গ্রীষ্ম হয়ে ওঠে। কারণ হচ্ছে, পুঁজিবাদের দৌরাত্ম্য। পুঁজিবাদ প্রকৃতির শত্র“, মানুষের শত্র“ তো অবশ্যই। পুঁজিবাদ বৈষম্য তৈরি করে, যার ফলে তপ্ত বৈশাখও সর্বজনীন হয় না। উচ্চবিত্তরা বৈশাখের বাইরে থাকে, তাদের জীবনে পহেলা জানুয়ারি অনেক বেশি সত্য পহেলা বৈশাখের চেয়ে। মধ্যবিত্ত প্রকৃতিকে ভালোবাসে। বৈশাখকেও পছন্দ করে আপন বলে ভাবতে চায়। দরিদ্র মানুষেরা বৈশাখে দগ্ধ হয়। পুঁজিবাদের নিয়মই যে, কারও যদি পৌষ মাস হয় তাহলে অন্যদের হবে সর্বনাশ। বাংলাদেশেও তা-ই হচ্ছে। পৌষ নিজেই এখানে কোণঠাসা। আর সর্বনাশের নানা ধরনের তৎপরতা জনজীবনে চলছে। মধ্যবিত্ত নিুমধ্যবিত্ত ও গরিব মানুষেরা যার ভুক্তভোগী।\nকিন্তু প্রতিবার কী? কি করে নববর্ষকে সবার জীবনে তাৎপর্যপূর্ণ করা যায়? কীভাবে পহেলা বৈশাখ সব মানুষের জীবনে পরিবর্তনের শুভ সংবাদ বয়ে আনতে পারে। উপায় হচ্ছে বৈষম্য দূর করা।\nবিজ্ঞজনেরা বলেন দরিদ্রের যে অন্যায় তাকে দূর করতে হবে। তারা বোঝেন না, বুঝেও বুঝতে চান না, যখন বোঝেন তখনও প্রচার করতে চান না এই সত্যটা যে, দরিদ্র বৈষম্যের সৃষ্টি। দরিদ্র বৈষম্যের সৃষ্টি করে না, বৈষম্যই দারিদ্র্যের সৃষ্টি করে।\nপৃথিবীতে সম্পদের অভাব নেই, সম্পদ সৃষ্টির সম্ভাবনা অপরিসীম। তবু কেন বেশির ভাগ মানুষ দরিদ্র থাকে? তার কারণ ওই বৈষম্য বিজ্ঞজনেরা দারিদ্র্যের সত্য দিয়ে বৈষম্যের সত্যকে ঢেকে দেয়ার চেষ্টা করে। খবরের কাগজে দেখা যায় দুঃসংবাদ প্রাণহানি দুর্ঘটনা আÍহত্যা দুর্নীতি প্রতিনিয়ত বাড়ছে। যে জন্য সংবাদপত্র পাঠ এখন একটা দুঃসহ অভিজ্ঞতা। এই বাস্তবতাকে ঢেকে ফেলার চেষ্টা করা হয় বিজ্ঞাপনের রং দিয়ে। বিনোদনের রং-ঢঙের ছবি প্রচুর পরিমাণে থাকে। সত্য খবর পাওয়া যায় না, মিথ্যার ছড়াছড়ি। সে জন্য সংবাদপত্রের সংখ্যা বাড়ছে, কিন্তু সংবাদপত্রের পাঠক তেমন বাড়ছে না।\nঅনেকেই কাগজ কেনেন অভ্যাসবশত, আনন্দের সঙ্গে কেনেন না। সংবাদপত্রের ওপর তাদের আস্থা নেই; আলোকিত মানুষেরাই নানা কথা বলেন, অনেক বক্তব্য পাওয়া যায় কিন্তু আসল কথাটা বলেন না; সেটা হল পুঁজিবাদের দৌরাত্ম্য। চেষ্টাটা চলছে ক্ষুদ্রতে চোখ আটকে রেখে বৃহৎকে অবজ্ঞা করা। ক্ষুদ্র ক্ষুদ্র দ্বন্দ্বগুলোকে আলোচনায় এনে বড় যে প্রধান দ্বন্দ্ব যেটি পুঁজিবাদী রাষ্ট্রের সঙ্গে জনগণের দ্বন্দ্ব সেটিকে আড়াল করে রাখা। যেমন ক্ষুদ্র ঋণে মানুষকে আটকে রেখে আশা দেয়া হয় যে তাদের মুক্তি আসছে। অথচ ঋণগ্রহীতার সবটা সময় কাটে সুদ মেটানোর উদ্বেগের মধ্যে। এর বাইরে চোখ তুলে তাকানোর সে সময় পায় না। তথ্যসন্ত্রাস বাড়ছে, পৃথিবীটা বড় হচ্ছে কিন্তু প্রত্যেকের জন্য পৃথিবীটা আবার ছোট হয়ে আসছে। তারা ব্যস্ত থাকছে প্রতিদিনের জীবনযাপনের সমস্যা নিয়ে। তার বাইরে অবকাশ যদি পায়, তবে কাটে কম্পিউটার, টেলিভিশন ও ফেসবুকের ছোট পর্দায় আটক অবস্থায়। আগের দিনে ছেলেমেয়েরা পরীক্ষায় ৬০-৭০ পাওয়ার জন্য অস্থির থাকত, এখন তাদের উচ্চাশা ৩.৯ থেকে ৫ পর্যন্ত পৌঁছানো। দৃষ্টিটাকে ছোট করে আনা হচ্ছে। ওদিকে আবার বাংলা বানানের ক্ষেত্রে দেখছি যতি ‘ ী’ আছে সকলকে ‘ি ’ করার চেষ্টা। হ্রস্ব করণের অপরিসীম আগ্রহ। এই কাজে যারা নিয়োজিত তারা জানেন কিনা জানি না কিন্তু আমাদের তো মনে হয় আমাদের দৈর্ঘ্য কমানোর সার্বিক প্রচেষ্টারই একটি অংশ।\nআমাদের রাষ্ট্রীয় জীবনে পহেলা জানুয়ারি অনেক বেশি প্রভাবশালী পহেলা বৈশাখের তুলনায়। পহেলা বৈশাখের সঙ্গে পহেলা জানুয়ারির পার্থক্যটা একেবারে মৌলিক। পহেলা বৈশাখ আমাদের নিজস্ব, পহেলা জানুয়ারি বিদেশী। বৈশাখ কেবল যে বাঙালির ঋতু তা নয়, এটি উপমহাদেশের এবং উপমহাদেশের বাইরের অনেক দেশেরই ঋতু বটে। বৈশাখী উৎসব অন্যরাও করে থাকেন। বৈশাখ তা আমাদেরকে কেবল নিজস্ব করে না, প্রতিবেশীদের সঙ্গে যুক্ত করে। আমরা নিজেদের স্বাতন্ত্রকে এবং প্রতিবেশীর সঙ্গে সংযোগকে সংকুচিত করে ফেলি পহেলা জানুয়ারির কাছে আত্মসমর্পণ করে।\nপহেলা জানুয়ারির সঙ্গে পহেলা বৈশাখের পার্থক্যটা কেবল যে শীত গ্রীষ্মের তা নয়, দিবা-রাত্রিরও। পহেলা বৈশাখ প্রত্যুষে শুরু হয়। পহেলা জানুয়ারির সূত্রপাত ৩১ নাইটে অন্ধকার। কিন্তু এই অন্ধকারকেই আলোকিত করে তোলা হয় এবং অন্ধকারকেই আমরা আলো বলে মানি। একুশে ফেব্র“য়ারি সকালেই শুরু হতো প্রভাতফেরি দিয়ে। স্বাধীনতার পর দেখা যাচ্ছে একুশের সূচনা মধ্যরাত্রিতে ঘটে। এই পরিবর্তনটা তাৎপর্যহীন নয়, বোঝা যাচ্ছে বাঙালির নিজস্বতা পরাভূত হচ্ছে পুঁজিবাদী বিশ্বের আধিপত্যের কাছে। তাদের দিবস উদযাপনের রীতি আমরা মেনে নিচ্ছি। অথচ একুশে ফেব্র“য়ারি আমরা বলি বাঙালির নিজস্ব দিন। পুঁজিবাদের বিস্তার যে কেমন দুরন্ত ও অপ্রতিরুদ্ধ তা বলে শেষ করা যাবে না।\nপ্রশ্ন থাকে, এ ক্ষেত্রে রাষ্ট্রের ভূমিকা কি? রাষ্ট্রই তো প্রধান। সমাজের ওপর রাষ্ট্রীয় কর্তৃত্ব এখন আগের যে কোনো সময়ের চেয়ে বেশি। রাষ্ট্রকে পুঁজিবাদের কাছে আত্মসমর্পণ করেছে তার প্রমাণ ও লক্ষণ অন্য সচিত্র যেমন রয়েছে তেমনি পাওয়া যাবে পহেলা বৈশাখের অবমূল্যায়নে। রাষ্ট্রের কাছে জানুয়ারিই প্রধান। জানুয়ারি রাষ্ট্রের, বৈশাখ জনগণের। রাষ্ট্রের সঙ্গে জনগণের এই দূরত্ব ক্রমবর্ধমান। অর্থনৈতিক জীবনে রাষ্ট্র মানুষকে নিরাপত্তা দিচ্ছে না। বেকারের সংখ্যা হু হু করে বাড়ছে। দ্রব্যমূল্যের ওপর নিয়ন্ত্রণ নেই। মৌলিক মানবিক অধিকারগুলো পদে পদে লাঞ্ছিত হচ্ছে। রাজনৈতিকভাবেও রাষ্ট্রের ওপর জনগণের কোনো আস্থা নেই। রাষ্ট্রকে যে মিত্র হিসেবে দেখে না, দেখার কোনো কারণও নেই। রাষ্ট্র শাসিত হয় অল্প কিছু মানুষের দ্বারা, যে মানুষেরা ধনী তো বটেই, জনগণের পক্ষেও কাজ করে না। গণতন্ত্রের কথা বলা হয় কিন্তু বাংলাদেশের তথাকথিত গণতন্ত্রের সংখ্যাগরিষ্ঠ মানুষ দেশ শাসন করে না, শাসন অর্থাৎ শোষণ করে সংখ্যালঘিষ্ঠ কতিপয় মানুষ। আগে নিয়ম ছিল এই শাসনের জন্য তারা পাঁচ বছর পর পর জনগণের কাজ থেকে সম্মতি আদায় করবে। এখন দেখা যাচ্ছে সেই সম্মতির আর কোনো প্রয়োজন নেই। কলাকৌশল প্রয়োগের মধ্য দিয়ে ভোট না নিয়েও শাসণ অর্থাৎ শোষণ অব্যাহত রাখা যায়। সরকারের হাতে বল প্রয়োগের সব প্রতিষ্ঠান ও বাহিনী থাকে এবং তারা তাদের কাজে লাগায়। জনগণ অসহায় তাকিয়ে থাকে। রাষ্ট্রের প্রতি আস্থা বৃদ্ধির কোনো কারণ নেই। মিডিয়া জনগণকে সাহায্য করে না, মিডিয়ার কাজ প্রত্যক্ষভাবে হল রাষ্ট্রের পুঁজিবাদী আদর্শের পক্ষে কাজ করা। মিডিয়া পুঁজিবাদীদের হাতের অস্ত্র বটে।\nতা হলে কি করতে হবে? কর্তব্য হল ব্যবস্থাটার পরিবর্তন করা। পহেলা বৈশাখকে প্রধান করে তোলা পহেলা জানুয়ারির তুলনায়। সেটা কিছুতেই সম্ভব হবে না সব ব্যবস্থাটাকে বদলে না ফেললে। কাজটা রাজনৈতিক কিন্তু এই কাজটা দক্ষিণপন্থিরা করবে না, কারণ তারা সবাই পুঁজিবাদের দীক্ষিত। চরম দক্ষিণপন্থি দল হচ্ছে জামায়াতে ইসলামী ও ধর্মীয় জাণ্ডারা। তারপরে আসে আওয়ামী লীগ এবং গা-ঘেঁষে অবস্থান করে বিএনপি। পার্থক্য আছে, তবে সেটা পরিমাণগত, গুণগত নয়। দক্ষিণপন্থি এই দলগুলোর কোনোটাই ধর্মনিরপেক্ষতায় বিশ্বাস করে না এবং সবাই রাষ্ট্রধর্ম হিসেবে ইসলামকে মেনে নিয়েছে। মাদ্রাসা শিক্ষার প্রসারে এরা একে অপরের প্রতিযোগী। সমাজতন্ত্রে তো আস্থা রাখেনই না বরং তাকে বিপজ্জনক বলে জ্ঞান করে। এদের মধ্যে পারস্পরিক শত্র“তা রয়েছে, পারলে একে অন্যকে নিশ্চিহ্ন করে দেবে। কিন্তু এদের সবার শত্র“ একটাই- সমাজতন্ত্রীরা। সমাজতন্ত্রীদের মোকাবিলায় এরা সবাই একাট্টা।\nপুঁজিবাদী ব্যবস্থার পরিবর্তন আনা সমাজতান্ত্রিকদেরই কাজ। কেননা পুঁজিবাদকে তারা সঠিকভাবে চেনে। পুঁজিবাদী ব্যবস্থাকে অক্ষুন্ন রেখে যে মানুষের মুক্তি নেই এটা সমাজতান্ত্রিকরা জানে। ব্যবস্থা পরিবর্তনের দায়িত্ব তাই বামপন্থিদেরই।\nব্যবস্থা বদলের কাজটা সহজ নয় কিন্তু এর কোনো বিকল্প নেই। বিদ্ধমান ব্যবস্থায় আমাদের নদীগুলো যেমন শুকিয়ে যাচ্ছে মানুষের ভেতরের সংবদেনশীলতাও তেমনি উবে যাওয়ার উপক্রম। বিচ্ছিন্নতা বাড়ছে। মৈত্রীর জায়গায় শত্র“তা প্রধান সত্য হয়ে দাঁড়িয়েছে। এ অবস্থায় পহেলা বৈশাখও আমাদের জীবনে কোনো পরিবর্তন আনবেই না বরং বছরে বছরে দুঃসংবাদ বহন করে আনবে। রাষ্ট্রের ক্ষেত্রে পরিবর্তনের জন্য একটা নতুন পদক্ষেপ নেয়া যেতে পারে সেটা হল, পহেলা বৈশাখ থেকে অর্থবছরের বর্ণনা শুরু করা। হালখাতার মাধ্যমে। অর্থবছর একেক রাষ্ট্রে একেক রকম, পহেলা বৈশাখকে যদি আমরা অর্থবছরের সূচনা হিসেবে ধরি তা হলে আমাদের নিজস্বতা রক্ষা করার ক্ষেত্রে একটা পদক্ষেপ নিতে তো পারবই উপরন্তু আমাদের প্রতিবেশীদের কাছে একটা দৃষ্টান্ত তুলে ধরা হবে। কিন্তু এ বিষয়ে আমরা একেবারেই নিশ্চিন্ত যে এই কাজটা সম্ভব হবে না। কারণ করতে গেলে যে পুঁজিবাদী বিশ্বব্যবস্থার আমরা অধীনে আছি তার সঙ্গে সম্পর্কের ক্ষেত্রে একটা বিঘ্নের সৃষ্টি হবে। শুক্রবারকে ছুটির দিন ঘোষণা করা যত সম্ভব পহেলা বৈশাখকে অর্থবছরের শুরু হিসেবে প্রতিষ্ঠা করা ততটাই কঠিন। রাষ্ট্রব্যবস্থায় মৌলিক পরিবর্তন না আনলে কোনো তাৎপর্যপূর্ণ বা উপকারী পরিবর্তন আনা সম্ভব হবে না।\nপহেলা বৈশাখকে আমাদের নিজস্ব করা, তাকে সব সংবাদের বার্তা বাহক করে তোলা কোনো তাত্ত্বিক প্রশ্ন নয়, এটা আসলে আমাদের বেঁচে থাকার সঙ্গে জড়িত। তাই পুঁজিবাদের বিরুদ্ধে সংগ্রামটা একেবারেই অনিবার্য। এটা না করলে আমরা স্বাভাবিকভাবে বাঁচতেই পারব না।\nক্ষুদ্র দোকানদারেরা দেখা যায় বারে বারে ও ঘন ঘন কত আয় হল তার হিসাব নেয়। তার জানা আছে এই আয়ের উপরেই তার পরিবার নির্ভলশীল। আমাদের পক্ষে কর্তব্য পুঁজিবাদবিরোধী সংগ্রামে কতটা এগোতে পারছি প্রতিনিয়ত তার হিসাব করা। কারণ আমাদের ভবিষ্যৎ ওই আয়ের উপরেই নির্ভরশীল। অন্য আয় যেমন-তেমন, এই আয়টার ওপরই আমাদের প্রকৃত ভরসা।\nমীরকাদিমের বিখ্যাত ধবল গরু কিনতে যেতে হবে খামারে (ভিডিও)


মাত্র ১৪ বছর বয়সেই স্নাতক! দেশের মধ্যে নজির এই কিশোরের | The News Nest\nকলকাতায় এল কোভ্যাকসিন, প্রথম টিকা নিতে পারেন ফিরহাদ হাকিম\nমাত্র ১৪ বছর বয়সেই স্নাতক! দেশের মধ্যে নজির এই কিশোরের\nAgastya Jaiswal, graduation at 14, Hyderabad, Telengana\nদুই হাতে সমানতালে লিখতে পারে। এক থেকে ১০০ পর্যন্ত নামতা অনায়াসে বলে দিতে পারে। কমপিউটারে ‘A’ থেকে ‘Z’ পর্যন্ত শব্দ মাত্র ১.৭২ সেকেন্ডে টাইপ করে ফেলতে পারে। এবার মাত্র ১৪ বছর বয়সে স্নাতক হয়ে তাক লাগাল তেলেঙ্গানার কিশোর অগস্ত্য জয়সওয়াল (Agastya Jaiswal)। দেশের কনিষ্ঠতম স্নাতক সে। এমনটাই দাবি তেলেঙ্গানার ‘ওয়ান্ডার বয়ে’র।\nসম্প্রতি ওসমানিয়া বিশ্ববিদ্যালয়ের স্নাতকস্তরের পরীক্ষার ফল বেরিয়েছে। তাতেই মাস কমিউনিকেশন ও জার্নালিজমে স্নাতক ডিগ্রি পেয়েছে অগস্ত্য। মাত্র ৯ বছর বয়সে মাধ্যমিক স্তরের পরীক্ষায় পাশ করেছিল সে। ১১ বছর বয়সে পাশ করেছিল উচ্চ মাধ্যমিক স্তরের পরীক্ষা। তাতে পেয়েছিল ৬৩ শতাংশ নম্বর।\nআরও পড়ুন: শেষ দেখা হল না! মহম্মদ সিরাজকে বাবার মৃত্যুর খবর দিলেন কোহলি- শাস্ত্রী\nপড়াশোনার পাশাপাশি খেলাধুলোতেও দক্ষ অগস্ত্য। পেশাদার টেবিল টেনিস খেলোয়াড় সে। খেলে জাতীয় স্তরে। ভাল পিয়ানো বাজাতে পারে অগস্ত্য। আবার এইটুকু বয়সেই আন্তর্জাতিক মোটিভেশনাল স্পিকার। সমস্ত দিকেই তাঁর প্রতিভার বিকাশ ঘটেছে।\nছেলের প্রসঙ্গে কথা বলতে গিয়ে অগস্ত্যর বাবা অশ্বিণী কুমার জয়সওয়াল জানান, প্রত্যেক শিশুর মধ্যেই বিশেষ গুণ থাকে। বাবা-মা যদি তাকে সঠিক পথে চালিত করেন, সেই গুণের বিকাশ ঘটতে সাহায্য করেন, তাহলে প্রত্যেক শিশুর পক্ষেই অসাধারণ কিছু করা সম্ভব।\nঅগস্ত্যর মা জানান, খেলার ছলেই সমস্ত কিছু ছেলেকে শিখিয়েছেন তাঁরা। ছোটবেলা থেকেই অগস্ত্যের কৌতূহল প্রচুর। বাস্তবসম্মত ব্যাখ্যা দিয়ে তার সমস্ত প্রশ্নের উত্তর দেওয়ার চেষ্টা করেছেন বাবা-মা। প্রত্যেকটা বিষয় অগস্ত্যকে বোঝার জন্য অনুপ্রেরণা দিয়েছেন। ভাষা রপ্ত করতে শিখিয়েছেন।\nবই পড়ার পাশাপাশি বাবা-মায়ের কাছ থেকেই সমস্ত শিক্ষা পেয়েছে বলে জানায় অগস্ত্য। মাস কমিউনিকেশন ও জার্নালিজমে স্নাতক হলেও তাঁর স্বপ্ন ডাক্তার হওয়ার। তাই এবার MBBS ডিগ্রি পেতে চায় সে।\nআরও পড়ুন: ভোররাত থেকে বৃষ্টি, মেঘ সরলেই শীত রাজ্যে, ৫ ডিগ্রি পর্যন্ত কমবে তাপমাত্রা\nJekhane5barsar pura na hole Cl-I admission hoina sekhane eta kikore samvab?


কীভাবে আপনার নিজের মালিক হবেন: অর্থোপার্জনের জন্য 10 টি সহজ ধাপ - নিবন্ধ\nকীভাবে আপনার নিজের মালিক হবেন এবং 10 টি সহজ ধাপে অর্থোপার্জন করুন\nআপনার নিজের মনিব হতে চান? আমি তোমাকে মনে করি\nআমার কৈশোর বয়সে, আমি ব্যবসায়ী ফারাহ গ্রেয়ের একটি উদ্ধৃতি পড়ে মনে পড়েছি: 'নিজের স্বপ্ন তৈরি করুন, বা অন্য কেউ আপনাকে তাদের তৈরি করার জন্য ভাড়া দেবে।'\nফারাহ গ্রে গ্রে কে আমার কোনও ধারণা ছিল না, তবে উক্তিটি আমার সাথে আটকে গেল।\nআমি জানতাম যে অগণিত লোকেরা আদর্শের বিরুদ্ধে গিয়েছিল, তাদের নিজস্ব পথটি খোদাই করেছে এবং সফলতার সাথে নিজের জন্য কাজ করেছে - সুতরাং, কেন আমিও নিজের মালিক হতে পারি না?\nআজ, আমার 10 বছরেরও বেশি সময় নিয়মিত কাজ হয়নি।\nএই দিনগুলিতে, আমি উপভোগ করি এমন কিছু করে ভাল অর্থ উপার্জন করি, একটি দুর্দান্ত নমনীয় কাজের সময়সূচী রয়েছে এবং পারে যেখানেই ওয়াইফাই আছে সেখানে কাজ করুন (আমি গত বছর তিনটি মহাদেশ জুড়ে ভ্রমণ করে কাটিয়েছি)।\nনিম্নলিখিত কোনটি একটি সামাজিক মিডিয়া সরঞ্জাম হিসাবে শ্রেণীবদ্ধ করা যেতে পারে?\nআপনি যদি আমাকে জিজ্ঞাসা করেন, আপনার নিজের মালিক হচ্ছেন অসাধারণ ।\nসুতরাং, আপনি কীভাবে নিজের মালিক হতে পারেন? সংক্ষেপে, কঠোর পরিশ্রম করুন, প্রচুর শিখুন এবং এর সাথে আঁকুন। যেমন উদ্যোক্তা ওয়াল্ট ডিজনি একবার বলেছিলেন, 'আমাদের যদি তা অনুসরণ করার সাহস হয় তবে আমাদের সমস্ত স্বপ্ন বাস্তব হতে পারে।'\nএই নিবন্ধে, আমি আপনাকে একটি 10-পদক্ষেপের গাইডের মাধ্যমে নিয়ে যাব যা আপনাকে বাড়ি থেকে কীভাবে নিজের মালিক হতে হবে তা ব্যাখ্যা করে।\nআসুন ডুব দেই\n1. আপনি কেন নিজের মালিক হতে চান তা নির্ধারণ করুন\n2. আপনার পরিস্থিতি এবং দক্ষতা মূল্যায়ন\n৩. আপনার নিজের বস হওয়ার পরিবর্তনের পরিকল্পনা করুন\n4. একটি ব্যবসায়িক মডেল চয়ন করুন\n৫. আপনার লক্ষ্য বাজার নির্ধারণ করুন\nOlve. সমাধান করতে সমস্যা চিহ্নিত করুন (এবং কী বিক্রি হবে তা চয়ন করুন)\n7. আপনার ব্যবসায়িক পরিকল্পনাটি পরিষ্কার করুন\n8. সেট আপ করুন\n9. আপনার ব্যবসায়ের পরিচয় বিকাশ করুন\n10. ল্যান্ড বিক্রয় থেকে বিপণন শুরু করুন\nসংক্ষিপ্তসার: কীভাবে নিজের মালিক হবেন\nআপনি কেন নিজের মালিক হতে চান?\nএটি একটি গুরুত্বপূর্ণ প্রশ্ন - লেখক ক্রিস্টোফার মুরলি বলেছিলেন, 'একটি মাত্র সাফল্য আছে: নিজের জীবন নিজের জীবনযাপন করতে সক্ষম হতে।' তো, আপনার উপায় কী?\nসম্ভবত আপনি চান:\nআরও অর্থ উপার্জন কর\nবিশ্বের যে কোনও জায়গায় বাস করার এবং কাজ করার স্বাধীনতা তৈরি করুন\nএকটি নমনীয় কাজের সময়সূচী বিকাশ করুন যাতে আপনি পরিবারের সাথে আরও বেশি সময় ব্যয় করতে পারেন\nআপনি আগ্রহী এবং উপভোগ করেন এমন কাজ করুন\nএকটি আবেগ অনুসরণ করুন\nএখানে কেন এটি গুরুত্বপূর্ণ: আপনি কেন নিজের মালিক হতে চান তা আপনি জানেন, আপনি নিজের আদর্শ জীবনকে ডিজাইন করতে সক্ষম হবেন - এবং তারপরে এটি ঘটবে।\nউদাহরণস্বরূপ, আপনি যদি চান একটি ডিজিটাল যাযাবর হন , আপনি এমন ব্যবসাগুলি এড়াতে চাইতে পারেন যেগুলি আপনাকে গ্রাহকদের মতো একই সময় অঞ্চলে থাকা প্রয়োজন (কারণ3am ইন্দোনেশিয়ার জুম কলগুলি খুব মজাদার নয় ...)\nসংক্ষেপে, আপনার নিজের বস হওয়ার মতো অনেকগুলি সুবিধা ও বিধি রয়েছে। আপনি সবচেয়ে বেশি কী চান এবং কোন বিষয়ে আপস করতে আপত্তি করবেন না তা চিত্রিত করুন।\nআপনি কোথায় যাচ্ছেন সেখানে পৌঁছানোর আগে, আপনি কোথায় আছেন তা আপনার জানতে হবে।\nসুতরাং, স্টক নিতে।\nকী করণীয় তা এখানে রয়েছে: প্রথমে আপনার পরিস্থিতিটি মূল্যায়ন করুন এবং এটি কীভাবে আপনার নিজের বস হওয়ার ক্ষমতাকে প্রভাবিত করবে। উদাহরণ স্বরূপ:\nআপনার কি পরিবারের কোনও পরিবার আছে?\nআপনার মাসিক আউটগোয়িংস কত?\nআপনার কি কিছুটা সঞ্চয় পড়ে আছে?\nআপনার নতুন ব্যবসায় বিনিয়োগের জন্য আপনার কি কোনও অর্থ আছে?\nকীভাবে আপনার নিজের বস হতে পারে তা শেখার জন্য আপনি কতটা সময় ব্যয় করতে পারেন?\nকোন দায়িত্বগুলি আপনার প্রচুর সময় নেয় (যেমন, পড়াশোনা এবং শিশুরা)?\nআপনার পরিস্থিতি সম্পর্কে পরিষ্কার হন। তারপরে, নিজেকে মূল্যায়ন করুন:\nতোমার কি দক্ষতা আছে?\nতোমার শক্তি আর দুর্বলতা গুলো কি কি?\nআপনি কি এটা কঠিন মনে করেন? আলসেমি বন্ধ কর ?\nনিজের সাথে সৎ থাকুন - আপনি কী নিয়ে কাজ করছেন তা আপনার জানতে হবে।\nতবে নিজেকে মারবে না।\nআপনার পরিস্থিতি কী তা বিবেচ্য নয় - আপনি এটিকে উন্নত করতে এবং নিজের মালিক হতে পারেন। টেনিস চ্যাম্পিয়ন আর্থার অ্যাশে যেমন বলেছিলেন, 'আপনি যেখানে আছেন শুরু করুন। আপনার যা আছে তা ব্যবহার করুন। তুমি যা করতে পারবে তাই কর\nএরপরে, আপনার কাজ বা পড়াশুনা থেকে কীভাবে আপনার নিজের বস হিসাবে রূপান্তর করা যায় তা নিয়ে আপনার কাজ করা দরকার। দুটি প্রধান রুট রয়েছে:\nকমপক্ষে ছয় মাস ব্যয় সাশ্রয় করুন, আপনার চাকরি ছেড়ে দিন এবং সমস্ত কিছুতে যান।\nসাইড হেলস্টল শুরু করুন , এবং যখন আপনি পর্যাপ্ত অর্থ উপার্জন করবেন তখন আপনার দিনের কাজটি ছেড়ে দিন।\nআপনি যদি আমার মতো হন তবে আপনি সম্ভবত সমস্ত কিছু ছেড়ে দিতে চান এবং যেতে চান However তবে আমি আপনাকে অভিজ্ঞতা থেকে বলতে পারি যে এই রুটটি অবিশ্বাস্যরকম চাপযুক্ত হতে পারে।\nসুতরাং, বিবেচনা করুন সাইড হেলস্টল শুরু করছি ।\nযদি আপনি আপনার পড়াশোনা বা চাকরি এবং জিনিসগুলি কার্যকর না রাখেন (এবং and প্রথম চেষ্টা প্রায়ই না ), আপনার এখনও আয় বা পড়াশুনা পড়তে হবে back\nসেখানে অনেকগুলি 'আপনার নিজের মালিকের চাকরী হোন' are\nতবে শুরু করার সময়, এটি একটি পরীক্ষিত ও পরীক্ষিত ব্যবসায়ের মডেল চয়ন করতে সহায়তা করে - সর্বোপরি, চাকাটি পুনরায় উদ্ভাবন কেন?\nসুতরাং, আপনি যদি 'নিজের মালিকের ধারণাগুলি হোন' সন্ধান করেন তবে অর্থ ব্যয়ে আপনার নিজের বস হওয়ার সেরা তিনটি উপায় এখানে:\nফ্রিল্যান্সিং : আপনার বর্তমান দক্ষতা সেট সরবরাহ করতে পারে এমন কোনও পরিষেবা আছে? ফ্রিল্যান্সিং আপনার নিজের বস হওয়ার অন্যতম সেরা উপায়। তবে আপনার দক্ষতা বিকাশ করতে এবং আপনার আয় বৃদ্ধি করতে সময় নিতে পারে।\nপরামর্শ ও প্রশিক্ষণ : আপনি যদি কোনও বিষয়ে বিশেষজ্ঞ হন তবে আপনার জ্ঞান এবং অভিজ্ঞতা বিক্রি করে আপনি নিজের মালিক হতে পারেন। এছাড়াও, একবার আপনি নিজেকে কর্তৃপক্ষ হিসাবে প্রতিষ্ঠিত করলে, আপনি তথ্য পণ্য বিক্রয়ও শুরু করতে পারেন।\nইকমার্স : আপনি যদি ব্যবসায়টিতে নতুন হন তবে আপনি এমন পরিষেবা ব্যবহার করতে পারেন শপাইফ প্রতি একটি অনলাইন স্টোর সেট আপ করুন এবং আপনার নিজের বস হতে পণ্য বিক্রয় । এছাড়াও, যদি আপনার কাছে সরাসরি বিনিয়োগের জন্য অর্থ না থাকে তবে আপনি নিখরচায় পণ্য বিক্রয় শুরু করতে পারেন ওবার্লো ।\nআপনি গ্রাহক ব্যতীত নিজের মালিক হতে পারবেন না।\nসুতরাং, আপনি একবার কোনও ব্যবসায়ের মডেল চয়ন করলে, এটি আপনার চিহ্নিত করার সময় এসেছে লক্ষ্য বাজার - আপনার আদর্শ গ্রাহকরা\nবিপণনকারী ফিলিপ কোটলার ব্যাখ্যা করেছেন: “এখানে কেবল একটি জয়ের কৌশল রয়েছে। লক্ষ্যভিত্তির বাজারটি সাবধানে সংজ্ঞায়িত করা এবং সেই লক্ষ্য বাজারকে একটি উচ্চতর প্রস্তাব দেওয়া ”\nএখানে সুবর্ণ নিয়ম: নিশ্চিত হয়ে নিন যে আপনি আপনার লক্ষ্য বাজারের অংশ।\nকেন? সংক্ষেপে, এমন কোনও জিনিস বিক্রি করা আরও কঠিন যা আপনি নিজেরাই কিনবেন না। উদাহরণস্বরূপ, আপনি যদি কখনও মেকআপ পরেন না বা কেশ সামগ্রী , যারা ক্রয় করেছেন তাদের সাথে সম্পর্ক স্থাপন করা চ্যালেঞ্জক হবে। কিন্তু তুমি যদি প্রেমের ঘড়ি , আপনার জ্ঞান এবং আবেগ এগুলিকে প্রচার করা আরও সহজ করে তুলবে।\nসুতরাং, আপনার আগ্রহ, আবেগ এবং শখগুলি কী কী? আপনি কি সম্পর্কে অনেক কিছু জানেন? যাই হোক না কেন, এটি আপনাকে নিজের মালিক হতে সাহায্য করার জন্য ব্যবহার করুন।\nএকবার আপনি কীভাবে লোকদের কাছে বিক্রি করতে পারেন তা বুঝতে পারলে তাদের যে সমস্যা রয়েছে তা আপনাকে সনাক্ত করতে হবে।\nপ্রতিটি ব্যবসায় একটি সমস্যা সমাধান করে:\nবাণিজ্যিক ব্যবহারের জন্য রয়্যালটি ফ্রি সংগীত\nমেকানিক্স ভাঙা গাড়ি ঠিক করে\nটিভি শো বিরক্তি নিরাময়\nসানগ্লাস ব্র্যান্ডগুলি মানুষকে নিজেকে প্রকাশ করতে এবং রৌদ্র আবহাওয়ায় আরও ভাল দেখতে সহায়তা করে see\nএখন, আপনি যে সমস্যাটি সমাধান করেছেন তত বড় এবং তত বেশি বেদনাদায়ক - এবং আপনি এটি আরও ভাল সমাধান করবেন - গ্রাহকরা আপনাকে আরও বেশি অর্থ প্রদান করবেন।\nউদাহরণস্বরূপ, যখন পোষা সরবরাহ সরবরাহ , আপনি সম্ভবত একটি চর্বন খেলনা চেয়ে একটি কুকুর জোতা দাম দিতে পারে। কেন? একটি জোতা খেলনা খেলোয়াড়ের চেয়ে মালিকের জন্য আরও বড় সমস্যার সমাধান করবে।\nআপনার টার্গেট মার্কেটে কী সমস্যা রয়েছে? কি সমস্যা আপনি আছে?\nএয়ারবিএনবির সহ-প্রতিষ্ঠাতা ব্রায়ান চেস্কি বলেছিলেন, “আমরা যদি একটি ভাল ধারণা ভাবার চেষ্টা করি, তবে আমরা কোনও ভাল ধারণা ভাবতে পারতাম না। আপনার নিজের জীবনের কোনও সমস্যার সমাধান খুঁজে পেতে হবে।\nসংক্ষেপে, আপনার নিজের মনিব কীভাবে হবে তা এখানে রয়েছে: একটি সমস্যা খুঁজুন এবং সমাধানটি বিক্রয় করুন।\nএই মুহুর্তে, আপনার একটি সাধারণ ব্যবসায়ের পরিকল্পনা থাকা উচিত যা আপনি নিজের মালিক হয়ে উঠতে পারেন। তোমার জানা উচিত:\nআপনার টার্গেট মার্কেট কে\nতাদের কী সমস্যা আছে\nআপনি কীভাবে আপনার পণ্য বা পরিষেবা দিয়ে তাদের সমস্যা সমাধানের পরিকল্পনা করছেন\nব্যবসায়ের মডেল : ড্রপশিপ পণ্য অনলাইন\nলক্ষ্য বাজার : তরুণ ফ্যাশন সচেতন মহিলা\nসমস্যা : তারা নিজেরাই প্রকাশ করার এবং জনতা থেকে উঠে দাঁড়ানোর নতুন উপায় চায়\nসমাধান : অনলাইন শহিদুল বিক্রয় এটি অনন্য এবং আকর্ষণীয়\nকর্মের সময় এখন।\nএখন সময় ভেঙে সেট আপ করার।\nএখন, কিছু বিক্রয় অবতরণ এবং আপনার হার্ড-উপার্জিত নগদ বিনিয়োগের আগে আপনার ব্যবসায়ের ধারণাটি কার্যকর হয়েছে তা নিশ্চিত করা নিরাপদ।\nসুতরাং, অর্থ ব্যয় করবেন না যতক্ষণ না আপনার একেবারে প্রয়োজন - এবং তারপরেও, এটি ন্যূনতম রাখুন। উদাহরণ স্বরূপ:\nএকটি ওয়েবসাইট দরকার? কোনও দামী ডিজাইনার নিয়োগ করবেন না - এর জন্য সাইন আপ করুন শপাইফের বিনামূল্যে ট্রায়াল ।\nঅনলাইনে পণ্য বিক্রি করতে চান? উপসাগরটি সামনে কিনবেন না - ড্রপশিপ পণ্য ওবারলোর সাথে\nচাই একটি হোম অফিস স্থাপন করুন ? এখনও এখনও IKEA- এ যাবেন না - আপনার বিদ্যমান আসবাবটি পুনরায় সাজান।\nসরঞ্জাম কেনার দরকার? আপাতত orrowণ নেওয়া বা তাদের নিয়োগ দেওয়ার বিষয়ে বিবেচনা করুন।\nঠিক আছে, একবার আপনি প্রবেশ করার পরে, সাজানোর সময় এসেছে।\nএবার আসে মজাদার অংশ: ব্র্যান্ডিং! তবে তোমার আগে একটি লোগো ডিজাইন করুন , আপনাকে আপনার ব্র্যান্ডের পরিচয় বিকাশ করতে হবে।\nঠিক আছে, তবে ঠিক কী ব্র্যান্ড?\nঅ্যামাজনের প্রতিষ্ঠাতা এবং সিইও জেফ বেজোস এটিকে সেরা বলেছিলেন: 'কোনও সংস্থার জন্য একটি ব্র্যান্ড একজন ব্যক্তির সুনামের মতো like'\nআপনি আপনার ব্র্যান্ডটি উপস্থাপনের মাধ্যমে আপনি এই খ্যাতি প্রভাবিত করতে পারেন। উদাহরণ স্বরূপ, নীচে গ্রাফিক রঙগুলি কীভাবে আবেগের সাথে সম্পর্কিত এবং ব্যবসাগুলি তাদের ব্র্যান্ডগুলির অবস্থান নির্ধারণ করতে এই সংযোগটি কীভাবে ব্যবহার করে তা দেখায়।\nসুতরাং, আপনার টার্গেটের বাজারটি কী ধরণের ব্র্যান্ডের সাথে সবচেয়ে বেশি অনুরণিত হবে? মজাদার এবং মজা? আধুনিক ও চিকন? জোরে আর সাহসী? চুপচাপ এবং ন্যূনতম?\nযাই হোক না কেন, আপনার ব্র্যান্ডটি সংজ্ঞায়িত করার জন্য সময় নিন। তারপরে, আপনার নিজের বস হওয়ার জন্য কাজ শুরু করুন:\nওবের্লো ব্যবহার করে একটি নাম চয়ন করুন ব্যবসায় নাম জেনারেটর\nব্যবহার হিটফুল আপনার সামাজিক মিডিয়া চ্যানেলগুলির জন্য একটি লোগো এবং ব্র্যান্ডিং তৈরি করতে\nসেট আপ এবং অনুকূলিতকরণ সামাজিক মাধ্যম অ্যাকাউন্ট হিসাবে, যেমন একটি ইনস্টাগ্রাম প্রোফাইল এবং ফেসবুক ব্যবসায়ের পৃষ্ঠা\nমনে রাখবেন, আপনার ব্যবসায়ের পরিকল্পনাটি এখনও কার্যকর হবে কিনা তা আপনি এখনও জানেন না।\nসুতরাং, এটিকে সহজ রাখুন এবং দ্রুত সরিয়ে নিন - আপনি পরে এই জিনিসটি সর্বদা উন্নত করতে পারেন। ফেসবুকের সিওও শেরিল স্যান্ডবার্গ বলেছিলেন: 'নিখুঁত থেকে ভাল।'\nএকবার আপনি প্রস্তুত হয়ে গেলে, কিছু গ্রাহক সন্ধানের সময় এসেছে যাতে আপনি নিজের মালিক হতে পারেন!\nএখন চ্যালেঞ্জিং অংশটি এসেছে: কিছু বিক্রয় পাওয়ার চেষ্টা করে আপনার ব্যবসায়কে পরীক্ষায় ফেলে।\nআপনার পণ্য বা পরিষেবা বিপণনের অনেকগুলি উপায় রয়েছে তবে কিছু পদ্ধতি বুটস্ট্র্যাপযুক্ত ব্যবসায়ের পক্ষে বেশি উপযুক্ত।\nএখানে চারটি ইন্টারনেট বিপণন অনলাইনে বিক্রয় পেতে এবং নিজের মালিক হতে আপনি যে পদ্ধতিগুলি ব্যবহার করতে পারেন:\nসামাজিক মিডিয়া মার্কেটিং : বিষয়বস্তু ভাগ করে নেওয়ার মাধ্যমে এবং ব্যক্তিগতভাবে ব্যক্তিদের সাথে জড়িত হয়ে আপনার টার্গেট মার্কেটটি সামাজিক মিডিয়া চ্যানেলগুলিতে আকর্ষণ করুন।\nসরাসরি প্রচার : ফেসবুক গ্রুপগুলিকে ঘৃণা করুন , টুইটার প্রোফাইল এবং ইনস্টাগ্রাম হ্যাশট্যাগ আপনার পণ্য বা পরিষেবাতে আগ্রহী এমন লোকদের সন্ধান করতে। তারপরে, একটি সম্পর্ক চালিয়ে যান এবং তাদের আপনার ব্যবসায় সম্পর্কে জানান।\nবিপণনকে প্রভাবিত করছে : প্রভাবকদের কাছে পৌঁছান যার অনুসারীরা আপনার লক্ষ্য বাজারের সাথে মেলে match তারপরে তাদের পণ্যগুলি বা তাদের দর্শকদের কাছে পরিষেবা প্রচার করার জন্য তাদের সাথে অংশীদার করুন।\nঅর্থ প্রদান বিজ্ঞাপন : অর্থ প্রদান বিজ্ঞাপন প্রচার চালান ফেসবুক , ইনস্টাগ্রাম , গুগল , বা ইউটিউব ।\nআপনি কিছু বিক্রয় অবতরণ, দুর্দান্ত! আপনার বিপণনের প্রচেষ্টা বাড়ানোর সময় এসেছে।\nতবে কি যদি হয় শূন্য বিক্রয় আছে? করণীয় এখানে:\nআপনার ওয়েবসাইট পর্যালোচনা বিক্রয় বাড়াতে\nআপনার বিপণনের উন্নতি করুন\nসামাজিক মিডিয়াতে আপনার লক্ষ্য বাজারের লোকের কাছে পৌঁছান এবং আপনার পণ্য বা পরিষেবা সম্পর্কে প্রতিক্রিয়া জিজ্ঞাসা করুন\nআরও বড় সমস্যার আরও ভাল সমাধান সন্ধান করুন\nএকটি ভাল পরিকল্পনা, কিছু কঠোর পরিশ্রম, এবং অধ্যবসায় দিয়ে আপনি কীভাবে নিজের মালিক হতে পারবেন তা শিখতে পারেন।\nএর অনেক সুবিধা রয়েছে আপনার নিজের মনিব হচ্ছে যেমন স্বাধীনতা বৃদ্ধি এবং আপনি যে কোনও উপভোগ করেন তাতে কাজ করা। অ্যাপলের প্রতিষ্ঠাতা স্টিভ জবস যেমন একবার বলেছিলেন, 'আপনার সময় সীমাবদ্ধ, সুতরাং অন্য কারও জীবনযাপনে এটিকে অপচয় করবেন না।'\nসংক্ষেপে, আপনি কীভাবে নিজের মালিক হতে পারেন তা শিখতে চাইলে অনুসরণ করার জন্য এখানে একটি 10-পদক্ষেপ গাইড রয়েছে:\nআপনি কেন নিজের মালিক হতে চান তা বুঝতে পারেন\nআপনার পরিস্থিতি এবং দক্ষতা মূল্যায়ন করুন\nআপনার নিজের বস হয়ে ওঠার পরিকল্পনা করুন\nএকটি প্রমাণিত ব্যবসায়ের মডেল চয়ন করুন\nআপনার লক্ষ্য বাজার চিহ্নিত করুন\nসমাধানটি সমাধান করতে এবং বিক্রয় করতে কোনও সমস্যা খুঁজুন\nআপনার ব্যবসায়ের ভিত্তি পরিষ্কার করুন\nএমন একটি ব্র্যান্ড তৈরি করুন যা আপনার লক্ষ্য বাজারের সাথে অনুরণিত হয়\nআপনার ব্যবসা সেট আপ করুন - যেমন, আপনার ওয়েবসাইট তৈরি করুন ইত্যাদি\nজমি বিক্রয় আপনার পণ্য বা পরিষেবা বিপণন শুরু করুন\nঅবশেষে, যদি আপনার প্রথম প্রচেষ্টাটি কাজ না করে তবে চিন্তা করবেন না। এর অর্থ এই নয় তুমি আছ একটি ব্যর্থতা - এর অর্থ কেবল আবার চেষ্টা করা দরকার। সর্বোপরি, ব্যর্থতা কেবল প্রতিক্রিয়া ।\nআপনি কেন নিজের মালিক হতে চান? আমাদের নীচের মন্তব্য আপনার চিন্তা জানি!\nসাফল্যের জন্য উত্পাদনশীল সকালের রুটিন কীভাবে শুরু করবেন (প্রমাণিত পদ্ধতি)\n25 মানি ব্লগ: 2021 সালের সেরা ব্যক্তিগত ফিনান্স ব্লগ\nসর্বকালের বই অবশ্যই পড়তে হবে: 40 টি বই প্রত্যেকেরই পড়া উচিত\nকিভাবে ফেসবুকে সফল হতে\nকিভাবে ফেসবুকে পৃষ্ঠা তৈরি করতে হয়\nস্ন্যাপচ্যাটের ইমোজিগুলি কী বোঝায় 2017\nফটোশপে একটি স্ন্যাপচ্যাট জিওফিল্টার কীভাবে বানাবেন\nএই পাঠ্যটি কত অক্ষর\nএরিক থোমাস কখনও স্পিচ ট্রান্সক্রিপ্ট ছেড়ে দেয় না


সবাইকে ছাপিয়ে শীর্ষে! বক্সিং রিং-এর রাণির মুকুটে আরও এক পালক, কোথায় থাকলেন অন্যান্যরা, দেখে নিন | ‘Magnificent Mary’ Kom become World No.1 in AIBA rankings - Bengali Mykhel\n» সবাইকে ছাপিয়ে শীর্ষে! বক্সিং রিং-এর রাণির মুকুটে আরও এক পালক, কোথায় থাকলেন অন্যান্যরা, দেখে নিন\nPublished: Thursday, January 10, 2019, 20:33 [IST]\nআরও এক পালক জুড়ল ভারতীয় বক্সিং রিং-এর রাণির মুকুটে। বৃহস্পতিবার (১০ জানুয়ারি) প্রকাশিত আন্তর্জাতিক বক্সিং অ্যাসোসিয়েশনের সাম্প্রতিক বিশ্বক্রমতালিকায় ফের একবার শীর্ষস্থান পেলেন ভারতের তারকা বক্সার এমসি মেরি কম। গত নভেম্বরে দিল্লিতে ৪৮ কেজি বিভাগে মোট ৬বার বিশ্বচ্যাম্পিয়ন হয়ে তিনি বক্সিং ইতিহাসের সর্বকালের সেরা মহিলা বক্সার হয়েছিলেন।\nএআইবিএ-এর ক্রমতালিকায় ৪৮ কেজি বিভাগে মেরি ১৭০০ পয়েন্ট সংগ্রহ করেছেন। তবে মেরি কমের জন্য খারাপ খবর, ২০২০ টোকিও অলিম্পিকে, তাঁর পছন্দের ৪৮ কেজি বিভাগ থাকছে না। কাজেই তাঁকে অলিম্পিকে লড়তে হবে ৫১ কেজি বিভাগে।\nঅবশ্য শুধু একা মেরিই নন, ভারতীয় মহিলা বক্সারদের বেশ কয়েকজন সাম্প্রতিক তালিকায় উল্লেখযোগ্য স্থান পেয়েছেন।\nপিঙ্কি রাণি জাঙরা (৫১ কেজি)\n৫১ কেজি বিভাগে অষ্টম স্থানে আছেন পিঙ্কি রাণি জাঙরা।\nমণিশা মৌন (৫৪ কেজি)\n৫৪ কেজি বিভাগে পিঙ্কি র মতোই অষ্টম স্থান পেয়েছেন এশিয়ার রুপো জয়ী মণিশা মৌন।\nসোনিয়া লাথের (৫৭ কেজি)\n৫৭ কেজি বিভাগে বিশ্ব চ্যাম্পিয়নশিপে প্রাক্তন রুপোজয়ী সোনিয়া লাথেরেরের ২০১৮ সালটা ভাল যায়নি। এশিয়াড গেমসে পদক পাননি তিনি। তবে এ সত্ত্বেও তিনি তাঁর বিভাগে দ্বিতীয় স্থানে আছেন।\nসিমরণজিত কৌর (৬৪ কেজি)\nবিশ্বচ্যাম্পিয়নশিপে ৬৪ কেজি বিভাগে ব্রোঞ্জজয়ী সিমরণজিত কৌর তাঁর বিভাগে চতুর্থ স্থান পেয়েছেন। আর এই বিভাগেই ১৬ নম্বর স্থানে আছেন প্রাক্তন বিশ্বচ্যাম্পিয়ন এল সরিতা দেবী।\nলাভলিনা বোর্গোহাইন (৬৯ কেজি)\n৬৯ কেজি বিভাগে ব্রোঞ্জজয়ী লাভলিনা বোর্গোহাইন পেয়েছেন পঞ্চম স্থান।\nপুরুষদের ক্রমতালিকা এখনও আপডেট করা হয়নি।\nRead more about: mary kom boxing photo photo feature বক্সিং মেরি কম ফটো ফটো ফিচার\nStory first published: Thursday, January 10, 2019, 20:33 [IST]


এ. কে. এম. ফজলুর রহমান মুনশী | প্রকাশের সময় : ১৪ মে, ২০২০, ১২:০২ এএম\nইতিকাফ একটি বরকতময় ইবাদত। ইতিকাফ কোরআন, হাদিস ও রাসূল (সা.)-এর ধারাবাহিক আমল দ্বারা প্রতিপাদ্য বিষয়। ইতিকাফ শব্দটির আভিধানিক অর্থ হচ্ছে নিভৃতবাস, বিরত থাকা, অবস্থান ইত্যাদি। ইসলামি শরিয়তের পরিভাষায় নিয়্যাতসহ মসজিদে বা গৃহ প্রকোষ্ঠে নির্দিষ্ট সময়ের জন্য কেবলমাত্র ইবাদত বন্দেগির উদ্দেশে নিজেকে ব্যাপৃত রাখা। আল কোরআনের নয়টি স্থানে ইতিকাফের বর্ণনা স্থান লাভ করেছে। যথা : (১) সূরা আল আরাফের ১৩৮ নং আয়াতে; (২) সূরা হজের ২৫ নং আয়াতে; (৩) সূরা ত্বহা-এর ৯৭ নং আয়াতে; (৪) সূরা বাকারাহ-এর ১৮৭ নং আয়াতে; (৫) সূরা আম্বিয়া এর ৫২ নং আয়াতে; (৬) সূরা বাকারাহ এর ১২৫ নং আয়তে; (৭) সূরা ত্বহা এর ৯১ নং আয়াতে; (৮) সূরা শোয়ারা এর ৭১ নং আয়াতে এবং (৯) সূরা আল ফাতহ-এর ২৫ নং আয়াতে।\nআর সকল হাদিসের গ্রন্থে ইতিকাফ সংক্রান্ত অধ্যায় সংযোযিত আছে এবং বহুসংখ্যক হাদিসে ইতিকাফের কথা আলোচিত হয়েছে। যেমন- (ক) হযরত আব্দুল্লাহ ইবনে উমর (রা.) থেকে বর্ণিত, তিনি বলেন : রাসূলুল্লাহ (সা.) রমজানের শেষ দশক ইতিকাফ করতেন। (সহীহ বুখারি : ১৯২১; সহীহ মুসলিম : ১১৭১)। (খ) হযরত আয়েশা (রা.) থেকে বর্ণিত, নবী কারীম (সা.) মৃত্যু পর্যন্ত রমজানের শেষ দশক ইতিকাফ করতেন। অতঃপর তার স্ত্রীগণ তার পরবর্তীতে ইতিকাফ করেছেন। (সহীহ বুখারি : ১৯২২; সহীহ মুসলিম ১১৭২)। (গ) হযরত আবূ হুরায়রা (রা.) হতে বর্ণিত, তিনি বলেন, রাসূলূল্লাহ (সা.) প্রতি রমজানে দশ দিনের ইতিকাফ করতেন। যে বছর তিনি ইন্তেকাল করেন সে বছর তিনি বিশ দিনের ইতিকাফ করেছিলেন। (সহীহ বুখারি : ৩/২০৪৪)।\nইতিকাফ সুন্নাতে মোয়াক্কাদাহ। ইতিকাফ মহান ইবাদত। বান্দাহ এর মাধ্যমে আল্লাহপাকের নৈকট্য অর্জন করতে সক্ষম হয়। পাঞ্জেগানা মসজিদে ইতিকাফ বৈধ, যেখানে পাঁচ ওয়াক্ত নামাজের জামাত হয়, কিন্তু জুমা হয় না। ইতিকাফকারী মানবিক প্রয়োজনে এবং জুমার নামায আদায় করার জন্য জামে মসজিদে যেতে পারবে। এ জন্য তার ইতিকাফ নষ্ট হবে না। তবে জামে মসজিদে ইতিকাফ করাই উত্তম। (লাজনায়ে দায়েমা : ফাতাওয়া নং ৬৭১৮)। মহিলাগণ গৃহপ্রকৌষ্ঠে নির্ধারিত স্থানে ইতিকাফ করবেন, যা নির্জনতা লাভের জন্য উপযোগী। ইতিকাফকারী প্রয়োজন ব্যতীত ইতিকাফের স্থল থেকে বের হলে ইতিকাফ নষ্ট হয়ে যাবে। হযরত আয়েশা হতে বর্ণিত, তিনি বলেন : রাসূলুল্লাহ (সা.) যখন ইতিকাফ করতেন, তখন প্রাকৃতিক প্রয়োজন ব্যতীত ঘরে প্রবেশ করতেন না। (সহীহ বুখারি : ১৯৪১; সহীহ মুসলিম : ২৯৭)। ইতিকাফকারী রোগী দেখা অথবা জানাযায় হাজির হবে না। (শরহুল বুখারী : ইবনে বাত্তাল; ৪/১৬৬) ইতিকাফের অপর একটি উদ্দেশ্য হচ্ছে- শবে কদর তালাশ করা। রাসূলুল্লাহ (সা.) বলেছেন : আমি লাইলাতুল কদর দেখেছি, কিন্তু আমি তা ভুলে গেছি অথবা আমাকে তা ভুলিয়ে দেয়া হয়েছে। অতএব, তোমরা তা শেষ দশকের প্রত্যেক বেজোড় রাতে তালাশ কর। (সহীহ বুখারি : ১৯১২; সহীহ মুসলিম : ১১৬৭)।\nমোটকথা, ইতিকাফ পূর্ববর্তী আম্বিয়ায়ে কেরামের আমলেও ছিল। তবে, বিশ্বনবী মোহাম্মাদুর রাসূলুল্লাহ (সা.) ইতিকাফের যে শিক্ষা আমাদেরকে প্রদান করেছেন, তেমনটি আর কোনো কালেও ছিল না।


পুজোর দিনগুলিতে রয়েছে বৃষ্টির সম্ভাবনা, বাড়বে অস্বস্তিকর গরম! চিন্তায় সারা বাংলা! - AajkerBarta.Com\nHome/নিউজ/পুজোর দিনগুলিতে রয়েছে বৃষ্টির সম্ভাবনা, বাড়বে অস্বস্তিকর গরম! চিন্তায় সারা বাংলা!\nনিজস্ব প্রতিবেদন :- পুজোর আগেই মুখভার বাঙ্গালীদের । কারণ উপর দিকে তাকালেই দেখা যাচ্ছে আকাশ মেঘলা । আমরা সারা বছর অপেক্ষা করে থাকি মূলত এই ৪ টে দিনের জন্য । আনন্দ হই হুল্ল করবো বলে সারা বছরের যাবতীয় সমস্যা দুঃখ-গ্লানি রা-গ-অ-ভিমান সবকিছু কে পিছনে ফেলে আনন্দে মাতোয়ারা হয়ে উঠি আমরা । কিন্তু এই চার দিনে যদি বৃষ্টিপাতে দেখা মেলে তাহলে কিন্তু মন খারাপের আর ঠিকানা থাকবে না ।\nআর ঠিক সেরকমই ঘটনা জানাচ্ছে আলিপুর আবহাওয়া দপ্তর । প্রচুর পরিমাণে জলীয়বাষ্প এবং অনবরত নিম্নচাপের দরুন পুজোর কয়েকটা দিন প্রবল বৃষ্টিপাতের সম্ভাবনা রয়েছে। পরপর বেশ কয়েকটি নিম্নচাপের জন্য রাজ্যে বর্ষার পরিমাণ বেশ ভালো হয়েছে । আগামী ১০ অক্টোবর বর্ষা বিদায় নেওয়ার কথা ছিল কিন্তু ১৩ তারিখে বঙ্গোপসাগর উপর তৈরি হওয়ায় নতুন নিম্নচাপের জন্য বর্ষা-বিদায় পিছিয়ে গেল ।\nতবে আলিপুর আবহাওয়া দপ্তর তরফ থেকে এমনটা জানা যাচ্ছে যে পুজোর কয়েকটা দিন বিক্ষিপ্ত বৃষ্টির ঘটনা থাকবে গোটা রাজ্যজুড়ে । এমনকি বেশ কয়েকটি জেলাতে মুষলধারে বৃষ্টি হতে পারে নবম এবং দশমীতে বৃষ্টির পরিমাণ বাড়বে বলে জানা যাচ্ছে । এর প্রত্যক্ষ প্রভাব পশ্চিমবঙ্গের উপর না পড়লেও পরোক্ষভাবে কিন্তু ভেস্তে দিতে পারে পূজোর প্ল্যান কে ।\nআবহাওয়া দপ্তরের পূর্বাভাস অনুযায়ী পুজোর প্রাক্কালে বৃষ্টির সম্ভাবনা রয়েছে দক্ষিণবঙ্গের বেশ কয়েকটি জেলায়। দুই মেদিনীপুর ,দুই ২৪ পরগনা, কলকাতা ,হাওড়া, হুগলি ,নদীয়া জেলায় ১৪-১৫ তারিখ মাঝারি থেকে ভারি বৃষ্টিপাতের সম্ভাবনা রয়েছে। বঙ্গোপসাগরের উপর দিয়ে নিম্নচাপটি তৈরি হয়েছে তা সম্ভবত ১৩ ই অক্টোবর নাগাদ অন্ধ উপকূলের দিকে এগিয়ে আসবে। এখন শুধু মানুষ অপেক্ষায় আছে যে আদতে তাদের পূজোর প্ল্যান সফল হয় নাকি বিফলে যায়।


Mohammad Kaif: অঙ্কিতের খুনিদের বিচার চেয়ে টুইটারে সরব কাইফ - mohammad kaif says ankit’s killers ‘need to change mindset’ | Eisamay\nEiSamay.Com | Updated: 05 Feb 2018, 11:55:00 AM\nএই সময় ডিজিটাল ডেস্ক: দিল্লিতে অঙ্কিত সাক্সেনা হত্যাকাণ্ডের বিচার চেয়ে সরব হলেন প্রাক্তন ভারতীয় ক্রিকেটার মহম্মদ কাইফ। টুইটারে অঙ্কিতের হত্যাকারীদের মানসিকতার তীব্র সমালোচনা করেছেন তিনি। দিল্লির মতো জায়গায় কী করে এখনও এই ধরনের ঘটনা ঘটতে পারে, তা নিয়ে প্রশ্ন তুলেছেন কাইফ।\nসোশ্যাল মিডিয়ায় বিভিন্ন সময়ে বিভিন্ন বিষয়ে সরব হয়েছেন প্রাক্তন ভারতীয় ক্রিকেটার মহম্মদ কাইফ। নিজেও একাধিকবার গোঁড়া ধর্মাবলম্বীদের থেকে টুইটারে আক্রমণের শিকার হয়েছেন তিনি। এবার দিল্লিতে অনার কিলিং-এর শিকার অঙ্কিত সাক্সেনার মৃত্যুর বিচার চাইলেন এই ডানহাতি ব্যাটসম্যান। কাইফ টুইট করেন, 'আমরা কোন সময়ে বাস করছি? কেউ কি নিজের পছন্দ অনুযায়ী কাউকে ভালোবাসতে বা বিয়ে করতে পারবে না? আর এই ঘটনা ঘটছে দিল্লিত! হত্যাকারীদের বিচার চাই, এই ধরনের মানসিকতার পরিবর্তন প্রয়োজন।'\nআরও পড়ুন: দিল্লিতে Honour Killing, ভরা রাস্তায় কুপিয়ে খুন যুবক\nগত বৃহস্পতিবার দিল্লির রাস্তায় কুপিয়ে খুন করা হয় অঙ্কিত সাক্সেনা নামে ২৩ বছরের এক যুবককে। অঙ্কিত মুসলিম বান্ধবীর পরিবার ধর্মীয় কারণে তাঁদের সম্পর্ক মেনে নেয়নি। মেয়েটির বাবা, মা, কাকা ও এক নাবালক ভাই খুন করে অঙ্কিতকে। হত্যাকারীদের গ্রেপ্তার করা হয়েছে।\nরাজৌরিতে ফের পাক গোলাগুলি, শহিদ ১ ক্যাপ্টেন-সহ ৩ জওয়ান পরের খবর\nমহম্মদ কাইফ অঙ্কিত সাক্সেনা হত্যাকাণ্ড Mohammad Kaif Honour killing Ankit Saxena murder\nWeb Title : mohammad kaif says ankit’s killers ‘need to change mindset’


মার্কিনিদের বিরুদ্ধে কোনো বিচার হতে পারবে না! মার্কিনিদের বিরুদ্ধে কোনো বিচার হতে পারবে না!\nমার্কিনিদের বিরুদ্ধে কোনো বিচার হতে পারবে না!\nআন্তর্জাতিক | 11th September, 2018 10:27 am\nমার্কিনীদের বিরুদ্ধে বিচারকাজ পরিচালনা করলে আন্তর্জাতিক অপরাধ আদালত- আইসিসি’র ওপর নিষেধাজ্ঞা আরোপ করা হবে। সোমবার, দেশটির জাতীয় নিরাপত্তা উপদেষ্টা জন বোল্টন এই হুমকি দেন। এসময় তিনি আইসিসি’কে আখ্যা দেন অবৈধ বিচারিক প্রতিষ্ঠান হিসেবে।\nবোল্টন হুঁশিয়ারি দেন, মার্কিনী এবং মিত্রদের স্বার্থরক্ষায় যুক্তরাষ্ট্র সবসময় আপোষহীন। গত বছর, আইসিসি’র আইনজীবী ফাতুহ্ বেনসুদা আফগানিস্তানে দীর্ঘদিনের অভিযানে মার্কিন সেনা ও গোয়েন্দা কর্মকর্তাদের মাধ্যমে কোনো যুদ্ধাপরাধ হয়েছে কিনা- এই মর্মে বিচার শুরুর আপিল করেন। আর, গাজা উপত্যকায় মানবতাবিরোধী অপরাধের দায়ে সম্প্রতি ইসরায়েলকে আইসিসি’র বিচারের মুখোমুখি করার আবেদন জানায় ফিলিস্তিন। এর প্রতিক্রিয়ায়, সোমবার ওয়াশিংটনে ফিলিস্তিনের কূটনৈতিক মিশন বন্ধ করে দেয়া হয়।\nবোল্টন স্পষ্ট জানান, এই দুটি মামলার কারণেই অপরাধ আদালতের ওপর নাখোশ যুক্তরাষ্ট্র।\nতিনি বলেন, প্রেসিডেন্টের হয়ে স্পষ্ট বার্তা দিচ্ছি, যুক্তরাষ্ট্র বরাবরই নিজ দেশের জনগণ এবং মিত্রদের সুরক্ষার ব্যাপারে আপোষহীন। তাই, আফগানিস্তানে মার্কিন সেনাদের বিরুদ্ধে যুদ্ধাপরাধের বিচার শুরু করলে, আইসিসির ওপর জারি করা হবে নিষেধাজ্ঞা। আমাদের পক্ষ থেকে কোনো ধরনের সহযোগিতা বা তহবিল পাবে না অপরাধ আদালত। এরই মাঝে, মৃত প্রতিষ্ঠানে পরিণত হয়েছে তারা।\nবোল্টনের কথার মূল সুর মার্কিনিদের বিরুদ্ধে কোনো বিচার হতে পারবে না। তারা থাকবে ধরা ছোঁয়ার বাহিরে!\nকোটচাঁদপুরে সড়ক দুর্ঘটনায় নিহত ১, আহত ১৫\nটস হেরে ফিল্ডিংয়ে বাংলাদেশ, দলে ফিরেছেন মুমিনুল\nআফগানিস্তানে আত্মঘাতী বোমা হামলায় নিহত ৭\nমেসিকে হত্যার হুমকি আইএস’র?